കോവിഡ്-19: പ്രതിദിന വിലയിരുത്തല്- ഏപ്രില് 20 – LUCA\nകോവിഡ്-19: പ്രതിദിന വിലയിരുത്തല്- ഏപ്രില് 20\nApril 20, 2020 April 20, 2020 1 min read\n2020 ഏപ്രില് 20 രാവിലെ വരെ ലഭ്യമായ കണക്കുകൾ\nLast updated : 2020 ഏപ്രില് 20 പുലർച്ചെ 3.30\n1500 നു മുകളിൽ മരണം നടന്ന രാജ്യങ്ങള്\nരാജ്യം ബാധിച്ചവർ മരണം ഭേദമായവര്\nടെസ്റ്റ് /10M pop*\nയു. എസ്. എ. 762,496 40,478 69,956 11,640\nസ്പെയിന് 198,674 21,238 77,357 19,896\nഇറ്റലി 178,972 23,660 47,055 22,436\nഫ്രാൻസ് 152,894 19,718 36,578 7,103\nജര്‍മനി 145,184 4586 88,000 20,629\nയു. കെ. 120,067 16,060 7,101\nതുര്‍ക്കി 86,306 2017 11,976 7,521\nചൈന 82,735 4,632 77,062\nഇറാന് 82,211 5,118 57,023 4,068\nബ്രസീല് 38,654 2463 14026 296\nബെല്‍ജിയം 38,496 5,683 8,757 13,269\nനെതര്‍ലാന്റ് 32,655 3,684 250 9,041\nസ്വീഡന് 14,385 1,540 550 7,387\nഇൻഡ്യ 17,304 559 2854 291\nആകെ 2,402,980 165,641 615,703\n*100 ലക്ഷം ജനസംഖ്യയില് എത്രപേര്‍ക്ക് ടെസ്റ്റ് ചെയ്തു\nആഗോളതലത്തിൽ 2.4 ദശലക്ഷത്തിലധികം ആളുകൾക്ക് രോഗം ബാധിക്കുകയും 165,000 ൽ അധികം ആളുകൾ മരിക്കുകയും ചെയ്തു.\nഅമേരിക്കയിലെ സ്ഥിരീകരിച്ച കൊവിഡ് കേസുകളുടെ എണ്ണം ഏഴ് ലക്ഷത്തി അറുപതിനായിരത്തിലേറെ. ന്യൂയോർക്കിൽ സ്ഥിതി മെച്ചപ്പെടുന്ന അവസ്ഥയാണുള്ളതെന്ന് ഗവർണർ ആൻഡ്രൂ ക്വോമോ അറിയിച്ചു.\nബ്രിട്ടന്റെ മരണസംഖ്യ 16,060 ആയി ഉയർന്നു. കഴിഞ്ഞ 24 മണിക്കൂറില് 596 മരണങ്ങൾ റിപ്പോർട്ട് ചെയ്തു. ഏകദേശം രണ്ടാഴ്ചയ്ക്കുള്ളിൽ ഏറ്റവും ചെറിയ വർദ്ധനവ്.\nനെതർലാന്റിൽ 24 മണിക്കൂറിനിടെ കൊറോണ വൈറസ് മൂലം മരണമടഞ്ഞവരുടെ എണ്ണം 83 ആണ്.3ആഴ്ചയ്ക്കുള്ളിൽ ഏറ്റവും കുറഞ്ഞ മരണനിരക്കാണിത്. മൊത്തം മരണങ്ങൾ 3,684 ആയി ഉയർന്നു, സ്ഥിരീകരിച്ച കേസുകളുടെ എണ്ണം 32,655 ആയി.\nനൈജീരിയൻ പ്രസിഡന്റിന്റെ ചീഫ് ഓഫ് സ്റ്റാഫ് കോവിഡ് -19 ൽ നിന്ന് മരിച്ചു.\nഗ്വിനിയയിലെ ഗവൺമെന്റ് സെക്രട്ടറി ജനറലും മുന് മന്ത്രിയും ആയ Sekou Kourouma കൊറോണ വൈറസ് ബാധിച്ച് മരിച്ചു. കൊറോണ വൈറസിന്റെ 518 കേസുകളും അഞ്ച് മരണങ്ങളും രാജ്യം ഔദ്യോഗികമായി റിപ്പോർട്ട് ചെയ്തു.\nസിംഗപ്പൂരിൽ 596 പുതിയ കൊറോണ വൈറസ് കേസുകൾ റിപ്പോർട്ട് ചെയ്തു, ആകെ കേസുകളുടെ എണ്ണം 6,588 ആയി.\nകൊറോണ വൈറസിന്റെ 6,060 പുതിയ കേസുകൾ റഷ്യ സ്ഥിരീകരിച്ചു. രാജ്യത്ത് ആകെ കേസുകൾ 42,853 ആയി.കഴിഞ്ഞ 24 മണിക്കൂറിനുള്ളിൽ 48 പേർ കൂടി മരിച്ചതോടെ രാജ്യത്ത് കൊറോണ വൈറസിൽ മരിച്ചവരുടെ എണ്ണം 361 ആയി.\nഇന്തോനേഷ്യയിൽ കൊറോണ വൈറസിന്റെ 327 പുതിയ കേസുകൾ സ്ഥിരീകരിച്ചു. രാജ്യത്ത് ആകെ കേസുകൾ 6575 ആയി.47 പുതിയ മരണങ്ങൾ കൂടി റിപ്പോർട്ട് ചെയ്തു. ആകെ മരിച്ചവരുടെ എണ്ണം 582 ആയി.\nസ്പെയിനിൽ ഒറ്റരാത്രികൊണ്ട് 410 പേർ മരിച്ചു. ദിവസേനയുള്ള ഏറ്റവും കുറഞ്ഞ മരണസംഖ്യ. ആകെ മരിച്ചവരുടെ എണ്ണം 20,453 ആയി. മൊത്തത്തിലുള്ള കേസുകളുടെ എണ്ണം 195,944 ആയി ഉയർന്നു.\nജർമ്മനിയിൽ സ്ഥിരീകരിച്ച കൊറോണ വൈറസ് കേസുകൾ 145,184ആയി ഉയർന്നു.മരണസംഖ്യ 4,294 ആയി ഉയർന്നു.\nഫിലിപ്പീൻസ് 12 പുതിയ മരണങ്ങളും 172 കേസുകൾ കൂടി റിപ്പോർട്ട് ചെയ്തു.രാജ്യത്ത് ഇപ്പോൾ 6,259 കൊറോണ വൈറസ് കേസുകളും 409 മരണങ്ങളും സ്ഥിരീകരിച്ചിട്ടുണ്ട്. ഇന്ന് 56 രോഗികൾ കൂടി സുഖം പ്രാപിച്ചു. ആകെ പ്രാപിച്ചവരുടെ എണ്ണം 572 ആയി.\n22 പുതിയ കൊറോണ വൈറസ് കേസുകൾ തായ്‌വാൻ സർക്കാർ ഞായറാഴ്ച റിപ്പോർട്ട് ചെയ്തു, 21 പേരും നാവികസേനയിലെ ഉദ്യോഗസ്ഥര്. രാജ്യത്തെ ആകെ കേസുകൾ 420 ആയി.\nഇസ്രായേലിന്റെ കോവിഡ് -19 കേസുകൾ 13,300 കവിഞ്ഞു. കൊറോണ വൈറസിൽ നിന്ന് ഇസ്രായേലിൽ മരിച്ചവരുടെ എണ്ണം 171 ആയി ഉയർന്നു.\nമെക്സിക്കോയിൽ 7,497 കേസുകളും 650 മരണങ്ങളും റിപ്പോർട്ട് ചെയ്തു.\n16 പുതിയ കേസുകൾ ചൈന റിപ്പോർട്ട് ചെയ്യുന്നു. പുതിയ മരണങ്ങളൊന്നും റിപ്പോർട്ട് ചെയ്തിട്ടില്ല.\n82,329 കൊറോണ വൈറസ് കേസുകൾ തുർക്കി റിപ്പോർട്ട് ചെയ്തു\nസൗദിയിൽ ഇന്ന് 1,088 പുതിയ കോവിഡ് കേസുകൾ കൂടി സ്ഥിരീകരിച്ചു. ആകെ കോവിഡ് ബാധിതരുടെ എണ്ണം 9362 ആയി. ഇന്ന് രോഗമുക്തി നേടിയ 69 പേർ ഉൾപ്പെടെ ആകെ 1398 പേർ സുഖം പ്രാപിച്ചു. ഒരു ഇന്ത്യക്കാരൻ ഉൾപ്പെടെ അഞ്ചു പേരാണ് ഇന്ന് മരിച്ചത്. ഇതോടെ ആകെ 97 കോവിഡ് മരണങ്ങളാണ് രാജ്യത്ത് റിപ്പോർട്ട് ചെയ്തു.\nഖത്തറില് കോവിഡ് 19 രോഗബാധിതര് 5,448 ആയി ഉയര്‍ന്നു. 24 മണിക്കൂറിനിടെ 440 പേര്‍ക്ക് കൂടി മരിച്ചു. 518 പേര് രോഗവിമുക്തമായി.8 പേരാണ് ഇതുവരെ കോവിഡ് ബാധിച്ച് മരണമടഞ്ഞത്.\nഒമാനില് കൊവിഡ് ബാധിതര് 1,266 ആയി. ഞായറാഴ്ച പുതിയ 86 കേസുകളാണ് റിപ്പോര്‍ട്ട് ചെയ്യപ്പെട്ടു. മരണം ഏഴായി ഉയര്‍ന്നു. 233 പേര് ഇതുവരെ രോഗമുക്തി നേടി.\nകോവിഡ്- 19: സ്ഥിതിവിവരക്കണക്ക് – ഇന്ത്യ\nഇന്ത്യ – അവലോകനം\nDepartment of Health & Family Welfare വെബ്സൈറ്റിലെ സ്ഥിതി വിവരം\nഇന്ത്യയിലെ ഓരോ സംസ്ഥാനത്തെയും രോഗബാധ – സ്ഥിതിവിവരം (ഏപ്രില് 20 രാവിലെ)\nഅവലംബം : covid19india.org പ്രകാരം\nസംസ്ഥാനം ബാധിച്ചവർ സുഖപ്പെട്ടവര്\nമരണം ആകെ ടെസ്റ്റുകള്\nഡല്‍ഹി 2003(+110) 290(+83)\nമധ്യപ്രദേശ് 1407 (+5)\nഗുജറാത്ത് 1743(+277) 105(+12) 63(+10) 29104\nതമിഴ്നാട് 1477(+105) 411(+46) 15 40876\nഉത്തര്‍പ്രദേശ് 1100(+126) 127(+19)\nതെലങ്കാന 858(+49) 186\nആന്ധ്രാപ്രദേശ് 647(+44) 65(+23)\nകേരളം 401 (+2) 257(+13)\nകര്‍ണാടക 390 (+6) 111(+7) 16(+2) 21367\nപശ്ചിമ ബംഗാള് 310 (+23)\nഹരിയാന 250(+18) 104(+4)\nപഞ്ചാബ് 244 (+10) 37(+6)\nബീഹാര് 96(+10) 42\nഒഡിഷ 61 24\nഉത്തര്‍ഗണ്ഡ് 44(+2) 11(+2)\nചണ്ഡീഗണ്ഢ് 26(+3) 13(+4)\n1101403\nഗോവ75\nപുതുച്ചേരി71\nത്രിപുര21\nമണിപ്പൂര്21\nദാദ്ര നഗര്‍ഹവേലി 1 0\n2463 (+273) 521(+35) 354969\nഇന്ത്യയിൽ കൊവിഡ്19 ബാധ കൂടുതലുള്ള സംസ്ഥാനമായി മഹാരാഷ്ട്ര തുടരുന്നു. കൂടുതൽ രോഗബാധയുള്ള 10 സംസ്ഥാനങ്ങളിൽ കണ്ടെത്തപ്പെട്ട കേസുകളുടെ എണ്ണം ചിത്രീകരിച്ചിരിക്കുന്നത് കാണുക. മറ്റു സംസ്ഥാനങ്ങളിലെല്ലാംകൂടി 12 ശതമാനത്തിൽ താഴെ കേസുകളേയുള്ളൂ. ദില്ലിയിൽ മാത്രം ഏതാണ്ട് അത്രതന്നെ കേസുകളുണ്ട്. ദില്ലിയിലുള്ളതിന്റെ ഇരട്ടിയോളം വരും, മഹാരാഷ്ട്രയിലെ കേസുകൾ.\nഈ 10 സംസ്ഥാനങ്ങളിലെ രോഗബാധയും രോഗനിർണയപരിശോധനകളുടെ എണ്ണവും ജനസംഖ്യാനുപാതികമായി ചിത്രീകരിച്ചിരിക്കുകയാണ്, അടുത്ത ചാർട്ടിൽ. ഒപ്പം, നടന്ന ടെസ്റ്റുകളിൽ എത്രയെണ്ണം പോസിറ്റീവായി എന്നതും പരിശോധിക്കുന്നു.\nഒന്നാമതായി ശ്രദ്ധയിൽ വരുന്ന കാര്യം, ദില്ലിയിൽ പരിശോധിക്കപ്പെട്ട പത്തിലൊന്നോളം കേസുകൾ പോസിറ്റീവായിരുന്നു എന്നതാണ്. കേരളത്തിലെ കണക്കിലെ കണക്കിന്റെ അഞ്ചിരട്ടിയോളമാണ് ഇത്. ജനസംഖ്യാനുപാതികമായി അധികം ടെസ്റ്റുകൾ നടക്കുന്നുണ്ടെങ്കിലും അതു പോര എന്നായിരിക്കാം ഇതിനർത്ഥം.\nജനസംഖ്യാനുപാതികമായി ഇതിന്റെ നാലിലൊന്നു ടെസ്റ്റുകൾ പോലും നടക്കാത്ത മദ്ധ്യപ്രദേശിലും പോസിറ്റീവാകുന്ന ടെസ്റ്റുകളുടെ നിരക്ക് ഇതിനടുത്താണ് എന്നതാണ് ശ്രദ്ധേയമായ മറ്റൊരു കാര്യം. മദ്ധ്യപ്രദേശ്, ഉത്തർപ്രദേശ്, ഗുജറാത്ത് തുടങ്ങിയ സംസ്ഥാനങ്ങളിൽ ടെസ്റ്റുകൾ വേണ്ടത്ര നടക്കാത്തതുമൂലം കണ്ടെത്തപ്പെടാത്ത രോഗികളുണ്ടാവാം.\nകോവിഡ് 19 ബാധിച്ച് ഡൽഹിയിൽ നവജാത ശിശു മരിച്ചു. 45 ദിവസം പ്രായമുള്ള ശിശുവാണ് മരിച്ചത്. ഏപ്രിൽ 16ന് കുട്ടിക്ക് കോവിഡ് പോസീറ്റീവാണെന്ന് പരിശോധനയിൽ വ്യക്തമായി. രാജ്യത്ത് കോവിഡ് ബാധിച്ചു മരിക്കുന്ന ഏറ്റവും പ്രായം കുറഞ്ഞയാളാണ് ഈ കുട്ടി.\nമിഴ്നാട്ടില് കോവിഡ് ബാധിച്ചു ഡോക്ടര് മരിച്ചു. ചെന്നൈയിലെ പ്രമുഖ ആശുപത്രിയില് ചികില്‍സയിലുണ്ടായിരുന്ന ന്യൂറോ സര്‍ജനാണ് മരിച്ചത്.\nകടപ്പാട് : covid19kerala.info\nടെസ്റ്റുകള് നെഗറ്റീവ് പോസിറ്റീവ് ഫലമറിയാനുള്ളവ\n19351 18547 401 403\nകോഴിക്കോട് 20911\nപത്തനംതിട്ട 17 11 6\nതിരുവനന്തപുരം 14 1121\nതൃശ്ശൂര് 13 12 1\nഇടുക്കി 10 10\nകൊല്ലം94 5\nപാലക്കാട് 862\nആലപ്പുഴ53 2\nകോട്ടയം33\nആകെ 401 170 129 2\nസംസ്ഥാനത്ത് 13 പേര് കൂടി രോഗമുക്തി നേടി. കാസര്‍ഗോഡ് ജില്ലയിലെ 8 പേരുടേയും കണ്ണൂര് ജില്ലയിലെ3പേരുടേയും മലപ്പുറം, തൃശൂര് ജില്ലകളിലെ ഓരോരുത്തരുടേയും പരിശോധനാ ഫലമാണ് നെഗറ്റീവായത്. ഇതോടെ 270 പേരാണ് ഇതുവരെ കോവിഡില് നിന്നും രോഗമുക്തി നേടിയത്. 129 പേരാണ് നിലവില് സംസ്ഥാനത്തെ വിവിധ ആശുപത്രികളില് ചികിത്സയിലുള്ളത്. തൃശൂർ, കോട്ടയം, ഇടുക്കി ജില്ലകളിലെ എല്ലാ കോവിഡ് ബാധിതരും രോഗവിമുക്തരായി.\nഅതേസമയം സംസ്ഥാനത്ത് ഇന്ന്2പേര്‍ക്കാണ് കോവിഡ്-19 സ്ഥിരീകരിച്ചത്. കണ്ണൂര്, കാസര്‍ഗോഡ് ജില്ലയിലുള്ളവര്‍ക്കാണ് രോഗം സ്ഥിരീകരിച്ചത്. കണ്ണൂര് ജില്ലയിലുള്ളയാള് അബുദാബിയില് നിന്നും കാസര്‍ഗോഡ് ജില്ലയിലുള്ളയാള് ദുബായില് നിന്നും വന്നവരാണ്.\nസംസ്ഥാനത്തെ വിവിധ ജില്ലകളിലായി 55,590 പേരാണ് നിരീക്ഷണത്തിലുള്ളത്. ഇവരില് 55,129 പേര് വീടുകളിലും 461 പേര് ആശുപത്രികളിലും നിരീക്ഷണത്തിലാണ്. 72 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. രോഗലക്ഷണങ്ങളുള്ള 19,351 വ്യക്തികളുടെ സാമ്പിള് പരിശോധനയ്ക്ക് അയച്ചിട്ടുണ്ട്. ഇതില് ലഭ്യമായ 18,547 സാമ്പിളുകളുടെ പരിശോധനാ ഫലം നെഗറ്റിവ് ആണ്.\nറിവേഴ്സ് ക്വാറന്റൈന് – എന്തിന് ? എങ്ങിനെ ?\nകേരള ശാസ്ത്രസാഹിത്യ പരിഷത്ത് എല്ലാ ദിവസങ്ങളിലും രാത്രി 7.30 ന് സംഘടിപ്പിക്കുന്ന KSSP Health Dialogue ല് ഇന്ന് ഏപ്രില് 20 ന് ഡോ. ടി.എസ് അനീഷ് റിവേഴ്സ് ക്വാറന്റൈന് – എന്തിന് ? എങ്ങിനെ ? എന്ന വിഷയത്തില് അവതരണം നടത്തും. നിങ്ങള്‍ക്കും ചോദ്യങ്ങള് ചോദിക്കാം. എല്ലാ ലൂക്ക വായനക്കാരും പങ്കെടുക്കുമല്ലോ?\nKSSP Health Dialogue- Live ഫേസ്ബുക്ക് പേജ്\nഡോ.യു നന്ദകുമാര്, ഡോ.കെ.കെ.പുരുഷോത്തമന്, ടി.കെ.ദേവരാജന്, പി. സുനില്‍ദേവ്, നന്ദന സുരേഷ്, സില്‍ന സോമന്, ശ്രുജിത്ത് എന്നിവര്‍ക്ക് കടപ്പാട്\nNovel Coronavirus (2019-nCoV) situation reports-WHO\nDHS – Directorate of Health Services, Govt of Kerala\nInfoclinic – Daily Review\ncorona daily update, പ്രതിദിന അവലോകനം\nകോവിഡ്-19: പ്രതിദിന വിലയിരുത്തല്- ഏപ്രില് 19\nവൃക്ക- കരൾ രോഗികൾക്ക് ; വളർത്തു പന്നികൾ രക്ഷകരാകുമോ?\nപഴയ ലക്കങ്ങള് Select Month April 2021 March 2021 February 2021 January 2021 December 2020 November 2020 October 2020 September 2020 August 2020 July 2020 June 2020 May 2020 April 2020 March 2020 February 2020 January 2020 December 2019 November 2019 October 2019 September 2019 August 2019 July 2019 June 2019 April 2019 March 2019 December 2018 November 2018 October 2018 September 2018 August 2018 July 2018 June 2018 April 2018 March 2018 February 2018 January 2018 October 2017 September 2017 August 2017 July 2017 June 2017 May 2017 March 2017 February 2017 January 2017 November 2016 October 2016 September 2016 August 2016 July 2016 March 2016 February 2016 January 2016 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014


കിവീസിനെതിരായ തോൽവിക്ക് പിന്നാലെ നായകന് കോഹ്‌ലി വിട്ടു നിൽക്കുന്നു; രോഹിത് ശർമ പുതിയ നായകൻ?-Virat Kohli wantsabreak from cricket\nഈ വര്‍ഷം ജൂണിനു ശേഷം മാത്രം 21 ഏകദിനങ്ങളും മൂന്ന് ടെസ്റ്റുകളും മൂന്ന് ട്വന്റി-20 മത്സരത്തിനുമാണ് കോഹ്‌ലി കളത്തിലിറങ്ങിയത്\nമുംബൈ: ഈ വർഷം തുടര്‍ച്ചയായ മത്സരങ്ങള്‍ക്കാണ് നായകന് വിരാട് കോഹ്‌ലിക്കും സംഘത്തിനും കളത്തിൽ ഇറങ്ങേണ്ടി വന്നത്. ടീമിലെ പല താരങ്ങള്‍ക്കും പലപ്പോഴായി വിശ്രമം അനുവദിച്ചിരുന്നെങ്കിലും നായകന് കോഹ്‌ലി ടീമിനോടൊപ്പമുണ്ടായിരുന്നു. ഇതിനിടക്കാണ് ഡിസംബറില് നടക്കുന്ന ശ്രീലങ്കയുടെ ഇന്ത്യന് പര്യടനത്തില് വിരാട് കോഹ്‌ലി വിട്ടുനിക്കുമെന്ന വാർത്തയെത്തുന്നത്. തുടര്‍ച്ചയായ മത്സര ഷെഡ്യൂളുകളില് നിന്നുമാണ് കോഹ്‌ലി വിശ്രമം ആവശ്യപ്പെട്ടിരിക്കുന്നത്.\nഅങ്ങനെവന്നാല് പുതിയ നായകന് കീഴിയിലായിരിക്കും ടീം ഇന്ത്യ കളിക്കാനിറങ്ങുക. രോഹിത്ത് ശർമയോ അജിങ്ക്യ രഹാനെയോ ആയിരിക്കും ഇന്ത്യന് ടീമിന്റെ നായകനാവുക. രോഹിതിനാണ് കൂടുതൽ സാധ്യതയെന്ന് വിവിധ ദേശീയ മാധ്യമങ്ങൾ റിപ്പോർട്ട് ചെയ്യുന്നു.\nഈ വര്‍ഷം ജൂണിനു ശേഷം മാത്രം 21 ഏകദിനങ്ങളും മൂന്ന് ടെസ്റ്റുകളും മൂന്ന് ട്വന്റി-20 മത്സരത്തിനുമാണ് കോഹ്‌ലി കളത്തിലിറങ്ങിയത്. അതുകൊണ്ട് തന്നെ ന്യൂസിലന്‍ഡിനെതിരായ ഏകദിന പരമ്പരയ്ക്ക് പിന്നാലെ ഇന്ത്യന് നായകന് ബിസിസിഐ വിശ്രമം അനുവദിക്കുമെന്നു തന്നെയാണ് പ്രതീക്ഷിക്കുന്നത്.\n‘ചില വ്യക്തിപരമായ കാരണങ്ങളാല് ഡിസംബറില് ടീമിനോടൊപ്പം ഉണ്ടാവാന് കഴിയില്ലെന്ന് താരം ബിസിസിഐയെ അറിയിച്ചിട്ടുണ്ട്. അദ്ദേഹം തുടര്‍ച്ചയായി മത്സരങ്ങളില് പങ്കെടുത്തുകൊണ്ടിരിക്കുകയാണ്. അതുകൊണ്ട് തന്നെ ദക്ഷിണാഫ്രിക്കന് പര്യടനത്തിനു മുമ്പ് അദ്ദേഹത്തിനു പൂർണ വിശ്രമം നല്‍കേണ്ടതായുമുണ്ട്.’ ബിസിസിഐ വക്താവ് പറഞ്ഞു.\nഓസീസിനെതിരെ ധര്‍മ്മശാലയില് നടന്ന മത്സരത്തില് കോഹ്‌ലി വിട്ടു നിന്നിരുന്നു. അന്ന് അജിങ്ക്യ രഹാനെയായിരുന്നു ടീമിനെ നയിച്ചത്. എന്നാല് ശ്രീലങ്കയോട് ടീമിനെ നയിക്കുക രോഹിതായിരിക്കുമെന്നാണ് റിപ്പോര്‍ട്ടുകള്. നവംബര്-ഡിസംബര് മാസങ്ങളില് നടക്കുന്ന പരമ്പരയില് മൂന്നു വീതം ഏകദിന, ട്വന്റി-20, ടെസ്റ്റ് മത്സരങ്ങളാണുള്ളത്.\nകൊല്ലത്ത് വിദ്യാർഥിനിയുടെ ആത്മഹത്യയിൽ വ്യാപക പ്രതിഷേധം; വിദ്യാർഥി സംഘടനകൾ സ്കൂൾ അടിച്ചു തകർത്തു


India vs Australia, australia fights to take draw in ranchi test - തട്ടിമുട്ടി ഓസ്ട്രേലിയ തടിതപ്പി; റാഞ്ചി ടെസ്റ്റ് സമനിലയിൽ\nആദ്യ ഇന്നിങ്ങ്സിൽ ഇരട്ട സെഞ്ചുറി നേടിയ ഇന്ത്യയുടെ ചേതേശ്വർ പൂജാരയാണ് കളിയിലെ താരം . പരമ്പരയിലെ അവസാന മത്സരം ശനിയാഴ്ച ധരംശാലയിൽ നടക്കും.\nറാഞ്ചി: ആവേശമുണർത്തി റാഞ്ചിയിൽ നടന്ന ഇന്ത്യ-ഓസ്ട്രേലിയ ടെസ്റ്റ് ക്രിക്കറ്റ് സമനിലയിൽ. അവസാന ദിവസം തുടക്കത്തിലെ തകർച്ചയ്ക്ക് ശേഷം ഷോൺ മാർഷ് – ഹാൻസ്കോമ്പ് കൂട്ടുകെട്ടിലൂടെ ഓസ്ട്രേലിയ ചെറുത്തു നിൽക്കുന്നതോടെ റാഞ്ചി ടെസ്റ്റ് സമനിലയിൽ പിരിഞ്ഞു. സെഞ്ചുറി കൂട്ടുകെട്ട് ഉയർത്തിയ ഇരുവരും ഓസ്ട്രേലിയയെ തകർച്ചയിൽ നിന്ന് കരകയറ്റുകയായിരുന്നു. അഞ്ചാം ദിനത്തിലെ അവസാന സെഷനിൽ മാർഷിന്രെയും മാക്സ്‌വെല്ലിന്രെയും വിക്കറ്റുകൾ വീഴ്ത്തിയെങ്കിലും പീറ്റർ ഹാൻസ്കോംമ്പ് (72) ഓസ്ട്രേലിയക്ക് സമനില സമ്മാനിച്ചു.\nഅഞ്ചാം ദിനം2വിക്കറ്റിന് 23 റൺസ് എന്ന നിലയിൽ കളി ആരംഭിച്ച ഓസ്ട്രേലിയ കരുതലോടെയാണ് തുടങ്ങിയത്. എന്നാൽ മാറ്റ് റെൻഷോയെയും സ്റ്റീവ് സ്മിത്തിനെയും അടുത്തടുത്ത ഓവറുകളിൽ വീഴ്ത്തി ഇന്ത്യ വിജയത്തിനായി പൊരുതി. റെൻഷോയെ ഇശാന്ത് ശർമ്മയും സ്മിത്തിനെ ജഡേജയുമാണ് മടക്കിയത്. എന്നാൽ പിന്നീട് എത്തിയ മിച്ചൽ മാർഷും, ഹാൻസ് കോമ്പും ചെറുത്തു നിന്നതോടെ കളി സമനിലയിലേക്ക് നീങ്ങുകയായിരുന്നു. മാർഷിന്രെയും മാക്സ്‌വെല്ലിന്രെയും വിക്കറ്റുകൾ പിഴുത് ഇന്ത്യ വിജയത്തിനായി വിയർത്തു കളിച്ചെങ്കിലും ഓസ്ട്രേലിയ സമനിലയുമായി തടിതപ്പുകയായിരുന്നു.\nആദ്യ ഇന്നിങ്ങ്സിൽ ഇരട്ട സെഞ്ചുറി നേടിയ ഇന്ത്യയുടെ ചേതേശ്വർ പൂജാരയാണ് കളിയിലെ താരം. പരമ്പരയിലെ അവസാന മത്സരം ശനിയാഴ്ച ധരംശാലയിൽ നടക്കും.


asian cup football 2019 japan australia - Malayalam MyKhel\n» ഏഷ്യന് കപ്പ് ഫുട്‌ബോള്; ഷൂട്ടൗട്ട് കടന്ന് ഓസ്‌ട്രേലിയ, ജപ്പാനും ക്വാര്‍ട്ടറില്\nUpdated: Tuesday, January 22, 2019, 9:23 [IST]\nഅബുദാബി: എഎഫ്‌സി ഏഷ്യന് കപ്പ് ഫുട്‌ബോള് ടൂര്‍ണമെന്റില് ഓസ്‌ട്രേലിയയും ജപ്പാനും ക്വാര്‍ട്ടറില് കടന്നു. ഉസ്‌ബെക്കിസ്താനെ പെനാല്‍റ്റി ഷൂട്ടൗട്ടില് മറികടന്നാണ് ഓസ്‌ട്രേലിയയുടെ മുന്നേറ്റം. മികച്ച കളി കെട്ടഴിച്ച സൗദി അറേബ്യയെ ഒരു ഗോളിന് മറികടന്ന് ജപ്പാനും ക്വാര്‍ട്ടര് ഉറപ്പിച്ചു. കഴിഞ്ഞദിവസം നടന്ന മത്സരങ്ങളില് വിയറ്റ്‌നാമും ചൈനയും ക്വാര്‍ട്ടറിലെത്തിയിരുന്നു.\nനിലവാരമുള്ള കളിയുമായെത്തിയ സൗദി അറേബ്യയാണ് ജപ്പാനോട് അടിയറവ് പറഞ്ഞത്. മത്സരത്തിന്റെ ഭൂരിപക്ഷം സമയവും പന്ത് കൈവശം വെക്കുന്നതിലും ആക്രമിക്കുന്നതിലും മിടുക്കുകാട്ടിയെങ്കിലും സൗദിക്ക് ഗോള് നേടാനായില്ല. 20-ാം മിനിറ്റില് തക്കെഹിറോ തൊമിയാസുവാണ് ജപ്പാന്റെ വിജയഗോള് നേടിയത്. ഗോള് നേടിയശേഷം പ്രതിരോധത്തിലേക്ക് വലിഞ്ഞ ജപ്പാന് സൗദിയെ വരിഞ്ഞുകെട്ടി. 77 ശതമാനവും കളി നിയന്ത്രിച്ചത് സൗദിയാണ്. 15 ഷോട്ടുകളും അവര് ഗോള്‍മുഖത്തേക്ക് പായിച്ചു. എന്നാല്, ജപ്പാന്റെ ഗോള്‍വല ചലിപ്പിക്കാന് സൗദിക്ക് കഴിഞ്ഞില്ല.\nനിശ്ചിത സമയത്തും അധിക സമയത്തും ഇരുടീമുകള്‍ക്കും ഗോള് നേടാന് കഴിയാത്തതോടെ പെനാല്‍റ്റി ഷൂട്ടൗട്ടിലാണ് ഓസ്‌ട്രേലിയ ഉസ്‌ബെക്കിസ്താന് മത്സരഫലം നിര്‍ണയിച്ചത്. ഷൂട്ടൗട്ടില് 4-2 എന്ന നിലയിലായിരുന്നു ഓസ്‌ട്രേലിയയുടെ ജയം. നിലവിലെ ചാമ്പ്യന്മാരായ ഓസ്‌ട്രേലിയ കളിയില് മേധാവിത്വം കാട്ടി. എന്നാല് മുന്നേറ്റത്തിന്റെ മികവില്ലായ്മയാണ് ഗോള് നേടാനാകാതെ പോയത്.\n30 min ago ചാമ്പ്യന്‍സ് ലീഗ് ഓഗസ്റ്റിനുള്ളില് പൂര്‍ത്തിയാക്കും; റിപ്പോര്‍ട്ടുകള് പുറത്ത്\n34 min ago ഗെയ്‌ലിനെ പൂട്ടാന് അറിയാം, തന്ത്രം വെളിപ്പെടുത്തി ഹര്‍ഭജന്... വാര്‍ണര് കൂടുതല് അപകടകാരി\n1 hr ago ഇവര്‍ക്ക് എതിരെ പന്തെറിയുക അസാധ്യം, ബ്രെറ്റ് ലീയെ ബുദ്ധിമുട്ടിച്ച3ബാറ്റ്‌സ്മാന്‍മാര് ഇവര്\n1 hr ago IPL: ഇന്ത്യയുടെ രണ്ടു പേര് മാത്രം, ധോണി പുറത്ത്! കോലി നയിക്കും- ഡുമിനിയുടെ ഓള്‍ടൈം ഇലവന്\nNews ഉത്ര വധം: സൂരജിന് പൂട്ടിടാന് പാമ്പ് സുരേഷ്, മാപ്പുസാക്ഷിയാക്കും, പാമ്പുകളുടെ വിഷവീര്യവും, അന്വേഷണം!\nRead more about: asian cup asian cup 2019 afc football japan australia ഏഷ്യന് കപ്പ് ഫുട്‌ബോള് ഓസ്‌ട്രേലിയ ജപ്പാന് സൗദി അറേബ്യ\nStory first published: Tuesday, January 22, 2019, 9:14 [IST]


അഫ്ഗാന് പള്ളിയിലുണ്ടായ സ്‌ഫോടനത്തില് കൊല്ലപ്പെട്ടവരുടെ എണ്ണം 17 ആയി; നിരവധി പേര്‍ക്ക് പരുക്ക് | Reporter Live\nBy Web Desk\tMay 7, 2018 10:08 am A+ A-\nകാബൂള്: അഫ്ഗാനിസ്ഥാനിലെ ഖോസ്തി പ്രവിശ്യയിലെ പള്ളിയിലുണ്ടായ സ്‌ഫോടനത്തില് കൊല്ലപ്പെട്ടവരുടെ എണ്ണം 17 ആയി. മുപ്പതിലധികം പേര്‍ക്ക് പരുക്കേറ്റിട്ടുമുണ്ട്. പരുക്കേറ്റവരില് പലരുടേയും നില ഗുരുതരമായി തുടരുകയാണ്. പള്ളിയില് പ്രാര്‍ത്ഥനക്കായെത്തിയ വിശ്വാസികളാണ് സ്‌ഫോടനത്തില് കൊല്ലപ്പെട്ടത്.\nഒക്ടോബറില് അഫ്ഗാനിസ്ഥാനില് പാര്‍ലമെന്റ് തെരഞ്ഞെടുപ്പ് നടക്കാനിരിക്കെയാണ് വോട്ടര് രജിസ്‌ട്രേഷന് വേണ്ടി ഉപയോഗിച്ച് വരുന്ന ആരാധനാലയത്തില് സ്‌ഫോടനം ഉണ്ടായിരിക്കുന്നത്. ആക്രമണത്തിന്റെ ഉത്തരവാദിത്വം ആരും ഏറ്റെടുത്തിട്ടില്ല. ഇസ്‌ലാമിക് സ്റ്റേറ്റാണ് പിന്നിലെന്നാണ് സൂചന. തെരഞ്ഞെടുപ്പിന് മുന്‍പ് സര്‍ക്കാരിനെ സമ്മര്‍ദ്ദത്തിലാക്കാനുള്ള ശ്രമമാണ് സ്‌ഫോടനത്തിലൂടെ ലക്ഷ്യമിടുന്നതെന്ന് പൊലീസ് അറിയിച്ചു.\nകഴിഞ്ഞ ഏപ്രില് 22 ന് കാബൂളിലെ വോട്ടര് രജിസ്‌ട്രേഷന് സെന്ററിലുണ്ടായ ചാവേറാക്രമണത്തില് 57 പേര് കൊല്ലപ്പെട്ടിരുന്നു. ഇതിന്റെ ഉത്തരവാദിത്വം ഏറ്റെടുത്ത് പിന്നീട് ഐഎസ് രംഗത്തെത്തി. തെരഞ്ഞെടുപ്പില് പങ്കെടുക്കാന് അനുവദിക്കില്ലെന്ന് താലിബാനും നേരത്തെ ജനങ്ങളെ ഭീഷണിപ്പെടുത്തിയിരുന്നു. എന്നാല് ഇന്നലെ നടന്ന സ്‌ഫോടനം ചാവേറാക്രമണമല്ലെന്നാണ് പൊലീസിന്റെ പ്രാഥമിക നിഗമനം. വളരെ ആസൂത്രിതമായി പള്ളിയില് ബോംബ് വെച്ചതാകാമെന്നും പൊലീസ് പറഞ്ഞു.


നിയമസഭാ തിരഞ്ഞെടുപ്പ്: പോലീസ് ഒരുക്കങ്ങള് പൂര്‍ത്തിയായി; ആകെ 59,292 പോലീസ് ഉദ്യോഗസ്ഥര്;ഉള്‍പ്രദേശങ്ങളില് ഡ്രോണ് നിരീക്ഷണം.\nHomeKERALAനിയമസഭാ തിരഞ്ഞെടുപ്പ്: പോലീസ് ഒരുക്കങ്ങള് പൂര്‍ത്തിയായി; ആകെ 59,292 പോലീസ് ഉദ്യോഗസ്ഥര്;ഉള്‍പ്രദേശങ്ങളില് ഡ്രോണ് നിരീക്ഷണം.\nചൊവ്വാഴ്ച്ചത്തെ നിയമസഭാ തിരഞ്ഞെടുപ്പ് സുഗമമായി നടത്തുന്നതിനുള്ള എല്ലാ സുരക്ഷാക്രമീകരണങ്ങളും പൂര്‍ത്തിയായി. സംസ്ഥാനം മുഴുവന് പ്രത്യേക സുരക്ഷാമേഖലകളാക്കി തിരിച്ച് മുതിര്‍ന്ന ഉദ്യോഗസ്ഥരുടെ നേതൃത്വത്തില് പോലീസിനെ വിന്യസിക്കും. ഈ സംവിധാനം ഞായറാഴ്ച നിലവില് വരും.\nസംസ്ഥാനത്തെ 481 പോലീസ് സ്റ്റേഷനുകളെ 142 ഇലക്ഷന് സബ്ഡിവിഷനുകളായി തിരിച്ചാണ് ജില്ലാ പോലീസ് മേധാവിമാരുടെ നേതൃത്വത്തില് സുരക്ഷാക്രമീകരണങ്ങള് ഏര്‍പ്പെടുത്തുന്നത്. 24,788 സ്പെഷ്യല് പോലീസ് ഓഫീസര്‍മാര് അടക്കം 59,292 പോലീസ് ഉദ്യോഗസ്ഥരാണ് തിരഞ്ഞെടുപ്പിന് സുരക്ഷയൊരുക്കുന്നത്. ഇവരില് 4405 സബ് ഇന്‍സ്പെക്ടര്‍മാരും 784 ഇന്‍സ്പെക്ടര്‍മാരും 258 ഡിവൈ.എസ്.പിമാരും ഉള്‍പ്പെടുന്നു. സിവില് പോലീസ് ഓഫീസര്, സീനിയര് സിവില് പോലീസ് ഓഫീസര് റാങ്കിലുള്ള 34,504 പേരും ഡ്യൂട്ടിക്കുണ്ടാകും.\nലോക്കല് പോലീസിനു പുറമേ ക്രൈംബ്രാഞ്ച്, വിജിലന്‍സ്, റെയില്‍വേ പോലീസ്, ബറ്റാലിയനുകള്, ട്രെയിനിംഗ് സെന്‍ററുകള് എന്നിവിടങ്ങളില് നിന്നുള്ള പോലീസ് ഉദ്യോഗസ്ഥരേയും നിയോഗിച്ചിട്ടുണ്ട്. കൂടാതെ ഫയര്‍ഫോഴ്സ്, എക്സൈസ്, വനം, മറൈന് എന്‍ഫോഴ്സ്മെന്‍റ്, മോട്ടോര് വാഹനം എന്നീവിഭാഗങ്ങളില് നിന്നുള്ള ഉദ്യോഗസ്ഥരേയും നിയോഗിച്ചിട്ടുണ്ട്. സി.ഐ.എസ്.എഫ്, സി.ആര്.പി.എഫ്, ബി.എസ്.എഫ് എന്നീ കേന്ദ്രസേനാ വിഭാഗങ്ങളില് നിന്നുള്ള 140 കമ്പനി സേനയും തിരഞ്ഞെടുപ്പിന്‍റെ ഭാഗമായി കേരളത്തിലുണ്ട്. അക്രമാസക്തരായ ജനക്കൂട്ടത്തെ നേരിടാന് പ്രത്യേക പരിശീലനം ലഭിച്ച കേന്ദ്രസേനാംഗങ്ങള്‍ക്ക് ഓട്ടോമാറ്റിക്ക് തോക്കുകള് ഉള്‍പ്പെടെയുള്ള ആയുധങ്ങളും നല്‍കിയിട്ടുണ്ട്. ഇത്രയധികം കേന്ദ്രസേനാവിഭാഗങ്ങള് തിരഞ്ഞെടുപ്പിന് വിന്യസിക്കപ്പെടുന്നത് ആദ്യമായാണ്.\nപോളിംഗ് ബൂത്തുകള് സ്ഥിതിചെയ്യുന്ന 13,830 സ്ഥലങ്ങളെ ബന്ധിപ്പിച്ച് 1694 ഗ്രൂപ്പ് പട്രോള് ടീമുകള് ഉണ്ടായിരിക്കും. എട്ടോ പത്തോ സ്ഥലങ്ങളിലുള്ള പോളിംഗ് ബൂത്തുകള് പരമാവധി 15 മിനിറ്റിനുള്ളില് ഒരു ടീമിന് ചുറ്റിവരാന് കഴിയുന്ന രീതിയിലാണ് ക്രമീകരണം. ഓരോ ടീമിലും ഒരു വീഡിയോഗ്രാഫറും ഉണ്ടായിരിക്കും. കൂടാതെ ഓരോ പോലീസ് സ്റ്റേഷനും കേന്ദ്രീകരിച്ച് കേന്ദ്രസേനാംഗങ്ങള് ഉള്‍പ്പെട്ട ഒരു ലോ ആന്‍റ് ഓര്‍ഡര് പട്രോള് ടീം, ഡിവൈ.എസ്.പിയുടെ നേതൃത്വത്തില് ഓരോ ഇലക്ഷന് സബ്ബ് ഡിവിഷനിലും പ്രത്യേക പട്രോള് ടീം എന്നിവയും ക്രമസമാധാനപാലനത്തിന് നിയോഗിക്കപ്പെട്ടിട്ടുണ്ട്. നക്സല് ബാധിതപ്രദേശങ്ങളില് സ്പെഷ്യല് ഓപ്പറേഷന് ഗ്രൂപ്പും തണ്ടര്‍ബോള്‍ട്ടും 24 മണിക്കൂറും നിതാന്ത ജാഗ്രത പുലര്‍ത്തും. ഈ പ്രദേശങ്ങളിലെ പോലീസ് സ്റ്റേഷനുകള്‍ക്കും പോളിംഗ് ബൂത്തുകള്‍ക്കും പ്രത്യേക സംരക്ഷണവും ഉറപ്പാക്കിയിട്ടുണ്ട്. കൂടാതെ ഏത് അടിയന്തര സാഹചര്യവും നേരിടാനായി സംസ്ഥാനത്തെ വിവിധ കേന്ദ്രങ്ങളില് 95 കമ്പനി പോലീസ് സേനയും തയ്യാറാണ്.\nഅതിര്‍ത്തി ജില്ലകളിലെ കള്ളക്കടത്ത്, മദ്യക്കടത്ത്, ഗുണ്ടകളുടെ യാത്ര എന്നിവ തടയുന്നതിനായി 152 സ്ഥലങ്ങളില് ബോര്‍ഡര് സീലിംഗ് ഡ്യൂട്ടിയ്ക്കായി പോലീസിനെ നിയോഗിച്ചിട്ടുണ്ട്.\nപോളിംഗ് ദിവസം ഉള്‍പ്രദേശങ്ങളില് ജനങ്ങള് കൂട്ടം കൂടുന്നതും വോട്ടര്‍മാരെ തടയുന്നതും കണ്ടെത്താന് ഡ്രോണ് സംവിധാനം വിനിയോഗിക്കും. ഡ്രോണ് മുഖേന ശേഖരിക്കുന്ന ദൃശ്യങ്ങള് ഉടന്‍തന്നെ പോലീസ് പട്രോളിംഗ് പാര്‍ട്ടിക്ക് കൈമാറുകയും കുറ്റക്കാരെ പിടികൂടുകയും ചെയ്യും.\nപോളിംഗ് ഏജന്‍റുമാര്‍ക്ക് സുരക്ഷാഭീഷണിയുള്ള പക്ഷം അതത് സ്റ്റേഷന് ഹൗസ് ഓഫീസര്‍മാരെ വിവരം അറിയിച്ചാല് അവര്‍ക്ക് സംരക്ഷണം നല്‍കും. പോളിംഗ് ഏജന്‍റുമാര്‍ക്ക് വീട്ടില്‍നിന്ന് പോളിംഗ് സ്റ്റേഷനിലേയ്ക്കും തിരിച്ചും യാത്രചെയ്യുന്നതിന് ആവശ്യമെങ്കില് പോലീസ് സംരക്ഷണം നല്‍കും.\nഇരുചക്രവാഹനത്തിലുള്ള തിരഞ്ഞെടുപ്പ് പ്രചാരണം തിരഞ്ഞെടുപ്പ് കമ്മീഷന് നിരോധിച്ച സാഹചര്യത്തില് ഈ രീതിയില് പ്രചരണം നടത്തുന്നവര്‍ക്കെതിരെ കര്‍ശന നടപടി സ്വീകരിക്കും. പോലീസ് വിന്യാസവും സുരക്ഷാനടപടികളും നിരീക്ഷിക്കുന്നതിനും ആവശ്യമായ നിര്‍ദ്ദേശങ്ങളും സഹായങ്ങളും നല്‍കുന്നതിനുമായി എ.ഡി.ജി.പി മനോജ് എബ്രഹാമിന്‍റെ നേതൃത്വത്തില് പോലീസ് ആസ്ഥാനത്ത് 24 മണിക്കൂറും ഇലക്ഷന് കണ്‍ട്രോള് റൂം പ്രവര്‍ത്തിച്ചുവരുന്നു.


ജെ.ഡി.യുവില് പൊട്ടിത്തെറി; ശരത് യാദവിനെ രാജ്യസഭാ കക്ഷിനേതാവ് സ്ഥാനത്തുനിന്നും നീക്കി – Chandrika Daily\nBy chandrika Saturday August 12, 2017 08:34 am\nജെ.ഡി.യുവില് പൊട്ടിത്തെറി; ശരത് യാദവിനെ രാജ്യസഭാ കക്ഷിനേതാവ് സ്ഥാനത്തുനിന്നും നീക്കി\nന്യൂഡല്‍ഹി: ബിഹാര് മുഖ്യമന്ത്രി നിതീഷ്‌കുമാറിന്റെ ബി.ജെ.പി അനുകൂല നിലപാടിനെ തുടര്‍ന്ന് ജെ.ഡി.യുവില് കഴിഞ്ഞ ദിവസങ്ങളിലായി തുടരുന്ന പ്രതിസന്ധി പൊട്ടിത്തെറിയില്. ബി.ജെ.പി മുതിര്‍ന്ന നേതാവ് ശരത് യാദവിനെ രാജ്യസഭാ…\nന്യൂഡല്‍ഹി: ബിഹാര് മുഖ്യമന്ത്രി നിതീഷ്‌കുമാറിന്റെ ബി.ജെ.പി അനുകൂല നിലപാടിനെ തുടര്‍ന്ന് ജെ.ഡി.യുവില് കഴിഞ്ഞ ദിവസങ്ങളിലായി തുടരുന്ന പ്രതിസന്ധി പൊട്ടിത്തെറിയില്. ബി.ജെ.പി മുതിര്‍ന്ന നേതാവ് ശരത് യാദവിനെ രാജ്യസഭാ കക്ഷിനേതാവ് സ്ഥാനത്തുനിന്നും ജെ.ഡി.യു നീക്കം ചെയ്തു.\nവിഷയവുമായി ബന്ധപ്പെട്ട് ഉപരാഷ്ട്രപതി വെങ്കയ്യ നായിഡുവിനെ കണ്ടാതായും സ്ഥാനമാറ്റം സംബന്ധിച്ച് കത്ത് കൈമാറിയെന്നും ജെ.ഡി.യു ബിഹാര് പ്രസിഡന്റ് വഷിസ്ത നാരായണ് അറിയിച്ചു.\nനിതീഷ് കുമാറിന്റെ വിശ്വസ്തന് ആര്.പി.പി. സിങ് ആണ് പുതിയ രാജ്യസഭാ കക്ഷിനേതാവ്.\nഅതേസമയം, ജെ.ഡി.യു എന്.ഡി.എയുടെ ഭാഗമാകുന്നതുമായി ബന്ധപ്പെട്ടാണ് പുതിയ രാഷ്ട്രീയ നീക്കമെന്നാണ് റിപ്പോര്‍ട്ട്. കഴിഞ്ഞ ദിവസം ബിഹാര് മുഖ്യമന്ത്രിയും ജെ.ഡി.യു പ്രസിഡന്റുമായ നിതീഷ് കുമാറിനെ ബിജെപി ദേശീയ അധ്യക്ഷന് അമിത് ഷാ ഔദ്യോഗികമായി ക്ഷണിച്ചിരുന്നു. എന്.ഡി.എ സഖ്യത്തിലേക്ക് ക്ഷണിച്ച ഷാ, ‘ജെഡിയു പ്രസിഡന്റ് നിതീഷ് കുമാറുമായി എന്റെ വസതിയില് വച്ച് കൂടിക്കാഴ്ച നടത്തി. ജെഡിയുവിനെ എന്‍ഡിഎയിലേക്ക് ഞാന് ക്ഷണിച്ചു’ എന്ന് ട്വിറ്ററില് കുറിക്കുകയുമുണ്ടായി.\nബിഹാറില് ജെഡിയു നിലവല് ബി.ജെ.പിയുടെ സഖ്യത്തിലാണ് ഭരണം നടത്തുന്നത്. എന്നാല് ജെ.ഡി.യു എന്.ഡി.എയുടെ ഭാഗമായിട്ടില്ല.\nബിഹാറില് ബി.ജെപിക്കെതിരെ രൂപംകൊണ്ട മഹാസഖ്യം തകര്‍ത്താണ് ജെ.ഡി.യു ബിജെപിയെ കൂട്ടുപിടിച്ച് വീണ്ടും ഭരണത്തില് എത്തിയത്. ആര്.ജെ.ഡിയുമായി പിരിഞ്ഞ നിതീഷിന്റെ നീക്കത്തിനെതിരെ മുതിര്‍ന്ന ജെ.ഡി.യു നേതാവ് കൂടിയായ ശരദ് യാദവ് രംഗത്തെത്തുകയായിരുന്നു.\nCategories: Culture, More, Video Stories, Views Tags: bihar politics, nda, Nithish Kumar, SharadYadav, Venkaih Naidu


Pulimurugan questinon in PSC question paper - Malayalam Filmibeat\n40 min ago അന്ന് മമ്മൂക്ക നോ പറഞ്ഞിരുന്നെങ്കില് ജോമോന് എന്ന സംവിധായകന് ഉണ്ടാവുമായിരുന്നില്ല\nപുലിമുരുകന് തരംഗം ഇതുവരെയും അവസാനിച്ചിട്ടില്ല! ചോദ്യ പേപ്പറിലും താരം മുരുകന് തന്നെ! കാണൂ!\n| Updated: Saturday, February 9, 2019, 16:49 [IST]\nമലയാള സിനിമയുടെ ചരിത്രം തന്നെ തിരുത്തിക്കുറിച്ച സിനിമകളിലൊന്നാണ് പുലിമുരുകന്. വൈശാഖ് സംവിധാനം ചെയ്ത ചിത്രത്തിന് ഗംഭീര സ്വീകരണമായിരുന്നു ലഭിച്ചത്. കുടുംബ പ്രേക്ഷകരും യുവതലമുറയും ഒരേപോലെ സ്വീകരിച്ചിരുന്നു ഈ ചിത്രം. റിലീസ് ചെയ്ത് നാളുകള് പിന്നിടുന്നതിനിടയിലാണ് സിനിമ 100 കോടി ക്ലബില് ഇടംപിടിച്ചത്. മോഹന്‍ലാലിന്റെ കരിയറിലെ എക്കാലത്തെയും മികച്ച സിനിമകളിലൊന്നാണ് ഇത്. മുരുകന്റെ സ്‌റ്റൈലും ഗാനവും കുരുന്നുകള് പോലും അനുകരിച്ചിരുന്നു. ഒരുകാലത്ത് ബോക്‌സോഫീസിലും കേരളക്കരയിലും പുലിമുരുകന് തരംഗമായിരുന്നു. അതുവരെയുള്ള കലക്ഷന് റിപ്പോര്‍ട്ടുകളെയെല്ലാം കാറ്റില് പറത്തിയായിരുന്നു ചിത്രം കുറിച്ചത്.\nകേരളത്തില് നിന്ന് മാത്രമല്ല വിദേശ രാജ്യങ്ങളില് നിന്നും സിനിമയ്ക്ക് ഗംഭീര സ്വീകരണമാണ് ലഭിച്ചത്. പുലിമുരുകന് സൃഷ്ടിച്ച ഓളമൊന്നും മറ്റൊരു ചിത്രത്തിനും ഉണ്ടാക്കാന് കഴിഞ്ഞിട്ടില്ലെന്നാണ് ആരാധകരുടെ വിലയിരുത്തല്. ഇന്നും ആ ട്രെന്‍ഡ് അതേ പോലെ തുടരുകയാണ്. ഇപ്പോഴിതാ പിഎസ്‌സി ചോദ്യ പേപ്പറിലും മുരുകനെക്കുറിച്ചുള്ള ചോദ്യം ആവര്‍ത്തിച്ചിരിക്കുകയാണ്. മലയാളത്തിലെ ആദ്യ 100 കോടി ചിത്രം ഏതാണെന്നായിരുന്നു ചോദ്യം. ഏതൊരു ഉറക്കിലും ഉത്തരം തെറ്റിപ്പോവാത്ത ചോദ്യമാണ് ഇതെന്നായിരുന്നു ആരാധകര് പറഞ്ഞത്.\nഉദയ് കൃഷ്ണയാണ് പുലിമുരുകന് തിരക്കഥയൊരുക്കിയത്. ഷാജികുമാറായിരുന്നു ഛായാഗ്രഹണം. പീറ്റര് ഹെയ്‌നാണ് ചിത്രത്തിന് ആക്ഷന് കോറിയോഗ്രാഫി നിര്‍വഹിച്ചത്. അദ്ദേഹത്തിന്റെ ആദ്യ മലയാള സിനിമ കൂടിയായിരുന്നു ഇത്. ഈ ചിത്രത്തിലൂടെ ദേശീയ പുരസ്‌കാരവും അദ്ദേഹത്തെ തേടിയെത്തിയിരുന്നു.\nRead more about: mohanlal vysakh പുലിമുരുകന് വൈശാഖ് മോഹന്‍ലാല്\nPulimurugan questinon in PSC question paper


അപ്പന്റിസൈറ്റിസ് ശരീരം മുന്‍കൂട്ടി കാണിച്ചു തരുന്ന ലക്ഷണങ്ങളും പരിഹാരവും - Kerala Today\nHome Useful tips അപ്പന്റിസൈറ്റിസ് ശരീരം മുന്‍കൂട്ടി കാണിച്ചു തരുന്ന ലക്ഷണങ്ങളും പരിഹാരവും\nഅപ്പന്റിസൈറ്റിസ് ശരീരം മുന്‍കൂട്ടി കാണിച്ചു തരുന്ന ലക്ഷണങ്ങളും പരിഹാരവും\nഓര്‍ക്കാപ്പുറത്ത് വേദനവരുകയും എത്രയും പെട്ടെന്ന് വൈദ്യസഹായം തേടേണ്ടിവരുകയും ചെയ്യുന്ന ഒരു രോഗമാണ് അപ്പന്റിസൈറ്റിസ്. പൊക്കിളിന് താഴെ ചെറുകുടലും വന്‍കുടലുമായി സന്ധിക്കുന്ന ഭാഗത്തുള്ള ഒരു അവയവമാണ് അപ്പന്റിക്‌സ്.\nമനുഷ്യ ശരീരത്തില് ഈ അവയവത്തിന് എന്തെങ്കിലും പ്രത്യേക ധര്‍മ്മമുള്ളതായി ഇതുവരെയുള്ള പഠനങ്ങളിലൊന്നും തെളിയിക്കപ്പെട്ടിട്ടില്ല. എന്നാല് ഈ അവയവം ഉണ്ടാക്കുന്ന പൊല്ലാപ്പാണെങ്കില് സഹിക്കാന് വയ്യാത്തതുമാണ്.\nശസ്‌ത്രക്രിയ കൂടാതെ ഭേദപ്പെടുത്താന് കഴിയില്ലെന്നതാണ് ഇതിന്റെ പ്രധാന പ്രശ്‌നം. ഏഴുമുതല് പത്തുസെന്റീമീറ്റര്‍വരെ വലിപ്പമുള്ള ഈ അവയവത്തിന് ഒരു മണ്ണിരയുടെ ആകൃതിയാണ്. അതുകൊണ്ട് ഇതിനെ വെര്‍മിഫോം അപ്പന്‍ഡിക്‌സ് എന്നാണ് വിളിക്കുന്നത്.\nഈ അവയവം വീങ്ങി വീര്‍ത്ത് വരുന്ന അവസ്ഥയാണ് അപ്പന്റിസൈറ്റിസ്. ആദ്യകാലങ്ങളിലെല്ലാം കുഞ്ഞുങ്ങളിലും മറ്റും ഈ രോഗം അപൂര്‍വ്വമായേ വന്നിരുന്നുള്ളു. എന്നാല് ജീവിതശൈലീ മാറ്റവും അതിന്റെ ഭാഗമായി ഭക്ഷണ രീതിയില്‍വന്ന മാറ്റങ്ങളും ആ രോഗത്തിന് പ്രായഭേദമില്ലാതാക്കിയിരിക്കുന്നു. പത്തു വയസ്സിനും ഇരുപത് വയസ്സിനും ഇടയിലുള്ളവരിലാണ് രോഗംവരാന് കൂടുതല് സാധ്യത.\nരോഗം വരാനുള്ള പ്രധാന കാരണങ്ങള്\nനാരുള്ള ഭക്ഷണത്തിന്റെ കുറവ്, ഭക്ഷണത്തിലെ അന്നജത്തിന്റെ ആധിക്യം\nഅന്നപഥത്തിലുള്ള കീടങ്ങളും മാലിന്യങ്ങളും ഇതിനുള്ളിലെത്തിയാല് അപ്പന്റിസൈറ്റിസ് വരാം\nചില വൈറസുകളും അപ്പന്റിക്‌സിന് ഉള്ളില് കടന്ന് രോഗത്തിന് വഴിവയ്‌ക്കും\nമലം അപ്പന്റിക്‌സന്റെ ഉള്ളില് കടന്ന് ഇതിന്റെ വായ് ഭാഗം അടഞ്ഞുപോയാലും രോഗം വരാം\nചിലരില് വയറില് എരിച്ചിലായും കാളിച്ചയായും രോഗലക്ഷണം തുടങ്ങുന്നു. പൊക്കിളിന് ചുറ്റും കഠിനമായ വേദനയായിരിക്കും ചിലര്‍ക്കുണ്ടാവുന്നത്.\nവേദന പൊക്കിളിന് താഴെ വലതുവശത്തായി കേന്ദ്രീകരിക്കുന്നു. രോഗലക്ഷണങ്ങല് വിവരിച്ച ചാള്‍സ് മക്‌ബര്‍ണിയുടെ പേരാണ് ഈ സ്ഥാനത്തിന് നല്‍കിയിരിക്കുന്നത്. മക്‌ബര്‍ണീസ് പോയിന്റ് എന്നാണ് ഈ ഭാഗത്തെ പറയുന്നത്. വയറില് അമര്‍ത്തമ്പോള് കഠിനമായ വേദന അനുഭവപ്പെടും.\nവേദനയോടൊപ്പംതന്നെ ചിലരില് ചര്‍ദ്ദി, വിശപ്പില്ലായ്‌മ, പനി എന്നിവ അനുഭവപ്പെടും.\nവയറിന്റെ വലതുഭാഗത്ത് കൈകൊണ്ട് അമര്‍ത്തുമ്പോള് വേദന അനുഭവപ്പെടുന്നുണ്ടെങ്കില് അസുഖം അപ്പന്റിസൈറ്റിസ് തന്നെയാണെന്ന് ഊഹിക്കാം.\nവച്ചു താമസിപ്പിക്കാതെ വൈദ്യസഹായം തേടുകയെന്നതാണ് പ്രധാനമായും ചെയ്യേണ്ടത്. അവയവം വീര്‍ത്ത് പൊട്ടിയാല് അതിലെ മാലിന്യങ്ങള് വയറ്റില് കലരുകയും മരണം വരെ സംഭവിക്കാനിടവരുകയും ചെയ്യും.\nരക്തപരിശോധന, മൂത്രപരിശോധന, അള്‍ട്രാസൗണ്ട് സ്‌കാനിങ് എന്നിവ വഴിയെല്ലാം രോഗം നിര്‍ണയിക്കാന് കഴിയും. രോഗം വന്നുകഴിഞ്ഞാല് എത്രയും പെട്ടന്ന് ശസ്‌ത്രക്രിയ നടത്തി അപ്പന്റിക്‌സ് എടുത്തുകളയുന്നതാണ് നല്ലത്. ഉദരം തുറന്നും ലാപ്രോസ്‌കോപ് ഉപയോഗിച്ചും ശസ്‌ത്രക്രിയ നടത്താം.


ഭർത്താവ് റോയിയെ കൊല്ലണമെന്ന് നേരത്തെ തീരുമാനിച്ചു.മാത്യുവിനെ കൊന്നത് മദ്യത്തില് വിഷം ചേര്‍ത്ത്. ഒപ്പം മദ്യപിച്ചു. ഭക്ഷണത്തില് കീടനാശിനി ചേര്‍ത്ത് അന്നമ്മയെ കൊലപ്പെടുത്തി.ക്രൂരത കേട്ട് ഞെട്ടിത്തരിച്ച് പോലീസ് | Daily Indian Herald\nഭർത്താവ് റോയിയെ കൊല്ലണമെന്ന് നേരത്തെ തീരുമാനിച്ചു.മാത്യുവിനെ കൊന്നത് മദ്യത്തില് വിഷം ചേര്‍ത്ത്. ഒപ്പം മദ്യപിച്ചു. ഭക്ഷണത്തില് കീടനാശിനി ചേര്‍ത്ത് അന്നമ്മയെ കൊലപ്പെടുത്തി.ക്രൂരത കേട്ട് ഞെട്ടിത്തരിച്ച് പോലീസ്\nOctober 11, 2019 9:10 pm By : Indian Herald Staff\nകോഴിക്കോട്: ജോളി കുടുംബാംഗങ്ങളെ കൊന്ന രീതികളാണ് പുറത്ത് വന്നിരിക്കുന്നത്. ജോളി ഓരോ കൊലപാതകങ്ങളും ആസൂത്രിതമായും അതിദാരുണമായിട്ടുമാണ് സംഭവിച്ചിരിക്കുന്നതെന്ന് വ്യക്തമാക്കുന്നു. കൂടുതല് വിവരങ്ങള് വരാനുണ്ടെന്നാണ് പോലീസ് നല്‍കുന്ന സൂചന. അന്നമ്മയെ ഭക്ഷണത്തില് കീടനാശിനി ചേര്‍ത്താണ് കൊലപ്പെടുത്തിയത്. അതേസമയം ജോളിയെ കൊലപാതകം നടത്തിയ വീട്ടിലെത്തിച്ച് പോലീസ് തെളിവ് ശേഖരിച്ചിരുന്നു. കൊല്ലാന് ഉപയോഗിച്ച കീടനാശിനിയുടെ കുപ്പിയും പോലീസ് കണ്ടെടുത്തിരുന്നു. അതേസമയം ആല്‍ഫൈന്റെ മരണത്തില് മാത്രമാണ് ജോളി നിഷേധ സ്വഭാവം പുലര്‍ത്തിയത്. ചോദ്യം ചെയ്യലില് ജോളി എല്ലാം കാര്യങ്ങളും പറഞ്ഞെന്നാണ് സൂചന.\nകൊലപാതക പരമ്പരയില് റോയി തോമസിന്‍റെ മരണവുമായി ബന്ധപ്പെട്ട കേസില് കൂടുതല് ശ്രദ്ധകേന്ദ്രീകരിക്കാനാണ് അന്വേഷണ സംഘത്തിന്‍റെ നീക്കം. ഒരോ മരണവും പ്രത്യേക കേസായി രജിസ്റ്റര് ചെയ്തതും ഈ നീക്കത്തിന്‍റെ ഭാഗമായിട്ടാണ്. റോയി തോമസിന്‍റെ മരണത്തില് മാത്രമാണ് ഇതുവരെ പോലീസിന് ശാസ്ത്രീയമായ തെളിവ് കണ്ടെത്താന് സാധിച്ചിട്ടുള്ളത്. മറ്റ്5മരണങ്ങളില് മൃതദേഹാവശിഷ്ടങ്ങളുടെ ശാസ്ത്രീയ പരിശോധനാ ഫലം വൈകുമെന്നതിനാല് റോയ് തോമസിന്‍റെ മരണം കൊലപാതകമാമെന്ന് തെളിയിക്കലാണ് പോലീസിന്‍റെ ആദ്യ ലക്ഷ്യം. ഈ കേസില് പരമാവധി തെളിവുകള് ശേഖരിച്ചും സാഹചര്യത്തെളിവുകളെ കൂട്ടിയിണക്കുന്ന സാക്ഷിമൊഴികള് ഉള്‍പ്പെടുത്തിയും കുറ്റപത്രം തയ്യാറാക്കാനാണ് പോലീസ് നീക്കം.\nറോയ് തോമസിനെ കൊല്ലണമെന്ന് നേരത്തെ തന്നെ ജോളി തീരുമാനിച്ചിരുന്നു. ഇയാളെ മദ്യത്തില് സയനൈഡ് ചേര്‍ത്ത് നല്‍കിയാണ് കൊലപ്പെടുത്തിയത്. ഇയാള്‍ക്കൊപ്പം മദ്യപിച്ചിരുന്നുവെന്നും ജോളി പറഞ്ഞു. അതേസമയം മാത്യുവിനെയും മദ്യത്തില് വിഷം ചേര്‍ത്താണ് കൊലപ്പെടുത്തിയത്. സിലിയെ കൊല്ലാന് റോയ് തോമസിനെ കൊന്ന അതേ രീതിയാണ് പരീക്ഷിച്ചത്. വൈറ്റമിന് ക്യാപ്‌സൂളില് സയനൈഡ് നിറച്ചായിരുന്നു കൊലപാതകം.\nകൂടത്തായി കൊലപാതക പരമ്പരയില് ചോദ്യം ചെയ്യലുമായി അന്വേഷണം ശക്തമായിയ പോലീസിനെ ഞെട്ടിക്കുന്ന റിപ്പോര്‍ട്ടാണ് പുറത്തുവന്നിരിക്കുന്നത്. അന്നമ്മയെ വളരെ ആസൂത്രിതമായിട്ടാണ് ജോളി ഇല്ലാതാക്കിയത്. ഭക്ഷണത്തില് കീടനാശിനി ചേര്‍ത്ത് നല്‍കുകയായിരുന്നു. അതേസമയം വൈറ്റമിന് കാപ്‌സ്യൂള് കഴിക്കാറുള്ള ടോം തോമസിനെ അതേ മരുന്നില് സയനൈഡ് നിറച്ച് നല്‍കിയാണ് കൊലപ്പെടുത്തിയത്. ഞെട്ടിക്കുന്ന കാര്യങ്ങളാണ് പോലീസ് ജോളിയില് നിന്ന് ചോദിച്ചറിഞ്ഞത്.\nഅന്നമ്മയ്ക്ക് ശേഷം നടന്ന അഞ്ച് കൊലപാതകങ്ങളും മാത്യുവിന് അറിയാമായിരുന്നുവെന്ന് പോലീസ് പറയുന്നു. പ്രജുകുമാറിന്റെ കൈയ്യില് നിന്ന് സയനൈഡ് വാങ്ങിയാണ് മാത്യു ജോളിക്ക് നല്‍കിയത്. എന്നാല് മാത്യുവുമായി പ്രജുകുമാറിന് ആറുവര്‍ഷത്തെ പരിചയം മാത്രമാണുള്ളതെന്ന് പോലീസ് വ്യക്തമാക്കി. ഇതോടെ ഇതിന് മുമ്പ് മാത്യുവിന് സയനൈഡ് എവിടെ നിന്ന് ലഭിച്ചെന്ന കാര്യത്തില് വ്യക്തത ആവശ്യമാണ്. പെരുച്ചാഴിയെ കൊല്ലാനാണെന്ന് പറഞ്ഞാണ് മാത്യു പ്രജുകുമാറില് നിന്ന് സയനൈഡ് വാങ്ങിയത്.\nപൊന്നാമറ്റം വീട്ടില് നിന്ന് ഗുളികകളും കീടനാശിനിയുടെ കുപ്പികളും പോലീസ് കണ്ടെടുത്തിട്ടുണ്ട്. ജോളിയുടെ വിദ്യാഭ്യാസ രേഖകള് അന്വേഷിച്ചെങ്കിലും കണ്ടെത്താന് സാധിച്ചില്ല. ആധാര്, റേഷന് കാര്‍ഡ് എന്നിവയും വീട്ടില് ഇല്ലെന്നാണ് ജോളി പറയുന്നത്. അതേസമയം ജോളി ഉപയോഗിച്ചിരുന്ന മൊബൈല് ഫോണുകളും അന്വേഷണ സംഘത്തിന് ലഭിച്ചിട്ടുണ്ട്. ജോളിയുടെ മക്കളാണ് ഫോണുകള് കൈമാറിയത്.\nഅതേസമയം ജോളിയെ കൊലപാതകം നടത്തിയ വീട്ടിലെത്തിച്ച് പോലീസ് തെളിവ് ശേഖരിച്ചിരുന്നു. കൊല്ലാന് ഉപയോഗിച്ച കീടനാശിനിയുടെ കുപ്പിയും പോലീസ് കണ്ടെടുത്തിരുന്നു. എന്നാല് ഇപ്പോഴത്തെ വെളിപ്പെടുത്തല്, ഓരോ കൊലപാതകങ്ങളും ആസൂത്രിതമായും അതിദാരുണമായിട്ടുമാണ് സംഭവിച്ചിരിക്കുന്നതെന്ന് വ്യക്തമാക്കുന്നു. കൂടുതല് വിവരങ്ങള് വരാനുണ്ടെന്നാണ് പോലീസ് നല്‍കുന്ന സൂചന.\nTags: jolly confess brutal murders, Jolly sex racket koodathayi, JOLLY- CPM MANOJ, PRE-MARRIAGE COURSE JOLLY, SAKKARIA KOODATHAYI-JOLLY\nകൂടത്തായി കൊലപാതകം:1800 പേജുള്ള കുറ്റപത്രം.ജോളിയടക്കം നാല് പ്രതികള്.നിര്‍ണായകമായി വ്യാജ ഒസ്യത്ത്\nജോളി ഒരിക്കലും ഒരു സീരിയൽ കില്ലറല്ല,ആ ആനുകൂല്യം നൽകരുത്’ കാരണം വിശദീകരിച്ച് ക്രിമിനോളജിസ്റ്റ്.എന്റെ ശരീരത്തിൽ ചില സമയങ്ങളിൽ പിശാച് കയറും. ആ സമയങ്ങളിൽ ഞാൻ എന്തുചെയ്യുമെന്ന് പറയാനാകില്ലെന്ന് ജോളി


ഇവർ കോടീശ്വരർ 20 വർഷത്തിനു ശേഷം മഹാഭാഗ്യം വരുന്നത് ഇനി ഇവർക്ക്\nശുക്രൻ മാറ്റം ചില നക്ഷത്രക്കാരുടെ ജീവിതത്തിൽ സൗഭാഗ്യം കൊണ്ടുവരും. ഏതൊക്കെ നക്ഷത്രക്കാർക്ക് ആണ് വൻതോതിലുള്ള ഉയർച്ചകൾ സാധ്യമാകുന്ന മഹാഭാഗ്യം തന്നെ സംഭവിക്കുന്ന അവസരങ്ങൾ ലഭിക്കുന്നത്? വലിയതോതിലുള്ള വരുമാനം വർദ്ധിച്ച് ഈ നക്ഷത്രക്കാർ സാമ്പത്തിക അഭിവൃദ്ധിയിലേക്ക് ജനാധിപത്യത്തിലേക്കും ഒക്കെ വന്നുചേരും. ഇവർക്ക് നാൾക്കുനാൾ പണം വർദ്ധിച്ചുകൊണ്ടിരിക്കും. വലിയ മാറ്റങ്ങൾ ഇവരുടെ ജീവിതത്തിൽ സാധ്യമാകും. അത് ലഭിക്കാനുള്ള പണം ഇവർക്ക് കിട്ടും.\nഅതുപോലെ തന്നെ പ്രതീക്ഷിക്കാതെ തന്നെ പല മേഖലകളിൽ നിന്നും പല സ്ഥലത്തുനിന്നും ഇവർക്ക് ധനം വന്നുചേരും. ഏതൊക്കെ നക്ഷത്രക്കാർ ആണ് ഇത്തരത്തിൽ അർഹരായ നക്ഷത്രക്കാർ എന്ന് നമുക്കൊന്ന് പരിശോധിക്കാം. ദിവസവുമുള്ള ഉപാസന ശക്തിയായ എൻറെ എല്ലാ സങ്കല്പങ്ങളിലും ശക്തിസ്വരൂപിണിയായ ആയി എന്ന് നിലകൊള്ളുന്ന ഭദ്രകാളിയുടെ പൂജയും പ്രാർത്ഥനയും സങ്കല്പത്തിലും താങ്കളുടെ കുടുംബത്തിനും അഭിവൃദ്ധിക്കും വേണ്ടിയുള്ള പ്രാർത്ഥനയും സങ്കല്പവും പ്രാർത്ഥനയിൽ ഉൾപ്പെടുന്നതായിരിക്കും. താങ്കളുടെ ഇതുവരെയുള്ള പ്രോത്സാഹനത്തിന് ആദ്യമേ തന്നെ നന്ദി പറയുന്നു. വീണ്ടും താങ്കളുടെ പ്രോത്സാഹനം പ്രതീക്ഷിക്കുന്നു.\nശുക്രൻ രാശി മാറ്റം കൊണ്ട് വലിയ ഉയർച്ചകൾ വന്നുചേരുന്ന കുറച്ച് നക്ഷത്രക്കാർ ശുക്ര മാറ്റം കർക്കിടകം രാശിയിൽ നിന്ന് ചിങ്ങം രാശിയിലേക്ക് മാറുന്നു. ചിങ്ങം രാശിയിലേക്ക് വരുന്ന ശുക്രൻ സ്ഥിതി കൊണ്ട് ചില നക്ഷത്രക്കാരുടെ ജീവിതം സമ്പന്നതയിലേക്ക് എത്തുവാൻ സാധിക്കുന്നതാണ്. ഇവരുടെ സമയം വളരെ അനുകൂലമാകുന്ന ദുരിതങ്ങളും ദുഃഖങ്ങളും ഒക്കെ മാറി ജീവിതത്തിൽ ഉയർച്ചകൾ വന്നുചേർന്ന സമയമാണ്. കൂടുതൽ വിവരങ്ങൾ അറിയുവാൻ വേണ്ടി നിങ്ങൾ ഈ വീഡിയോ മുഴുവനായി തന്നെ കാണുക.


ജോലി നമ്മെ തേടി എത്തുന്ന കാലം | Muralee Thummarukudy| Facebook Post| Career Changes\nമനോരമ ലേഖകൻ April 21, 2020 04:22 PM IST\nകോവിഡിന് ശേഷം സാമ്പത്തിക മേഖലയിൽ വരുന്ന മാറ്റങ്ങളെപ്പറ്റിയുള്ള ചർച്ചകളും ആശങ്കകളും സോഷ്യൽ മീഡിയയിൽ സജീവമാണ്. വരുന്ന കാലം ജോലി സാധ്യത കൂട്ടുമെന്ന് പറയപ്പെടുന്നു. ജോലികൾ നമ്മളെ തേടി വരുന്ന അവസ്ഥയാണ് ഉണ്ടാവുകയെന്ന് പറയുകയാണ് മുരളി തുമ്മാരുകുടി തന്റെ ഫെയ്സ്ബുക് കുറിപ്പിലൂടെ.\nമുരളി തുമ്മാരുകുടി പങ്കുവച്ച കുറിപ്പ് വായിക്കാം\nഗൂഗിളിൽ നിന്നും ഒരാൾക്ക് ജോലി വാഗ്ദാനം ലഭിക്കുന്നതിനെ പറ്റി ഒരു തമാശയുണ്ട്.\n"നിങ്ങളുടെ ബയോഡാറ്റയും നിങ്ങൾ ഇപ്പോഴത്തെ ജോലി വിടുകയാണെന്നും നിങ്ങൾ ജോലി അന്വേഷിക്കുകയാണെന്നും നിങ്ങൾക്ക് ഇപ്പോൾ എന്ത് ശമ്പളം ഉണ്ടെന്നും ഒക്കെ ഞങ്ങൾക്ക് അറിയാം." ഗൂഗിൾ.\nപഠനത്തിന് ശേഷം ജോലിയിൽ പ്രവേശിക്കുക, ഏതു മേഖലയിലായാലും മികച്ചൊരു കരിയർ ഉണ്ടാക്കിയെടുക്കുക എന്നത് എല്ലാ പ്രൊഫഷണലുകളുടെയും ലക്ഷ്യമാണ്. എന്നാൽ മാറിയ കാലത്ത് സാന്പ്രദായിക രീതിയിലൂടെ ജോലിയന്വേഷിക്കുന്നത് പലപ്പോഴും ഫലപ്രദമായിക്കൊള്ളണമെന്നില്ല.\nഎങ്ങനെയാണ് ജോലി കണ്ടെത്തുക?\nകുറച്ചു വർഷങ്ങൾക്ക് മുൻപുവരെ പത്രങ്ങളിലും മറ്റു പുബ്ലിക്കേഷനുകളിലും പരസ്യങ്ങൾ നൽകിയിരുന്നു. ഇപ്പോഴുമുണ്ട്. പിന്നീട് ഇന്റർനെറ്റിന്റെ കാലമായപ്പോൾ അതാത് സ്ഥാപനങ്ങളുടെ വെബ്‌സൈറ്റുകൾ വഴിയും ഇമെയിൽ വഴിയും അപേക്ഷകൾ സ്വീകരിക്കാൻ തുടങ്ങി. മറ്റു ജോബ് പോർട്ടലുകളും ഇന്നുണ്ട്. ഇപ്പോൾ സോഷ്യൽ നെറ്റ്‌വർക്കിംഗ് സൈറ്റുകളും അതിനായി ഉപയോഗിച്ചുവരുന്നു. അവിടെയാണ് ലിങ്ക്ഡ്ഇൻ ന്റെ പ്രസക്തി.\nസോഷ്യൽ നെറ്റ്‌വർക്കിംഗ് സൈറ്റുകളെക്കുറിച്ച് നമുക്കെല്ലാം അറിയാം. ഫേസ്ബുക്ക്, ട്വിറ്റർ എന്നിവ പോലെതന്നെ ഒരു സോഷ്യൽ നെറ്റ്‌വർക്കിങ് സംവിധാനമാണ് ലിങ്ക്ഡ്ഇൻ. ഫേസ്ബുക്കും ഇൻസ്റ്റഗ്രാമും പോലെ ഉല്ലാസത്തിനുവേണ്ടിയുള്ളതല്ല. മറിച്ച്, ബിസിനസ് കണക്ഷനുകൾ വിപുലീകരിക്കുക, പ്രവൃത്തിപരിചയം, ബയോഡാറ്റ എന്നിവ പങ്കുവെയ്ക്കുക, തൊഴിൽ അന്വേഷിക്കുക എന്നീ കാര്യങ്ങൾക്കായുള്ള പ്രൊഫഷണൽ നെറ്റ്‌വർക്കിംഗ് സൈറ്റാണ് ലിങ്ക്ഡ്ഇൻ.\nഫേസ്ബുക് പ്രൊഫൈൽ പോലെ എളുപ്പത്തിൽ ഒരു ലിങ്ക്ഡ്ഇൻ പ്രൊഫൈൽ നിങ്ങൾക്കുതന്നെ ഉണ്ടാക്കിയെടുക്കാം. എന്നാൽ അവിടെ നൽകേണ്ടത് നിങ്ങളുടെ പ്രൊഫഷണൽ വിവരങ്ങളാണ്. ഉദാഹരണത്തിന് നിങ്ങളുടെ വിദ്യാഭ്യാസ യോഗ്യത, പ്രൊഫഷൻ, താല്പര്യമുള്ള മേഖലകൾ, പ്രവൃത്തി-ഗവേഷണ പരിചയങ്ങൾ, തൊഴിൽ വൈദഗ്‌ദ്ധ്യം, കൂടെ ജോലിചെയ്തിരുന്നവരിൽ നിന്നുള്ള റെഫെറൽ (referrals) എന്നിവയെല്ലാം ലിങ്ക്ഡ്ഇൻ പ്രൊഫൈലിൽ ഉൾപ്പെടുത്താം.\nപലവിധ പ്രൊഫെഷനുകളിലുള്ള ആളുകളുടെയും സ്ഥാപനങ്ങളുടെയും പ്രൊഫൈലുകൾ ലിങ്ക്ഡ്ഇൻ ൽ ഉണ്ട്. താല്പര്യമുള്ള മേഖലകളിൽനിന്നുള്ളവർക്ക് കണക്ഷൻ റിക്വസ്റ്റ് അയക്കുകയും ഫോളോ ചെയ്യുകയുമാവാം. മറ്റു സോഷ്യൽ മീഡിയ പ്ലാറ്റ്ഫോമുകൾ പോലെതന്നെ നിങ്ങളുടെ ചിന്തകളും അഭിപ്രായങ്ങളും പങ്കുവെക്കാം.\nലിങ്ക്ഡ്ഇൻ നെ പറ്റി പറയുന്പോൾ പലരും ആദ്യം ചോദിക്കുന്ന ചോദ്യമാണിത്. ഇല്ല. പക്ഷെ, തീർച്ചയായും നിങ്ങളുടെ അവസരങ്ങൾ കൂട്ടാൻ ഉപകരിക്കും, എന്നതാണുത്തരം. അതിനായി നമ്മൾ അറിഞ്ഞു പ്രവർത്തിക്കണം എന്നുമാത്രം.\nവിവിധ മേഖലകളിൽനിന്നുള്ള മികച്ച അദ്ധ്യപകർ, ഗവേഷകർ, സംരംഭകർ, ശാസ്ത്രജ്ഞർ എന്നിവരൊക്കെ ലിങ്ക്ഡ്ഇന്നിലുണ്ടാകും. ഒരു ലിങ്ക്ഡ്ഇൻ പ്രൊഫൈൽ ഉണ്ടെങ്കിൽ താല്പര്യമുള്ള മേഖലകളിലെ വിദഗ്ദ്ധരുമായും സമാന മേഖലകളിൽ ജോലി ചെയ്യുന്നവരുമായും ബന്ധപ്പെടാനുള്ള അവസരങ്ങളുണ്ടാകുമെന്നതാണ് പ്രധാന നേട്ടം. അങ്ങനെ അവരുമായി ആശയവിനിമയം നടത്താനും അവരുടെ പ്രവർത്തനമേഖലയെക്കുറിച്ചുള്ള വിവരങ്ങൾ മനസിലാക്കാനും സാധിക്കും.\nപന്ത്രണ്ടാം ക്ലാസ് കഴിയുന്പോൾത്തന്നെ തുടങ്ങാം. താല്പര്യമുള്ള വിഷയങ്ങളിൽ/മേഖലകളിൽ ഉള്ളവരുമായി കണക്ഷൻ ഉണ്ടാക്കിത്തുടങ്ങാം. പഠിക്കുന്ന കുട്ടികൾക്കും (പ്രൊഫഷണൽ കോഴ്സ് പഠിക്കുന്നവരും അല്ലാത്തവരും), തൊഴിൽ മേഖലയിലെ തുടക്കക്കാർക്കും, നിലവിൽ ജോലിചെയ്യുന്നവർക്കും എല്ലാം ഇവിടെ അംഗങ്ങളാകാം.\n1. തീർച്ചയായും ആക്റ്റീവ് ആയ ഒരു ഇ-മെയിൽ ഐഡി ഉണ്ടായിരിക്കണം. ഈ ഇമെയിൽ ഐഡി പ്രൊഫഷണൽ ആയി തോന്നുന്ന ഒന്നായിരിക്കണം. superman64@gmail.com അല്ലെങ്കിൽ hotmale@hotmail.com എന്നൊക്കെയുള്ള ഐഡി ഉപയോഗിക്കുന്നത് തൊഴിലന്വേഷത്തിന് നല്ലതല്ല. നിങ്ങൾ ആക്റ്റീവ് ആയി തൊഴിൽ അന്വേഷിക്കുന്ന സമയമാണെങ്കിൽ ഓരോ ദിവസവും രണ്ടു പ്രാവശ്യം ഇ-മെയിൽ ചെക്ക് ചെയ്യണം.\n2. ഒരു ലിങ്ക്ഡ്ഇൻ പ്രൊഫൈൽ ഫോട്ടോ ഉണ്ടായിരിക്കണം. ഇതിനായി പൂക്കൾ, കിളികൾ, ലാൻഡ്‌സ്‌കേപ്പുകൾ എന്നിവയുടെ ചിത്രങ്ങൾ തെരഞ്ഞെടുക്കരുത്. സ്വന്തം ഫോട്ടോ തന്നെ ഉപയോഗിക്കണം. എന്നാൽ ഫേസ്ബുക്കിലോ ഇൻസ്റ്റഗ്രാമിലോ ഉപയോഗിക്കുന്നതരം പടങ്ങൾ വേണ്ട. തമാശ രൂപേണെയുള്ളതോ ലഹരി ഉപയോഗങ്ങൾ ചിത്രീകരിച്ചിരിക്കുന്നതോ ആയ ചിത്രങ്ങളും ഒഴിവാക്കുക. വളരെ ഫോർമലായ, നിങ്ങളുടെ മുഖം വ്യക്തമായി കാണുന്ന തരത്തിലുള്ള ഫോട്ടോകൾ ഉപയോഗിക്കുക. കല്യാണങ്ങൾക്കോ പാർട്ടികൾക്കോ പോയപ്പോൾ എടുത്ത ചിത്രങ്ങൾ ഉപയോഗിക്കരുത്. സെൽഫിയും ഗ്രൂപ്പ് ഫോട്ടോകളും തീർച്ചയായും ഒഴിവാക്കണം.\n3. നിങ്ങളുടെ പ്രൊഫൈലിൽ വിദ്യാഭ്യാസം, തൊഴിൽ പരിചയം, ഗവേഷണം, നൈപുണ്യം എന്നിവ വ്യക്തമായി ചേർക്കണം. ഒരു നല്ല പ്രൊഫൈൽ ഉണ്ടാക്കാൻ ഒരാഴ്ച എടുത്താലും കുഴപ്പമില്ല. പ്രൊഫൈലിൽ സ്പെല്ലിങ് മിസ്റ്റേക്ക് ഒന്നും ഉണ്ടാകാതിരിക്കാൻ ശ്രദ്ധിക്കണം, വേണമെങ്കിൽ ഒരു സുഹൃത്തിനോട് അതൊന്ന് ചെക്ക് ചെയ്യാൻ പറയുന്നതും നല്ലതാണ്.\n4. പതിയെ കണക്ഷനുകൾ ഉണ്ടാക്കണം. നിങ്ങളുടെ മേഖലയിൽ നിന്നുള്ളവരെ ലിങ്ക്ഡ്ഇന്നിൽ തിരയാനും കണ്ടുപിടിക്കാനും കഴിയും. നിങ്ങൾ പഠിച്ച സ്ഥാപനത്തിൽ പഠിച്ചവർ, നിങ്ങളുടെ സ്ഥാപനത്തിലെ സഹപ്രവർത്തകർ ഇവരെയൊക്കെ നിങ്ങളുടെ ലിങ്ക്ഡ് ഇൻ പ്രൊഫൈലിൽ ചേർക്കാവുന്നതാണ്. ഫേസ്ബുക്ക് പോലെ അയ്യായിരത്തിന്റെ പരിധിയൊന്നുമില്ല. കൂടുതൽ നല്ല കണക്ഷനുകൾ നിങ്ങൾക്ക് ഉണ്ടാകുന്നത് നിങ്ങളെ പിൽക്കാലത്ത് ജോലിക്കെടുക്കാൻ പോകുന്നവർ ശ്രദ്ധിക്കും. ലിങ്ക്ഡ്ഇൻ നു പുറത്ത് പരിചയപ്പെടുന്നവർക്കും ഇവിടെ കണക്ഷൻ റിക്വസ്റ്റ് അയക്കാൻ മടിക്കേണ്ട! ശ്രദ്ധിക്കേണ്ട കാര്യം, ഇവരിൽ തീർച്ചയായും കേരളത്തിനും ഇന്ത്യക്കും പുറത്തുനിന്നുള്ളവരുണ്ടായിരിക്കണം. കൂടുതൽ വിശാലമായ ലോകത്തേക്കുള്ളൊരു സാധ്യതയാണ് ലിങ്ക്ഡ്ഇൻ. (ഈ പോസ്റ്റ് വായിക്കുന്നവരിൽ താല്പര്യമുള്ളവർക്ക് ഞങ്ങൾക്ക് കണക്ഷൻ റിക്വസ്റ്റ് അയക്കാം).\n5. ലിങ്ക്ഡ് ഇന്നിൽ പ്രൊഫഷണൽ ആയി ഗുണകരമായ അനവധി ഗ്രൂപ്പുകൾ ഉണ്ട്. അതിൽ നിങ്ങൾക്ക് താല്പര്യമുള്ളവയിൽ എല്ലാം പോയി ഫോളോ ചെയ്യണം. അവിടെ നടക്കുന്ന കമന്റുകൾ ശ്രദ്ധിക്കണം, ചർച്ചകളിൽ പങ്കെടുക്കണം.\n7 . ദിവസവും നിങ്ങൾക്ക് ലിങ്ക്ഡ് ഇന്നിൽ നിന്നും വരുന്ന ഇ-മെയിൽ ചെക്ക് ചെയ്യുകയും വേണം. ഏതെങ്കിലും ജോലികൾക്ക് അപേക്ഷിച്ചിട്ടുണ്ടെങ്കിൽ ഈ റൂൾ തീർച്ചയായും മറക്കരുത്. ലിങ്ക്ഡ്ഇന്നിലോ ഇ-മെയിൽ വഴിയോ ലഭിക്കുന്ന മെസ്സേജുകൾക്ക് 24 മണിക്കൂറിനുള്ളിൽ മറുപടി നൽകാൻ ശ്രമിക്കണം. മറുപടി വ്യക്തവും സഭ്യവുമായിരിക്കണം. വാട്സ്ആപ്പിലോ മെസ്സഞ്ചറിലോ ചാറ്റ് ചെയ്യുന്ന ലാഘവത്തോടെ മറുപടി അയക്കരുത്.\n8 . നിങ്ങളുടെ സഹപ്രവർത്തകരെ കൊണ്ട് അല്ലെങ്കിൽ അധ്യാപകരെക്കൊണ്ട് നിങ്ങൾക്ക് ഏതൊക്കെ വിഷയത്തിൽ പ്രാവീണ്യം ഉണ്ട് എന്ന് ലിങ്ക്ഡ് ഇന്നിൽ എൻഡോർസ് ചെയ്യിക്കാൻ പറ്റിയാൽ നല്ലത്. മറ്റുള്ളവർ ഇതൊക്കെയാണ് ശ്രദ്ധിക്കുന്നത്.\n9 . പുതിയതായി ഒരു ലിങ്ക്ഡ് ഇൻ കോൺടാക്ട് കിട്ടിയാൽ ഉടൻ തന്നെ പോയി നമ്മുടെ ബയോഡേറ്റ അയച്ചു കൊടുത്ത് ‘സാർ എനിക്കൊരു ജോലി ശരിയാക്കി തരണം’ എന്ന് പറയരുത്. മറിച്ച് ആദ്യം ഒരു ഹലോ പറയാം, എങ്ങനെയാണ് അവരുടെ പ്രൊഫൈലിൽ എത്തിയതെന്ന് പറയാം, അത് നന്നായിട്ടുണ്ട് എന്നും പറയാം (ചുമ്മാ പുകഴ്‌ത്തുന്നത് എല്ലാവർക്കും ഇഷ്ടമാണ്). പിന്നീട് കുറച്ചു നാൾ കഴിയുന്പോൾ കരിയർ രംഗത്ത് ചില സംശയങ്ങളുമായി ചെല്ലാം. അവസരം അവിടെയും ചോദിക്കരുത്. നമ്മുടെ പ്രൊഫൈൽ നല്ലതും, പെരുമാറ്റം പ്രൊഫഷണലും ആണെങ്കിൽ അവസരമുണ്ടെങ്കിൽ അവർ തീർച്ചയായും നിങ്ങളോട് പറയും.\n10 . ബയോഡാറ്റയിൽ നുണ പറയുന്നത് പോലെ ലിങ്ക്ഡ് ഇൻ പ്രൊഫൈലിൽ നുണ പറയരുത്. ഞാൻ നിർമ്മിത ബുദ്ധിയുടെ രംഗത്ത് ആക്റ്റീവ് ആണെന്നൊക്കെ വെള്ള പേപ്പറിലോ പി ഡി എഫിലോ അടിക്കുന്നത് പോലെ അല്ല ലിങ്ക്ഡ് ഇൻ പ്രൊഫൈലിൽ പറയുന്നത്. കഴിഞ്ഞ ആറുമാസത്തിനുള്ളിൽ നിങ്ങൾ നിർമ്മിത ബുദ്ധിയുമായി ബന്ധപ്പെട്ട എത്ര ലേഖനങ്ങൾ ഷെയർ ചെയ്തിട്ടുണ്ട് എന്നൊക്കെ മറ്റുള്ളവർക്ക് വേഗം കണ്ടുപിടിക്കാൻ പറ്റും.\n11 . ലിങ്ക്ഡ് ഇൻ ഇപ്പോൾ ഒരു പരിശീലനക്കളരി കൂടിയാണ്. അനവധി വിഷയങ്ങളിൽ പരിശീലനവും സർട്ടിഫിക്കറ്റും ഒക്കെ അവിടെ ലഭിക്കും. നിങ്ങൾക്ക് ആവശ്യമുള്ള കോഴ്സുകൾ പഠിക്കുക. നിങ്ങൾ പുതിയ വിഷയങ്ങൾ പഠിക്കുന്നുണ്ട് എന്നുള്ളതും മറ്റുളളവർ ശ്രദ്ധിക്കും.\nലിങ്ക്ഡ് ഇൻ സംവിധാനത്തിൽ നമ്മൾ കാണുന്നതിന് ഒരു മറുപുറമുണ്ട്. തൊഴിൽ അന്വേഷകരെ തേടി ആളുകൾ അവിടെ ഉണ്ട്. നിങ്ങൾ ചെയ്യുന്ന കാര്യങ്ങൾ അവർ ശ്രദ്ധിക്കുന്നുണ്ട്. ഇനിയുള്ള കാലത്ത ബിഗ് ഡേറ്റ അനലിറ്റിക്സ് ഒക്കെ വച്ചായിരിക്കും തൊഴിൽ അന്വേഷകർ ആളുകളെ തിരയുന്നത്. അപ്പോൾ നമ്മൾ അറിഞ്ഞും അറിയാതെയും ചെയ്യുന്നതെല്ലാം നമ്മുടെ തൊഴിലിനെ ബാധിക്കും. നമ്മുടെ പ്രൊഫൈലും രീതികളും സ്ഥാപനത്തിന് അനുയോജ്യം എന്ന് കണ്ടാൽ അവർ തന്നെ ഇങ്ങോട്ട് വന്നു നമ്മളോട് അവരുടെ സ്ഥാപനത്തിൽ അപേക്ഷിക്കാൻ താല്പര്യമുണ്ടോ എന്ന് ചോദിക്കും (ഇപ്പോൾ തന്നെ അനവധി രാജ്യങ്ങളിൽ ഇതാണ് രീതി).\nഅപ്പോൾ എല്ലാം പറഞ്ഞത് പോലെ. നിങ്ങൾക്ക് ഒരു ലിങ്ക്ഡ് ഇൻ പ്രൊഫൈൽ ഇല്ലെങ്കിൽ ഇന്ന് തന്നെ ഉണ്ടാക്കുക. ഉണ്ടെങ്കിൽ അത് കൂടുതൽ ആക്റ്റീവ് ആക്കുക. Mentorz4u എന്ന ലിങ്ക്ഡ് ഇൻ പേജ് ഫോളോ ചെയ്യാൻ മറക്കേണ്ട. ഇരുപത്തി ഒന്നാം നൂറ്റാണ്ടിലെ തൊഴിലിന്റെ രീതി, തൊഴിൽ അന്വേഷണത്തിനുള്ള പൊടിക്കൈകൾ എല്ലാം ആ പേജിൽ ഞങ്ങൾ എല്ലാ ദിവസവും അപ്‌ഡേറ്റ് ചെയ്യുന്നുണ്ട്.\nNeeraja Janaki, മുരളി തുമ്മാരുകുടി\nEnglish Summary : Facebook Post Of Muralee Thummarukudy


Manish Sisodia Discharged from Hospital After His Health Improves-covid negetive\nഡല്‍ഹി ഉപമുഖ്യമന്ത്രി മനീഷ് സിസോദിയ കോവിഡ് മുക്തനായി\nകോവിഡ് നെഗറ്റീവ് ആയെങ്കിലും ഒരാഴ്ച കൂടി വിശ്രമം നിര്‍ദ്ദേശിച്ചിട്ടുണ്ട്\nPublished on : 29 Sep, 2020 , 3:14 pm\nന്യൂഡല്‍ഹി: കോവിഡ് ബാധിച്ച് ചികിത്സയിലായിരുന്ന ഡല്‍ഹി ഉപമുഖ്യമന്ത്രി മനീഷ് സിസോദിയ ആശുപത്രി വിട്ടു. കോവിഡ് പരിശോധന ഫലം നെഗറ്റീവായതിനെ തുടര്‍ന്ന് വീട്ടില് നിരീക്ഷണത്തില് തുടരാന് ഡോക്ടര്‍മാര് നിര്‍ദേശിക്കുകയായിരുന്നു.\n'എല്ലാം നല്ല രീതിയില് വരികയാണെങ്കില് ഒന്നുരണ്ടു ദിവസത്തിനുള്ളില് ആശുപത്രി വിടും' -സിസോദിയ ട്വീറ്റ്  ചെയ്തു.\nകോവിഡ് നെഗറ്റീവ് ആയെങ്കിലും ഒരാഴ്ച കൂടി വിശ്രമം നിര്‍ദ്ദേശിച്ചിട്ടുണ്ട്. സെപ്റ്റംബര് 14നാണ് സിസോദിയയ്ക്ക് കോവിഡ് സ്ഥിരീകരിച്ചത്. തുടര്‍ന്ന് അദ്ദേഹത്തെ ലോക്‌നായക് ജയപ്രകാശ് നാരായണന് ആശുപത്രിയില് പ്രവേശിപ്പിച്ചു. ഇതിനിടെ ഡെംഗുപ്പനി കൂടി ബാധിച്ചതോടെ അദ്ദേഹത്തെ മാക്‌സ് ആശുപത്രിയിലേക്ക് മാറ്റുകയായിരുന്നു.\nഡല്‍ഹി സര്‍ക്കാരില് കോവിഡ് ബാധിതനായ രണ്ടാമത്തെ മന്ത്രിയാണ് മനീഷ് സിസോദിയ. നേരത്തെ ആരോഗ്യമന്ത്രി സത്യേന്ദര് ജെയ്‌ന് കോവിഡ് ബാധിച്ചിരുന്നു. ജൂണില് കോവിഡ് ബാധിച്ച ജെയ്ന് പ്ലാസ്മാ തെറാപ്പിയിലൂടെ രോഗമുക്തനായിരുന്നു. കോവിഡ് ബാധിച്ചതിനെ തുടര്‍ന്ന് മനീഷ് സിസോദിയയ്ക്ക് സെപ്റ്റംബര് 14ന് ചേര്‍ന്ന ഒരു ദിവസത്തെ ഡല്‍ഹി നിയമസഭാ സമ്മേളനത്തില് പങ്കെടുക്കാനായിരുന്നില്ല.


ദേശീയ പതാകയുള്ള ബോക്‌സില് ചൈനീസ് ഷൂ; പോലീസ് അന്വേഷണം തുടങ്ങി | Chinese’ shoes packed in tri-colour boxes raise furore in Uttarakhand’s Almora - Malayalam Oneindia\nദേശീയ പതാകയുള്ള ബോക്‌സില് ചൈനീസ് ഷൂ; പോലീസ് അന്വേഷണം തുടങ്ങി\nUpdated: Sat, Aug 26, 2017, 9:50 [IST]\nഅല്‍മോര: ചൈനീസ് ഷൂസ് ദേശീയപതാകയുടെ ചിത്രമുള്ള ബോക്‌സില് വിതരണം ചെയ്തത് വിവാദമാകുന്നു. ഉത്തരാഖണ്ഡിലെ അല്‍മോരയിലെ ചില കടകളിലാണ് ഇത്തരത്തില് ഷൂസ് വിതരണം ചെയ്തത്. സംഭവത്തില് പ്രദേശവാസികള് പ്രതിഷേധിച്ചതോടെ പോലീസ് അന്വേഷണം ആരംഭിച്ചിട്ടുണ്ട്. ദോക് ലാമില് സംഘര്‍ഷം നിലനില്‍ക്കുന്ന പശ്ചാത്തലത്തില് ഇന്ത്യയെ പരിഹസിക്കാനാണ് ചൈന ഇത്തരമൊരു കാര്യം ചെയ്തതെന്നാണ് ആരോപണം.\nദേശീയ പതാകയെ അവഹേളിച്ച സംഭവത്തില് കച്ചവടക്കാരെ ചോദ്യം ചെയ്തതായി ഉധം സിങ് നഗര് പോലീസ് സൂപ്രണ്ട് സദാനന്ദ് ദത്തെ പറഞ്ഞു. ദില്ലിയില് നിന്നാണ് ഷൂസ് വാങ്ങിയതെന്ന് കച്ചവടക്കാര് പറഞ്ഞു. എവിടെനിന്നാണ് യഥാര്‍ഥത്തില് ഇവ വരുന്നതെന്ന് അറിയില്ലെന്നാണ് കച്ചവടക്കാര് പോലീസിന് നല്‍കിയ മൊഴി.\nദില്ലിയില് ഷൂസ് ഡീലറെ പോലീസ് ചോദ്യം ചെയ്യും. സംഭവത്തില് കേസ് രജിസ്റ്റര് ചെയ്തിട്ടുണ്ട്. സമീപത്തെ ഒരു കടക്കാരന് തന്നെയാണ് വിവരം ആദ്യം പോലീസിനെ അറിയിച്ചത്. ഇത്തരമൊരു ബോക്‌സില് ഷൂസ് എത്തിയത് തന്നെ ഞെട്ടിച്ചതായി ഇയാള് പറഞ്ഞു. ഇന്ത്യന് പതാകയെ അപമാനിച്ചവര്‍ക്കെതിരെ കര്‍ശന നിലപാടെയുക്കണമെന്ന് ആവശ്യപ്പെട്ട് ബിജെപിയും രംഗത്തെത്തിയിട്ടുണ്ട്.\nchina shoes uttarakhand flag ഇന്ത്യ ചൈന ഷൂസ് പതാക ഉത്തരാഖണ്ഡ്


these are the three important investment avenues where returns don’t matter | ഈ നിക്ഷേപങ്ങളില് നിന്നും നിങ്ങള് ലാഭം പ്രതിക്ഷിക്കരുത്! - Malayalam Goodreturns\n» ഈ നിക്ഷേപങ്ങളില് നിന്നും നിങ്ങള് ലാഭം പ്രതിക്ഷിക്കരുത്!\nUpdated: Wednesday, September 8, 2021, 20:37 [IST]\n12 min ago സൊമാറ്റോയില് 'കൈ പൊള്ളി' നിക്ഷേപകര്, ഓഹരി വില ഇരട്ടിയോളം വര്‍ധിക്കുമെന്ന് ജെഫറീസ് — കാരണമറിയാം\nനിക്ഷേപങ്ങളുടെ അടിസ്ഥാന ലക്ഷ്യം തന്നെ സാമ്പത്തിക ലക്ഷ്യങ്ങള് നേടുക എന്നതും സമ്പത്ത് സൃഷ്ടിക്കുക എന്നതുമാണ്. എന്നിരുന്നാലും നമ്മുടെ എല്ലാ നിക്ഷേപങ്ങളും ലാഭം സൃഷ്ടിക്കാനുള്ളവയല്ല എന്ന് നിങ്ങള്‍ക്ക് അറിയാമോ? അത്തരത്തില് തിരിച്ചെന്ത് ആദായം ലഭിക്കും എന്ന ചോദ്യത്തിന് തീരെ പ്രസക്തിയില്ലാത്ത മൂന്ന് നിക്ഷേപങ്ങളെക്കുറിച്ചാണ് ഇപ്പോള് ഇവിടെ പറയുവാന് പോകുന്നത്.\nഅപ്രതീക്ഷിത മരണം ഉണ്ടാക്കുന്ന തിരിച്ചടിയില് നിന്നും കുടുംബത്തെയും ആശ്രിതരെയും സംരക്ഷിക്കുക എന്നതാണ് ലെഫ് ഇന്‍ഷുറന്‍സ് പരിരക്ഷയിലൂടെ നാം ലക്ഷ്യമിടുന്നത്. നമുക്ക് എന്തെങ്കിലും സംഭവിക്കുകയാണെങ്കില് അതിന് ശേഷമുള്ള നമ്മുടെ ആശ്രിതരുടെ ജീവിതത്തിന്റെ സാമ്പത്തീക സുരക്ഷ ഉറപ്പാക്കുകയാണ് ഇതിലൂടെ നാം ചെയ്യുന്നത്. മരണ ശേഷം ഇന്‍ഷുറന്‍സ് കമ്പനി കുടുംബത്തിന്റെ സാമ്പത്തീക ആവശ്യങ്ങള് പൂര്‍ത്തീകരിക്കാന് അവരെ സഹായിക്കും. പോളിസി കാലയളവ് നിങ്ങള് അതിജീവിക്കുകയാണെങ്കില് നിങ്ങള്‍ക്കോ കുടുംബത്തിനോ യാതൊന്നും ലഭിക്കുകയുമില്ല.\nഇനി ഇന്‍ഷുറന്‍സ് കമ്പനിയ്ക്ക് നിങ്ങള് നല്‍കുന്ന പ്രീമിയങ്ങളിലൂടെ എന്തെങ്കിലും ലാഭം നേടുവാനുള്ള നിങ്ങളുടെ ആഗ്രഹം നിങ്ങളെ കൊണ്ടെത്തിക്കുന്നത് പരമ്പരാഗത പോളിസികള് വാങ്ങിക്കുന്നതിലേക്ക് ആയിരിക്കും. അത് യഥാര്‍ത്ഥത്തില് ശരിക്കുമൊരു മോശം തീരുമാനമാണ്. കാരണം പരമ്പരാഗത ഇന്‍ഷുറന്‍സ് പ്ലാനുകള് നിങ്ങളുടെ കുടുംബത്തിന് മതിയായ ഇന്‍ഷുറന്‍സ് പരിരക്ഷ ഉറപ്പാക്കുന്നതിനും ഒപ്പം മതിയായ അളവിലുള്ള ആദായം നല്‍കുന്നതിനും പരാജയപ്പെടുകയാണ് ചെയ്യുന്നത്. ഒരു മണി ബാക്ക് പോളിസി 20 വര്‍ഷത്തെ പോളിസി കാലയളവില് തിരികെ നല്‍കുന്നത് 4.5 ശതമാനം മുതല്6ശതമാനം വരെയുള്ള തുച്ഛമായ ആദായമായിരിക്കും. നിങ്ങളുടെ ലൈഫ് ഇന്‍ഷുറന്‍സ് പരിരക്ഷ ആവശ്യങ്ങള്‍ക്കായി എപ്പോഴും പ്യുവര് വാനില ടേം പോളിസി വാങ്ങിക്കുന്നതാണ് നല്ലതെന്ന് സാമ്പത്തിക വിദഗ്ധര് അഭിപ്രായപ്പെടുന്നത്.\nതീര്‍ത്തും അപ്രതീക്ഷിത സാഹചര്യങ്ങള് ജീവിതത്തില് ഉണ്ടാകുമ്പോള് ഉപയോഗപ്പെടുത്തുവാനായി മാറ്റി വയ്ക്കുന്ന തുകയാണ് എമര്‍ജന്‍സി ഫണ്ട്. നമുക്ക് തൊഴില് നഷ്ടമുണ്ടാവുകയോ, അടിയന്തിര ആശുപത്രി ചിലവുകള് ആവശ്യമായി വരികയോ പോലുള്ള സന്ദര്‍ഭങ്ങളിലാണ് എമര്‍ജന്‍സി ഫണ്ടിന്റെ പ്രാധാന്യം മനസ്സിലാകുന്നത്. കോവിഡ് കാലഘട്ടം മിക്കവര്‍ക്കും അത്തരത്തില് ഒരു സമയമായിരുന്നു. നാം ഒട്ടു പ്രതീക്ഷിക്കാത്ത ചില സാഹചര്യങ്ങള് നമുക്ക് മുന്നിലെത്തുമ്പോള് ഏറെ എളുപ്പത്തില് പണം ലഭ്യമാകുന്നതിനാണ് എമര്‍ജന്‍സി ഫണ്ട് നാം നേരത്തേ തയ്യാറാക്കി വയ്ക്കുന്നത്. എപ്പോഴാണ് ജീവിതത്തില് നമുക്ക് പണത്തിനായി ആവശ്യം വരിക എന്ന് പറയുവാന് സാധിക്കുകയില്ലല്ലോ.\nഅതിനാല് തന്നെ എമര്‍ജന്‍സി ഫണ്ടിനായി അനുയോജ്യമായ നിക്ഷേപോപാധി തെരഞ്ഞെടുക്കുന്നതിന് മുമ്പായി നിക്ഷേപത്തിന്റെ സുരക്ഷിതത്വവും ലിക്വിഡിറ്റിയ്ക്കുമാണ് പ്രാധാന്യം നല്‍കേണ്ടത്. നമുക്ക് അത്യാവശ്യം വരുന്ന സന്ദര്‍ഭങ്ങളില് മറ്റ് പ്രയാസങ്ങളോ കാലതാമസമോ ഇല്ലാതെ പണം നമ്മുടെ കൈകളില് എത്തണം. അതിനാല് തന്നെ എമര്‍ജന്‍സി ഫണ്ടില് നിന്നുള്ള ആദായം എന്നത് പരിഗണിക്കേണ്ടുന്ന ഒരു കാര്യമല്ല. എമര്‍ജന്‍സി ഫണ്ടായി നിക്ഷേപം നടത്തുവാന് ഏറ്റവും അനുയോജ്യമായ മാര്‍ഗം ബാങ്ക് സേവിംഗ്‌സ് അക്കൗണ്ടുകളാണ്. സുരക്ഷിതത്തിനൊപ്പം നമുക്ക് എപ്പോള് ആവശ്യം വന്നാലും തുക പിന്‍വലിക്കുവാന് സാധിക്കുമെന്നതും സേവിംഗ്‌സ് അക്കൗണ്ടുകളുടെ പ്രത്യേകതകളാണ്.\nഒരു വ്യക്തിയുടെ നിക്ഷേപ പോര്‍ട്ട്‌ഫോളിയോവില് ഉള്‍പ്പെടുത്തേണ്ടുന്ന മികച്ച ഒരു തെരഞ്ഞെടുപ്പ് തന്നെയാണ് സ്വര്‍ണം. എന്നാല് ആ നിക്ഷേപം സ്വര്‍ണ ആഭരണങ്ങളുടെ രൂപത്തിലാണെങ്കില് അതൊരു മോശം നിക്ഷേപ തീരുമാനമാണ്. സ്വര്‍ണാഭരണങ്ങള് എപ്പോഴും വൈകാരിക മൂല്യങ്ങള് കൂടി ഉള്‍ക്കൊള്ളുന്നവയാണ്. അതിനാല് തന്നെ ഭാവിയിലെ സാമ്പത്തിക ലക്ഷ്യങ്ങള്‍ക്കായി അവ വില്‍പ്പന നടത്തുവാന് താത്പര്യം കാണിക്കുന്നവര് കുറവായിരിക്കും.\nഇനി വില്‍പ്പന നടത്തിയാലും അതിന് പകരം മറ്റൊരു ആഭരണം വാങ്ങിക്കുവാനായിരിക്കും പിന്നീടുള്ള ആഗ്രഹം. ഒരു സ്വര്‍ണാഭരണം വില്‍പ്പന നടത്തുന്ന സമയത്താണെങ്കില് പണിക്കൂലി ഉള്‍പ്പെടെയുള്ള ചാര്‍ജുകള് തുടങ്ങി വാങ്ങിയ മൂല്യത്തില് കുറഞ്ഞ മൂല്യം മാത്രമേ ലഭിക്കുകയുമുള്ളൂ. സ്വര്‍ണാഭരണങ്ങള്‍ക്ക് പകരം സ്വര്‍ണ നിക്ഷേപത്തിനവായി ഡിജിറ്റല് ഗോള്‍ഡുകളും ഗോള്‍ഡ് ഇടിഎഫുകളും നിക്ഷേപ പോര്‍ട്ട്‌ഫോളിയോവില് ഉള്‍ക്കൊള്ളിക്കാവുന്നതാണ്.\nthese are the three important investment avenues where returns don’t matter | ഈ നിക്ഷേപങ്ങളില് നിന്നും നിങ്ങള് ലാഭം പ്രതിക്ഷിക്കരുത്!\nthese are the three important investment avenues where returns don’t matter


ആലുവ കൂട്ടക്കൊല: കൊലക്കയറില് നിന്നും ആന്റണിയെ രക്ഷിച്ചത് ദാരിദ്രം; രാഷ്ട്രപതിയും തള്ളിയ കേസിലെ വിധി നിര്‍ണയം അപൂര്‍വ്വതകള് നിറഞ്ഞത് - BIGNEWSLIVE | Latest Malayalam News\nആലുവ കൂട്ടക്കൊല: കൊലക്കയറില് നിന്നും ആന്റണിയെ രക്ഷിച്ചത് ദാരിദ്രം; രാഷ്ട്രപതിയും തള്ളിയ കേസിലെ വിധി നിര്‍ണയം അപൂര്‍വ്വതകള് നിറഞ്ഞത്\nകൊച്ചി: ആലുവ കൂട്ടക്കൊലക്കേസ് പ്രതി ആന്റണിയ്ക്ക് കൊലക്കയറില് നിന്നും രക്ഷയായത് ദരിദ്ര പശ്ചാത്തലം. ‘സാമൂഹ്യ സാമ്പത്തിക പശ്ചാത്തലം കുറ്റകൃത്യത്തെ ന്യായീകരിക്കുന്നില്ല. എന്നാല് ശിക്ഷ വിധിക്കുമ്പോള് അത് പരിഗണിക്കുക തന്നെ വേണം’…. ജസ്റ്റിസ് മദന് ബി ലോക്കൂര് അധ്യക്ഷനായ ബെഞ്ച് ആലുവ കൂട്ടക്കൊലക്കേസ് ആന്റണിയുടെ വധശിക്ഷ ജീവപര്യന്തം കഠിനതടവാക്കി ഇളവുചെയ്ത വിധിയില് കുറിച്ചു.\nആന്റണിയുടെ ദാരിദ്ര്യപശ്ചാത്തലം കൂട്ടക്കൊലപാതകത്തിന് കാരണമാണെന്നത് കാണാതിരിക്കാനാകില്ല. വിദേശത്ത് ജോലിക്ക് പോകാനും കടം വീട്ടാനുമാണ് ആന്റണി കൊലപാതകം നടത്തിയത്. വധശിക്ഷ വിധിച്ചപ്പോള് ഇക്കാര്യം പരിഗണിക്കുന്നതില് വിചാരണക്കോടതിക്ക് വീഴ്ച പറ്റിയെന്ന് പരമോന്നത കോടതി വ്യക്തമാക്കി. നീതിയുടെ വൈകലും കോടതിയുടെ ആശങ്കയാണ്.\nരാഷ്ട്രപതി ദയാഹര്‍ജി തളളിയ കേസിലാണ് സുപ്രീംകോടതി ശിക്ഷായിളവ് നല്‍കിയെന്നത് അപൂര്‍വതയാണ്. 2001ലെ കേസില് കോടതി നടപടികള്‍ക്ക് അന്തിമതീര്‍പ്പുണ്ടാകാന് പതിനേഴ് വര്‍ഷം വരെ നീണ്ടു. ക്രിമിനല് നീതിനിര്‍വഹണത്തില് കാലോചിതമായ പരിഷ്‌കാരം വരേണ്ടകാലം അതിക്രമിച്ചുവെന്നും കോടതി ചൂണ്ടിക്കാട്ടി.\nദുരൂഹത നിറഞ്ഞ കേസില് ആന്റണിയുടെ രക്ഷകരായി കൊല്ലപ്പെട്ടവരുടെ കുടുംബം എത്തിയതും ശ്രദ്ധേയമായി. കൊല്ലപ്പെട്ടവരുടെ ബന്ധുക്കളായ എംജെ മത്തായി, എംവി വര്‍ഗീസ്, എംവി റാഫേല് എന്നിവരാണ് ആന്റണിക്ക് അനുകൂലമായി സത്യവാങ്മൂലം സമര്‍പ്പിച്ചത്. ജയില് അന്തേവാസികള്, ക്രിസ്ത്യന് പുരോഹിതര്, നാട്ടുകാര് എന്നിവരും ആന്റണിയുടെ മനംമാറ്റം കോടതിയെ അറിയിച്ചു. ആന്റണി ജീവിതത്തിലേക്കുളള തിരിച്ചുവരവിന്റെ പാതയിലാണെന്നാണ് ഇവരുടെ പക്ഷം. പ്രതിയുടെ മാനസാന്തരത്തിനുളള സാധ്യത കോടതിയും കണക്കിലെടുത്തു.\nനേരത്തേ സുപ്രീംകോടതി ആന്റണിയുടെ അപ്പീലും പുന:പരിശോധനാഹര്‍ജിയും തിരുത്തല് ഹര്‍ജിയും തളളിയിരുന്നു. രാഷ്ട്രപതിക്ക് സമര്‍പ്പിച്ച ദയാഹര്‍ജിയും നിരസിക്കപ്പെട്ടു. 2015 ഏപ്രിലില് ആന്റണിയെ കഴുമരത്തിലേറ്റാന് നടപടി തുടങ്ങി. ഈസമയത്ത് ജയകുമാര് ആര് നായര് എന്ന വ്യക്തി ആന്റണിക്ക് നീതി ഉറപ്പാക്കണമെന്നാവശ്യപ്പെട്ട് റിട്ട് ഹര്‍ജിയുമായി സുപ്രീംകോടതിയെ സമീപിച്ചു. 2010ല് പുന:പരിശോധനാ ഹര്‍ജി ചേംബറില് മാത്രം പരിശോധിച്ചാണ് തളളിയത്.\nവധശിക്ഷ വിധിച്ച കേസുകളില് പുന:പരിശോധനാഹര്‍ജി തുറന്നകോടതിയില് തന്നെ വാദം കേള്‍ക്കണമെന്ന 2014ലെ മുഹമ്മദ് ആരിഫ് കേസിലെ വിധി പരിഗണിക്കണമെന്ന് പൊതുതാല്‍പര്യഹര്‍ജിക്കാരന് ആവശ്യപ്പെട്ടു. തുടര്‍ന്നാണ് ആലുവ കൂട്ടക്കൊലക്കേസ് വീണ്ടും സജീവമായത്. ആന്റണിയുടെ അഭിഭാഷകന് മനോജ് ജോര്‍ജിന്റെ വാദം വിശദമായി തന്നെ ജസ്റ്റിസ് മദന് ബി ലോക്കൂര് അധ്യക്ഷനായ ബെഞ്ച് തുറന്നകോടതിയില് കേട്ടു. വധശിക്ഷ ഇളവുചെയ്യുകയും ചെയ്തു.\nനേരിട്ട് തെളിവില്ലാത്ത കേസില്, സാഹചര്യതെളിവുകളുടെ മാത്രം അടിസ്ഥാനത്തിലാണ് ശിക്ഷ വിധിച്ചത്. ആന്റണിയുടെ വിരലടയാളം, കൊല്ലപ്പെട്ടവരുടെ ശരീരത്തില് നിന്ന് കണ്ടെത്തിയ പ്രതിയുടെ മുടി, സംഭവം നടക്കുമ്പോള് ആന്റണി സ്വന്തം വീട്ടില് ഇല്ലായിരുന്നുവെന്ന മൊഴി എന്നിവ കോടതി കണക്കിലെടുക്കുകയായിരുന്നു. പുലര്‍ച്ചെ മാഞ്ഞൂരാന് വീടിനടുത്ത് ആന്റണിയെ കണ്ടെന്ന സാക്ഷിമൊഴികളും നിര്‍ണായകമായി. വീട്ടില് നിന്നെടുത്ത സ്വര്‍ണാഭരണവും പണവും ഉപയോഗിച്ചു കടം വീട്ടിയതും സൗദി അറേബ്യയിലേക്ക് പോകാന് വിമാനടിക്കറ്റെടുത്തതും തെളിവായി.\n2001 ജനുവരി ആറിന് രാത്രി പത്തിന് തുടങ്ങിയ കൊലപാതകപരമ്പര മൂന്നുമണിക്കൂര് എടുത്താണ് പൂര്‍ത്തിയാക്കിയതെന്ന് സിബിഐ സമര്‍പ്പിച്ച കുറ്റപത്രത്തില് പറയുന്നു.\nആലുവയിലെ മാഞ്ഞൂരാന് വീട്ടില് അഗസ്റ്റിന്, ഭാര്യ ബേബി, മക്കളായ ജയ്മോന്, ദിവ്യ, അഗസ്റ്റിന്റെ മാതാവ് ക്ലാര, സഹോദരി കൊച്ചുറാണി എന്നിവരാണ് കൊലചെയ്യപ്പെട്ടത്.\nഅഗസ്റ്റിന്റെ സഹോദരി കൊച്ചുറാണിയുമായുള്ള ആന്റണിയുടെ ബന്ധമാണ് കൊലപാതകത്തിന് കാരണമായതെന്നാണ് സിബിഐയുടെ കണ്ടെത്തല്. കൊലപാതകം നടത്തിയ ശേഷം വിദേശത്തേക്ക് കടന്ന ആന്റണിയെ തന്ത്രപൂര്‍വം വിളിച്ചു വരുത്തിയാണ് പോലീസ് അറസ്റ്റ് ചെയ്തത്. പൂജപ്പുര സെന്‍ട്രല് ജയിലിലാണ് ഇപ്പോള് ആന്റണി.\nTags: Aluwa Family MurderAntonySupreme court\n‘വനിതാ മതിലിനു വേണ്ടി സര്‍ക്കാര് പണം ഉപയോഗിക്കില്ല! എന്നാല് ആശയ പ്രചാരണം ശക്തമാക്കും’; പിണറായി വിജയന്\nസാമൂഹ്യ ബോധവും പ്രതിബന്ധതയുമുള്ള സര്‍ക്കാര് ജീവനക്കാര് വനിതാ മതിലില് പങ്കെടുക്കും! ആരെയും നിര്‍ബന്ധപൂര്‍വ്വം പങ്കെടുപ്പിക്കില്ല; തോമസ് ഐസക്\nപരീക്ഷ നടത്താന് സജ്ജം : പ്ലസ് വണ് പരീക്ഷ റദ്ദാക്കില്ലെന്ന് കേരളം സുപ്രീം കോടതിയെ അറിയിക്കും


പൗരത്വ ബില്; ഭയം നട്ടെല്ലിലൂടെ അരിച്ചുകയറുന്നു: പാര്‍വതി | | Mora News\nപൗരത്വ ബില്; ഭയം…\nപൗരത്വ ബില്; ഭയം നട്ടെല്ലിലൂടെ അരിച്ചുകയറുന്നു: പാര്‍വതി\nപൗരത്വ ഭേദഗതി ബില്ലില് ആശങ്കയറിയിച്ച് പാര്‍വതി. ലോക്സഭയും രാജ്യസഭയും വോട്ടിനിട്ട് പാസാക്കിയ പൗരത്വ ബില്ലിനെക്കുറിച്ച് പാര്‍വതി ട്വീറ്റ് ചെയ്തത്. ‘ഭയം നട്ടെല്ലിലൂടെ അരിച്ചുകയറുന്നു. ഇത് ഒരിക്കലും അനുവദിക്കാന് പാടില്ലാത്തത്’ പാര്‍വതി ട്വിറ്ററില് കുറിച്ചു.\nമാധ്യമപ്രവര്‍ത്തക ധന്യ രാജേന്ദ്രന്റെ ട്വീറ്റ് റീട്വീറ്റ് ചെയ്തുകൊണ്ടാണ് പാര്‍വതി തന്റെ അഭിപ്രായമായി രണ്ട് വരി കുറിച്ചത്.\n1955ലെ പൗരത്വനിയമത്തില് ഭേദഗതി വരുത്തുന്നതാണ് പുതിയ ബില്. പാക്കിസ്ഥാന്, ബംഗ്ലദേശ്, അഫ്ഗാനിസ്ഥാന് എന്നീ രാജ്യങ്ങളില്‍നിന്ന് 2014 ഡിസംബര് 31നു മുന്‍പ് ഇന്ത്യയിലെത്തിയ ഹിന്ദു, സിഖ്, പാഴ്സി, ജൈന, ബുദ്ധ, ക്രൈസ്തവ മതവിഭാഗങ്ങളില്‍പെട്ടവര്‍ക്കു പൗരത്വാവകാശം നല്‍കുന്നതാണ് നിര്‍ദിഷ്ട നിയമം. മുന്‍പ് കുറഞ്ഞതു 11 വര്‍ഷം രാജ്യത്ത് സ്ഥിരതാമസമായവര്‍ക്കു മാത്രമാണ് പൗരത്വം നല്‍കിയിരുന്നത്. എന്നാല് നിലവിലെ ഭേദഗതി പ്രകാരം ഇത് ആറു വര്‍ഷമായി ചുരുക്കും.\nവീസ, പാസ്പോര്‍ട്ട് തുടങ്ങിയ രേഖകളില്ലാതെ വിദേശരാജ്യങ്ങളില്‍നിന്നു വന്ന് ഇന്ത്യയില് താമസിക്കുന്നവരെ നിലവിലെ നിയമമനുസരിച്ച് അനധികൃത കുടിയേറ്റക്കാരായാണു പരിഗണിക്കുന്നത്. 1946ലെ വിദേശി നിയമം, 1920ലെ പാസ്പോര്‍ട്ട് എന്‍ട്രി നിയമം എന്നിവയനുസരിച്ച് അനധികൃത കുടിയേറ്റം ശിക്ഷാര്‍ഹമാണ്. മേല്‍പറഞ്ഞ ഗണത്തില്‍പെടുന്ന അനധികൃത കുടിയേറ്റക്കാരെ 2015, 2016 വര്‍ഷങ്ങളില് കേന്ദ്ര സര്‍ക്കാര് പ്രത്യേക വിജ്ഞാപനങ്ങളിലൂടെ ശിക്ഷാനടപടികളില്‍നിന്ന് ഒഴിവാക്കി രാജ്യത്തു തുടരാന് അനുവദിച്ചു. അവര്‍ക്കു പൗരത്വാവകാശം നല്‍കാനുള്ളതാണ് പുതിയ പൗരത്വനിയമ ഭേദഗതി.\nപൗരത്വം നിയമം ലംഘിക്കുന്ന വിദേശികളായ ഇന്ത്യന് പൗരന്മാരുടെ ഒസിഐ റജിസ്ട്രേഷന് റദ്ദാക്കാനും ബില്ലില് വ്യവസ്ഥയുണ്ട്. ഭരണഘടനയുടെ ആറാം ഷെഡ്യൂളില് ഉള്‍പ്പെടുത്തിയിട്ടുള്ള അസം, മേഘാലയ, മിസോറം, ത്രിപുര സംസ്ഥാനങ്ങളിലെ ഗോത്രവര്‍ഗ മേഖലകള്‍ക്കു ബില് ബാധകമാകില്ല. അരുണാചല്, മിസോറം, നാഗാലാന്‍ഡ് സംസ്ഥാനങ്ങളില് പ്രവേശിക്കാന് പെര്‍മിറ്റ് ആവശ്യമായ പ്രദേശങ്ങളും ബില്ലിന്റെ പരിധിയില് വരില്ല.\nTags: amith shah citizenship bill parvathi thiruvoth


വിമാനത്താവളങ്ങളിൽ ഇറങ്ങിയാൽ ഇനി ബസില് നാട്ടില് പോകാം...\n24 മണിക്കൂറും ഓരോ 40 മിനിട്ട് ഇടവേളകളിൽ ബസുകൾ സർവ്വീസ് നടത്തും.\n04 Jul, 2018 at 06:15 AM\nകേരളത്തിലെ വിമാനത്താവളങ്ങളിൽ നിന്നും നഗര കേന്ദ്രങ്ങളിലേയ്ക്ക് ഇനി കെ.എസ്.ആര്.ടി.സി ബസുകളും. ഫ്ലൈ ബസ് എന്ന പേരിൽ കേരളത്തിലെ എല്ലാ എയർപ്പോർട്ടുകളിലും നിന്ന് ആരംഭിച്ച ബസ് സർവ്വീസിന്റെ ഫ്ലാഗ് ഓഫ് തിരുവനന്തപുരത്ത് ഗതാഗത വകുപ്പ് മന്ത്രി എ.കെ ശശീന്ദ്രന് നിര്‍വ്വഹിച്ചു.\nകേരളത്തിലെ വിമാനത്താവളങ്ങളിൽ ഇറങ്ങിയാൽ ബസ് കിട്ടാതെ ഇനി ബുദ്ധിമുട്ടേണ്ടി വരില്ല. കേരളത്തിലെ മൂന്ന് വിമാനത്താവളങ്ങളിൽ നിന്നും നഗര കേന്ദ്രങ്ങളിലേയ്ക്കുള്ള കെഎസ് ആര്‍ടിസി ലോഫ്ലോർ എസി ബസുകളുടെ സർവ്വീസിന് തുടക്കമായി. 24 മണിക്കൂറും ഓരോ 40 മിന്നിട്ട് ഇടവേളകളിൽ ബസുകൾ സർവ്വീസ് നടത്തും. വിജയകരമാണെങ്കിൽ വിനോദസഞ്ചാര കേന്ദ്രങ്ങളിലേയ്ക്കും സർവ്വീസ് തുടങ്ങും.\nഎയർലൈനുകളുമായി ബന്ധപ്പെടുത്തി ചെക്കിൻ നടപടികൾ ബസിൽ പൂർത്തിയാക്കാനുള്ള ശ്രമങ്ങളും ആരംഭിച്ചിട്ടുണ്ട്. സാധാരണ എ.സി. ലോ ഫ്ലോർ ബസ്സുകളുടെ ചാർജ് മാത്രമേ എയർപോർട്ട് സർവ്വീസുകൾക്കും ഈടാക്കു. അതിനിടെ ബസ് സർവ്വീസിനെതിരെ എയർപോർട്ടിലെ ടാക്സി ഡ്രൈവർമാർ മന്ത്രിയോട് ആശങ്ക അറിയിച്ചു.


Malayalam news || പ്രധാനമന്ത്രിയ്‌ക്കെതിരെ നിയമനപടി സ്വീകരിക്കുമെന്ന് മുഖ്യമന്ത്രി\nപ്രധാനമന്ത്രിയ്‌ക്കെതിരെ നിയമനപടി സ്വീകരിക്കുമെന്ന് മുഖ്യമന്ത്രി\nതെറ്റായ വിവരങ്ങളുടെ അടിസ്ഥാനത്തില് കേരളത്തെ സൊമാലിയയോട് ഉപമിച്ച പ്രധാനമന്ത്രി നരേന്ദ്രമോദി അതു തിരുത്താന് തയാറാകാത്ത സാഹചര്യത്തില് നിയമനടപടികള് ആലോചിക്കുകയാണെന്നു മുഖ്യമന്ത്രി ഉമ്മന്‍ചാണ്ടി വ്യക്തമാക്കി. തിരഞ്ഞൈടുപ്പു പ്രചാരണവേദിയില് നടത്തിയ പരാമര്‍ശമായതിനാല് തിരഞ്ഞെടുപ്പു കമ്മീഷനുമായി ആലോചിച്ചാകും നടപടി. ഇതു സര്‍ക്കാര് തലത്തില്‍വേണോ അതോ പാര്‍ട്ടിതലത്തില്‍വോണേ എന്ന കാര്യവും നിയമവിദഗ്‌ധരുമായി ആലോചിച്ചു തീരുമാനിക്കും. ബിജെപി തിരഞ്ഞെടുപ്പില് അക്കൗണ്ട് തുറക്കില്ലെന്നും മുഖ്യമന്ത്രി എറണാകുളം പ്രസ് ക്ലബ്ബില് മുഖാമുഖം പരിപാടിയില് പറഞ്ഞു. മോദി ഭരിച്ച ഗുജറാത്തുമായും ദേശീയ ശരാശരിയുമായും തട്ടിച്ചുനോക്കിയാല് എല്ലാത്തരം വികസനസൂചികകളിലും കേരളം ഏറെ മുന്നിലാണ്. തെറ്റായ പരാമര്‍ശം തിരുത്താന് പ്രധാനമന്ത്രി തയാറാകാതിരുന്നതു ഖേദകരമാണ്. തൃപ്പൂണിത്തുറയിലെ പ്രസംഗത്തില് ഇക്കാര്യത്തിലുള്ള അദ്ദേഹത്തിന്റെ മൗനം കേരളത്തെ ഞെട്ടിച്ചു. പേരാവൂരില് ആദിവാസി കുട്ടികള് മാലിന്യം ഭക്ഷണമാക്കിയെന്ന പേരില് പത്രത്തില് വന്ന ചിത്രവും വാര്‍ത്തയും വസ്‌തുതാവിരുദ്ധമാണ്. പൊലീസും പട്ടികജാതി കമ്മീഷനും ഇക്കാര്യത്തില് നടത്തിയ അന്വേഷണ റിപ്പോര്‍ട്ടുകള് സര്‍ക്കാരിന്റെ പക്കലുണ്ടെന്നും ഉമ്മന്‍ചാണ്ടി വ്യക്തമാക്കി. വസ്‌തുതകള് വ്യക്തമാക്കി മോദിക്ക് കത്ത് അയച്ചിരുന്നു. തിരഞ്ഞെടുപ്പ് ആയുധമായാണ് അദ്ദേഹം തെറ്റായ പ്രസ്‌താവന നടത്തിയത്. ലോകമെങ്ങുമുള്ള മലയാളികളെ അപമാനിക്കുന്നതായിരുന്നു പ്രധാനമന്ത്രിയുടെ പ്രസ്‌താവന. രേഖകളുടെ അടിസ്ഥാനത്തിലായിരിക്കണം അദ്ദേഹം സംസാരിക്കേണ്ടിയിരുന്നത്. ജിഷ വധക്കേസ് അന്വേഷണം വൈകുന്നതില് ആശങ്ക വേണ്ടെന്നും പ്രതികളെ ഉടന് പിടികൂടുമെന്നും മുഖ്യമന്ത്രി മാധ്യമപ്രവര്‍ത്തകരെ അറിയിച്ചു.


കുറ്റം ദിലീപിനുമേല് അടിച്ചേല്‍പ്പിക്കാന് ശ്രമം!! പിന്നില്..ഡിസിനിമാസും കേസും തമ്മിലെന്തു ബന്ധം ? | Suresh kumar supports Dileep - Malayalam Oneindia\n13 min ago നാണംകെട്ട ഭീരുക്കള് ചിദംബരത്തെ വേട്ടയാടുന്നുവെന്ന് പ്രിയങ്ക; എന്ത് വിലകൊടുത്തും നേരിനായി പോരാടും\n19 min ago സംവരണം: മോഹന് ഭാഗവതിനെ തള്ളി കേന്ദ്ര മന്ത്രി; സംവരണത്തെ കുറിച്ച് ഒരു ചര്‍ച്ചയും ആവശ്യമില്ല\n30 min ago കശ്മീരിലേത് മതപരമായ വിഷയം!! ഇന്ത്യ- പാക് ചര്‍ച്ചക്ക് മധ്യസ്ഥത വഹിക്കാമെന്ന് വീണ്ടും ട്രംപ്!!\nUpdated: Sun, Aug 6, 2017, 9:37 [IST]\nകൊച്ചി: നടിയെ ആക്രമിച്ച കേസില് ജയിലിലുള്ള ദിലീപിന് പിന്തുണയുമായി പ്രമുഖ നിര്‍മാതാവ് ജി സുരേഷ് കുമാര് രംഗത്ത്. ദിലീപിനെ അറസ്റ്റ് ചെയ്ത ശേഷം സിനിമാ മേഖലയില് നിന്ന് ശക്തമായ പിന്തുണയുമായി പരസ്യമായി രംഗത്തുവന്ന ആദ്യ വ്യക്തി കൂടിയാണ് അദ്ദേഹം. ദിലീപിനെ ഇല്ലാതാക്കാനുള്ള ശ്രമങ്ങളാണ് ഇപ്പോള് നടക്കുന്നതെന്ന് സുരേഷ് കുമാര് മനോരമ ന്യൂസിനോട് പറഞ്ഞു. അതേസമയം, ഹൈക്കോടതിയില് വീണ്ടും ജാമ്യാപേക്ഷ നല്‍കാനുള്ള ഒരുക്കത്തിലാണ് ദിലീപ്. അഡ്വ രാംകുമാറിനു പകരം ബി രാമന് പിള്ളയെ ദിലീപ് തന്റെ പുതിയ അഭിഭാഷകനായി തിരഞ്ഞെടുക്കുകയും ചെയ്തിരുന്നു.\nകേസില് കുറ്റാരോപിതന് മാത്രമാണ് ദിലീപ്. അന്വേഷണം അതിന്റെ വഴിക്കു പോവട്ടെ. കേസ് എങ്ങനെ മുന്നോട്ട്‌പോവുമെന്ന് തങ്ങള്‍ക്ക് അറിയാമെന്നും സുരേഷ് കുമാര് പറഞ്ഞു.\nദിലീപിനു മേല് കുറ്റം അടിച്ചേല്‍പ്പിക്കാന് ശ്രമിക്കുന്നതായാണ് തനിക്കു തോന്നുന്നതെന്ന് അദ്ദേഹം പറഞ്ഞു. തെറ്റ് ചെയ്തിട്ടുണ്ടെങ്കില് ശിക്ഷിക്കണം. പക്ഷെ തെറ്റ് യെ്തിട്ടില്ലെങ്കില് അതൊരു ചോദ്യചിഹ്നമാണെന്നും സുരേഷ് കുമാര് ചൂണ്ടിക്കാട്ടി.\nഒരാളെ പീഡിപ്പിക്കുന്നതിന് ഒരു അതിരുണ്ട്. ഇപ്പോള് ദിലീപിന്റെ കാര്യത്തില് അത് കടന്നു പോയിട്ടുണ്ടെന്ന് അദ്ദേഹം ആരോപിച്ചു.തെറ്റുകാരനാണെന്ന് നൂറു തവണ പറഞ്ഞ് അത് സത്യമാവുന്ന തരത്തിലേക്ക് കാര്യം കൊണ്ട് എത്തിക്കുകയാണെന്നും സുരേഷ് കുമാര് പറഞ്ഞു.\nഡി സിനിമാസുമായി എന്തു ബന്ധം ?\nനടിയെ ആക്രമിച്ച കേസുമായി ഡി സിനിമാസിന് എന്തു ബന്ധമാണുള്ളതെന്ന് സുരേഷ് കുമാര് ചോദിക്കുന്നു. താരവും വിതരണക്കാരനും ബിസിനസുകാരനുമായ ദിലീപിന് പലയിടത്തും നിക്ഷേപമുണ്ടാവുമെന്നും അദ്ദേഹം ചൂണ്ടിക്കാട്ടി.,\nഡി സിനിമാസ് നിയമലംഘനം നടത്തിയെന്ന് കണ്ടെത്താന് സാധിക്കാതിരുന്നതോടെ ജനറേറ്ററിന്റെ പേരില് പൂട്ടിക്കാന് മനപ്പൂര്‍വ്വം ശ്രമം നടന്നു. ഇത് എന്തിനാണെന്നും പിന്നില് ആരാണെന്നും കണ്ടെത്തണമെന്നും സുരേഷ് കുമാര് ആവശ്യപ്പെട്ടു.\nദിലീപിനെ ഇല്ലാതാക്കാനുള്ള ശ്രമം\nദിലീപ് ഇനി സിനിമാ മേഖലയില് ഉണ്ടാവരുതെന്നു തീരുമാനിച്ച ആരോ ഇതിനു പിന്നിലുണ്ടെന്നാണ് തങ്ങള് സംശയിക്കുന്നതായും സുരേഷ് കുമാര് പറഞ്ഞു.\nദീലിപിനെതിരേ സംസാരിച്ചവര് എവിടെ ?\nദിലീപിനെതിരേ ഘോരഘോരം സംസാരിച്ച രാഷ്ട്രീയക്കാര് പീഡനക്കേസില് എംഎല്‍എ അറസ്റ്റിലായപ്പോള് എവിടെപ്പോയെന്നും സുരേഷ് കുമാര് ചോദിച്ചു.\nടിവി ചാനലുകള് കയറിയിറങ്ങി ദിലീപിനെ ചീത്ത വിളിക്കുന്ന ചലച്ചിത്ര പ്രവര്‍ത്തകര്‍ക്കെതിരേ എന്തു വേണമെന്ന് സിനിമാ സംഘനടകള് പിന്നീട് ചര്‍ച്ച ചെയ്യുമെന്ന് സുരേഷ് കുമാര് പറഞ്ഞു.\nഡേറ്റ് നല്‍കാത്തതിലുള്ള രോഷം\nദിലീപിന്റെ ഡേറ്റ് കിട്ടാത്തതിലുള്ള രോഷം തീര്‍ക്കുകയാണ് ചാനലുകളിലൂടെ ഈ ചലച്ചിത്ര പ്രവര്‍ത്തകര് ചെയ്യുന്നതെന്ന് അദ്ദേഹം പറഞ്ഞു.\ndileep jail sureshkumar actress appunni bhavana pulsar suni police kochi kerala ദിലീപ് ജയില് നടി സുരേഷ് കുമാര് അപ്പുണ്ണി ഭാവന പള്‍സര് സുനി പോലീസ് കൊച്ചി\nProducer G Suresh kumar supports Dileep


മാഡം മാവോ - ചൈനീസ് കമ്യൂണിസ്റ്റ് പാർട്ടിയെ അമ്മാനമാടിച്ച വിവാദനായിക: ക്രൂരതകളുടെ അധ്യായം | The life and death | Jiang Qing | Madame Mao | Communist party| Mavo Se Thung\nമാഡം മാവോ - ചൈനീസ് കമ്യൂണിസ്റ്റ് പാർട്ടിയെ അമ്മാനമാടിച്ച വിവാദനായിക: ക്രൂരതകളുടെ അധ്യായം\nമനോരമ ലേഖകൻ June 30, 2021 09:51 PM IST\nജിയാങ് ക്വിങ്ങിന്റെ മുപ്പതാം ചരമവാർഷികം കൂടിയാണു കടന്നുപോകുന്നത്\nചൈനീസ് കമ്യൂണിസ്റ്റ് പാർട്ടിയുടെ നൂറാം വാർഷികം വലിയ ആഘോഷമായി ആചരിക്കുകയാണു നമ്മുടെ അയൽരാജ്യമായ ചൈന. ഒട്ടേറെ ഉയർച്ചകളും താഴ്ചകളും നേരിട്ട പാർട്ടി ഇന്ന് വളരെ കരുത്തുറ്റ നിലയിലാണു ചൈനയിൽ. മനുഷ്യത്വവിഷയങ്ങൾ, ഉയിഗുർ പ്രതിസന്ധി, ടിയാനൻമെൻ സ്‌ക്വയർ തുടങ്ങി കുപ്രസിദ്ധങ്ങളായ ഒട്ടേറെ ഏടുകളും ചൈനീസ് കമ്യൂണിസ്റ്റ് പാർട്ടിയുടെ ചരിത്രത്തിലുണ്ടായിട്ടുണ്ട്. ഒരു രാജ്യത്തെ പ്രധാനമന്ത്രിയുടെ വളർത്തുമക്കളെ അയാൾ അധികാരത്തിലിരിക്കെ തന്നെ രാഷ്ട്രീയ ഈർഷ്യ തീർക്കാനായി അയാളുടെ പാർട്ടിയിലെ ഒരു വനിതാ നേതാവ് കൊലപ്പെടുത്തിക്കളയുന്നത് നമുക്ക് സങ്കൽപിക്കാനാകുമോ? അതും ക്രൂരമായ ആക്രമണങ്ങൾക്കു ശേഷം.\nഎന്നാൽ ഇങ്ങനെയൊന്ന് ചൈനയിൽ നടന്നിരുന്നു. ആ കഥയിലെ വില്ലത്തിയായിരുന്നു ജിയാങ് ക്വിങ്. മാവോ സെദുങ്ങിന്റെ നാലാമത്തെ ഭാര്യ. ചൈനയിൽ പതിനായിരക്കണക്കിനു പേരുടെ മരണത്തിനും ലക്ഷക്കണക്കിനു പേരുടെ പലായനത്തിനും സാംസ്‌കാരികനാശത്തിനും കാരണമായ സാംസ്‌കാരികവിപ്ലവത്തിന്റെ പ്രധാന സംഘാടക. അക്കാലത്തെ ചൈനക്കാർ ഭയഭക്തി ബഹുമാനത്തോടെ അവരെ മാഡം മാവോയെന്നു വിളിച്ചു. ചൈനീസ് കമ്യൂണിസ്റ്റ് പാർട്ടിയുടെ നൂറാം വാർഷികത്തിനൊപ്പം ജിയാങ് ക്വിങ്ങിന്റെ മുപ്പതാം ചരമവാർഷികം കൂടിയാണു കടന്നുപോകുന്നത്.\nജിയാങ് ക്വിങ് 1914 മാർച്ചിലാണു ജനിച്ചത്. ചൈനയിലെ ഷാഡോങ് പ്രവിശ്യയിൽ . ഒരു തടിപ്പണിക്കാരന്റെയും അയാളുടെ രണ്ടാം ഭാര്യയുടെയും മകളായായിരുന്നു പിറവി. തികഞ്ഞ മദ്യപനായിരുന്നു ജിയാങ്ങിന്റെ പിതാവ്. അമ്മയെ പിതാവ് മർദ്ദിക്കുന്ന ദൃശ്യങ്ങൾ കണ്ടാണ് ജിയാങ് കുട്ടിക്കാലത്ത് വളർന്നുവന്നത്. അവളുടെ പന്ത്രണ്ടാം വയസ്സിൽ പിതാവ് മരിച്ചു. പിന്നീട് തിയാൻജിൻ എന്ന നഗരത്തിലേക്ക് അമ്മയ്‌ക്കൊപ്പം ജിയാങ് യാത്രയായി.\nവിപ്ലവത്തിനു മുൻപുള്ള ചൈനീസ് രാഷ്ട്രീയത്തിലെ പ്രക്ഷുബ്ധമായ കാലഘട്ടമായിരുന്നു അത്. ദാരിദ്ര്യവും അഴിമതിയും കെടുകാര്യസ്ഥതയും അവിടെ നടമാടി. ജിയാങ്ങിന്റെ കുടുംബം പാവപ്പെട്ടതായിരുന്നു. നിത്യച്ചെലവുകൾക്കായി ഒരു സിഗററ്റ് ഫാക്ടറിയിൽ ചെറുപ്രായത്തിൽ തന്നെ അവൾ ജോലിക്കു പോയിത്തുടങ്ങി. താമസിയാതെ ജിയാങ് തന്റെ മേഖല കണ്ടുപിടിച്ചു....അഭിനയം. അന്ന് നാടകങ്ങൾ ചൈനയിൽ വളരെ പ്രശസ്തി നേടിയകാലമായിരുന്നു. പടിഞ്ഞാറൻ രീതിയിലുള്ള നാടകസ്‌കൂളുകൾ അവിടെ ശക്തി പ്രാപിച്ചുവന്നു. നാടകങ്ങൾ കാണാൻ പണക്കാരും പാവപ്പെട്ടവരും ഒരേപോലെ വേദികളിലെത്തി. ജിനാനിലെ ഒരു നാടകസ്‌കൂളിലായിരുന്നു ജിയാങ്ങിന്റെ അരങ്ങേറ്റം. തന്റെ അഭിനയശേഷി കൊണ്ട് അവൾ എല്ലാവരെയും അമ്പരപ്പിച്ചു. അഭിനയപ്രതിഭ രാകിമിനുക്കാനായി, താമസിയാതെ ബെയ്ജിങ്ങിലെ ഒരു നാടക സ്‌കൂളിലേക്ക് അവൾ അയയ്ക്കപ്പെട്ടു.\n1931 മേയിൽ ബെയ്ജിങ്ങിൽ നിന്നു ജിനാനിൽ തിരിച്ചെത്തിയ ശേഷം അവൾ പേയ് മിൻഗ്ലുൻ എന്ന ഒരു ധനികനെ വിവാഹം കഴിച്ചു. തൊട്ടടുത്ത വർഷം പഠനത്തിനായി കോളജിൽ ചേർന്ന ജിയാങ് ആദ്യവിവാഹം നിലനിൽക്കെ തന്നെ യു ക്വിവെയ് എന്ന ഭൗതികശാസ്ത്ര വിദ്യാർഥിയുമായി പ്രണയത്തിലാകുകയും ഒരുമിച്ചു താമസിക്കാൻ തുടങ്ങുകയും ചെയ്തു. കമ്യൂണിസ്റ്റ് പാർട്ടിയുടെ ഒരു രഹസ്യപ്രവർത്തകനായിരുന്നു ക്വിവെയ്. അന്ന് ചൈനീസ് വിപ്ലവം അരങ്ങേറിയിരുന്നില്ല, അധികാരവും പാർട്ടിക്കില്ലായിരുന്നു. അതിനാൽ തന്നെ പാർട്ടിയംഗങ്ങളിൽ പലരും രഹസ്യാത്മകമായാണു പ്രവർത്തിച്ചിരുന്നത്.\nതാമസിയാതെ ജിയാങ്ങും പാർട്ടിയിൽ ചേർന്നു. എന്നാൽ 1934ൽ അവർ അറസ്റ്റ് ചെയ്യപ്പെട്ടു. ഇതിൽ നിന്നു പുറത്തിറങ്ങിയശേഷം കുറച്ചുകാലം കൂടി ക്വിവെയ്‌ക്കൊപ്പം ബെയ്ജിങ്ങിൽ കഴിഞ്ഞശേഷം അഭിനയത്തിനുള്ള കൂടുതൽ അവസരങ്ങൾ തേടി ഷാങ്ഹായിയിലേക്കു പോയി. അവിടെയാണു അവർ അവരുടെ മൂന്നാംഭർത്താവിനെ കണ്ടെത്തിയത്. ടാങ് ന എന്ന ചൈനീസ് നടനെ. എന്നാൽ ഈ ബന്ധവും അധികനാൾ മുന്നോട്ടുപോയില്ല.\nഅക്കാലത്ത് ചൈനയെ ജപ്പാൻ ആക്രമിച്ചു. ഇതോടെ ജിയാങ് ഷാങ്ഹായി വിട്ട് യനാൻ എന്ന കമ്യൂണിസ്റ്റ് സ്വാധീനമുള്ള പ്രവിശ്യയിലേക്കു പോയി. ഇവിടെ നാടകം പഠിപ്പിക്കലും മറ്റുമായി കഴിഞ്ഞുകൂടുന്നതിനിടെയാണ് അവർ മാവോ സെദുങ്ങിനെ പരിചയപ്പെടുന്നത്. അന്നു നാൽപ്പത്തിയഞ്ചുകാരനായ മാവോ കമ്യൂണിസ്റ്റുകാർക്കിടയിൽ ഹീറോ പരിവേഷമുള്ള നായകനായിരുന്നു. മാവോ അന്നു വിവാഹിതനായിരുന്നു. മൂന്നാമത് വിവാഹം കഴിച്ച ഹീ സിസെൻ എന്ന വനിതയായിരുന്നു അക്കാലത്തെ മാവോയുടെ ഭാര്യ. എങ്കിലും മാവോയും ജിയാങ്ങും തമ്മിൽ സൗഹൃദത്തിലായി. കമ്യൂണിസ്റ്റ് പാർട്ടിയിലെ പലരുടെയും എതിർപ്പിനിടയിലും ഇരുവരും 1938 നവംബറിൽ വിവാഹിതരായി.\n1949ൽ കമ്യൂണിസ്റ്റ് പാർട്ടിയുടെ സർവാധികാരത്തിലുള്ള പീപ്പിൾസ് റിപ്പബ്ലിക് ഓഫ് ചൈന സ്ഥാപിതമായി, മാവോ അതിന്റെ പരമോന്നത നേതാവും. ജിയാങ് പ്രഥമവനിതയെന്ന പെരുമയേറിയ സ്ഥാനത്തെത്തി. താമസിയാതെ രാഷ്ട്രീയത്തിലും ഭരണകാര്യങ്ങളിലുമുള്ള അവരുടെ സ്വാധീനം വർധിച്ചു. ചൈനയുടെ കലാ സാംസ്‌കാരിക, സാഹിത്യ, സിനിമാമേഖലകളിൽ ജിയാങ് കൈകടത്തിത്തുടങ്ങി. എന്നാൽ 1958 മുതൽ 61 വരെ മാവോ ചൈനയിൽ നടപ്പാക്കിയ ഗ്രേറ്റ് ലീപ് പദ്ധതി വമ്പൻരീതിയിൽ പൊളിഞ്ഞതോടെ കമ്യൂണിസ്റ്റ് പാർട്ടിക്കുള്ളിൽ തന്നെ മാവോയ്‌ക്കെതിരെ എതിർസ്വരങ്ങൾ ഉയർന്നു തുടങ്ങി. ഇതിൽ നിന്നു രക്ഷ നേടാൻ മാവോ ആശ്രയിച്ചത് ഭാര്യയായ ജിയാങ്ങിനെയായിരുന്നു. ഇതൊരു അവസരമായി മനസ്സിലാക്കി എല്ലാത്തരം കലാ സാംസ്‌കാരികപ്രവൃത്തികളെയും തന്റെ ഇഷ്ടപ്രകാരമാക്കി ജിയാങ്.\nഗ്യാങ് ഓഫ് ഫോർ\nഇതേ സമയത്താണ് ചൈനയിൽ സാംസ്‌കാരിക വിപ്ലവം അരങ്ങേറുന്നത്. നിലവിലുള്ള എല്ലാത്തരം സാംസ്‌കാരിക പ്രവർത്തനങ്ങളെയും കലകളെയും തച്ചുടച്ച ഈ വിപ്ലവത്തിനു ചുക്കാൻ പിടിക്കാൻ നിയോഗിക്കപ്പെട്ടത് ജിയാങ്ങിനൊപ്പം ഴാങ് ചുങ്‌ഖ്യോ, യോ വെന്യുവാൻ, വാങ് ഹോങ്വെൻ എന്നീ നേതാക്കളാണ്. ഗാങ് ഓഫ് ഫോർ എന്ന പേരിൽ ഇവർ അറിയപ്പെട്ടു. പിൽക്കാലത്ത് ചൈനയിലെ കുപ്രസിദ്ധ പേരുകളിലൊന്നായി ഇതു മാറി. സാംസ്‌കാരിക വിപ്ലവത്തോടെ, വർഷങ്ങളുടെ പാരമ്പര്യമുള്ള ചൈനയുടെ കല, സാംസ്‌കാരിക, സാഹിത്യരംഗം പല്ലെല്ലാം കൊഴിഞ്ഞ്, ജിയാങ്ങിന്റെ ആജ്ഞകൾ അനുസരിച്ച് പ്രവർത്തിക്കുന്ന ഒരു യന്ത്രമായി മാറി. മാവോ സെദുങ്ങിന്റെ വീരസ്യങ്ങളും പാർട്ടി നിലപാടുകളും വിളിച്ചുപറയാനായിരുന്നു മേഖലയുടെ നിയോഗം. ഇതിനെല്ലാം ജിയാങ് വിദഗ്ധമായി ചുക്കാൻ പിടിച്ചു.\nഅടക്കാനാവാത്ത അസൂയയും ഒന്നിനോടും അഡ്ജസ്റ്റ് ചെയ്യാത്ത പ്രകൃതവും ഇവർക്കുണ്ടായിരുന്നെന്നു പറയപ്പെടുന്നു. രണ്ടു ഷോട്ട് സെഡേറ്റീവുകളും മൂന്ന് ഉറക്കഗുളികകളും ദിവസേന ഉപയോഗിച്ചാണ് ഇവർ ഉറങ്ങിയിരുന്നത്.പക്ഷികളുടെ സ്വരങ്ങൾ ഇവർ ഇഷ്ടപ്പെട്ടിരുന്നില്ല. അതിനാൽ, ജിയാങ് ഉറങ്ങുമ്പോൾ വീട്ടിനു പരിസരത്തെ മരങ്ങളിലേക്കു വരുന്ന പക്ഷികളെ ആട്ടിയോടിക്കാൻ വീട്ടുജോലിക്കാർ ശ്രദ്ധയോടെ നിന്നു. സാംസ്‌കാരിക വിപ്ലവം കൊടുമ്പിരികൊണ്ടിരുന്നപ്പോൾ പാശ്ചാത്യമായ സിനിമ ഉൾപ്പെടെ കലകൾക്കു ചൈനയിൽ വിലക്കുണ്ടായിരുന്നു. ബൂർഷ്വാസി കല എന്നാണ് ഇതിനെ ജിയാങ് തന്നെ വിശേഷിപ്പിച്ചത്. എന്നാൽ ഇതേ നിയമം സ്വയം പാലിക്കാൻ ജിയാങ് തയാറായിരുന്നില്ല. ഹോളിവുഡ് നടി ഗ്രേറ്റ ഗാർബോയുടെ സിനിമകൾ കാണാനായിരുന്നു അവർക്ക് ഏറ്റവും താൽപര്യം.\nതനിക്കെതിരെ നിൽക്കുന്നവർ അല്ലെങ്കിൽ തനിക്ക് താൽപര്യമില്ലാത്തവരെ യാതൊരു ദയയുമില്ലാതെ ആക്രമിക്കുന്നതിൽ ജിയാങ് യാതൊരു മടിയും കാട്ടിയില്ല.മാവോയ്ക്കു താഴെ പദവികൾ വഹിച്ച പാർട്ടി വൈസ് ചെയർമാനും പ്രസിഡന്റുമായ ല്യു ഷാഓഖി, ലിൻ ബയോ തുടങ്ങിയ നേതാക്കൾക്കെതിരെ ഇവർ നിശിതമായ ആക്രമണം അഴിച്ചുവിട്ടു. മാവോ കഴിഞ്ഞാൽ ഇതുവരെയുള്ള ചൈനീസ് കമ്യൂണിസ്റ്റ് പാർട്ടി നേതാക്കളിൽ ഏറ്റവും കരുത്തനായ ഡെങ്‌സിയാവോയെ പോലും കടന്നാക്രമിക്കാൻ ഇവർ ധൈര്യപ്പെട്ടു.\nറെഡ് ഗാർഡ് എന്ന പേരിൽ യുവ പാർട്ടിപ്രവർത്തകരെ തനിക്കിഷ്ടമില്ലാത്ത മുതിർന്ന നേതാക്കൾക്കെതിരെ അണിനിരത്തിയായിരുന്നു ഇവരുടെ പദ്ധതികൾ. 1949 മുതൽ 1976 വരെ ചൈനയുടെ പ്രധാനമന്ത്രിയായിരുന്ന ചൗ എൻലായിയോടായിരുന്നു ജിയാങ്ങിന് ഏറ്റവും അനിഷ്ടം. പകതീർക്കാനായി കണ്ടെത്തിയത് വളരെ ക്രൂരമായ മാർഗമാണ്. സൺ യാങ്, സൺ വെയ്ഷി എന്നിങ്ങനെ രണ്ടു വളർത്തുമക്കളുണ്ടായിരുന്നു ചൗവിന്. ഇരുവരെയും ജിയാങ്ങിന്റെ നിർദേശമനുസരിച്ച് റെഡ് ഗാർഡുകൾ കൊന്നുകളഞ്ഞു. സൺ വെയ്ഷിയെ ആറുമാസത്തോളം തട്ടിക്കൊണ്ടുപോയി ഒരു അജ്ഞാത കേന്ദ്രത്തിൽ താമസിപ്പിച്ച ശേഷമാണു കൊലപ്പെടുത്തിയ്. വെയ്ഷിയുടെ ശരീരം കത്തിച്ചുകളയാനും ചിതാഭസ്മം കളയാനും ഇവർ നിർദേശം നൽകി.\nഛിന്നഗ്രഹമോ ആറ്റംബോംബോ പറക്കും തളികയോ? സൈബീരിയയിൽ പൊട്ടിത്തെറിച്ച ആകാശതീഗോളം!\nസൺ വെയ്ഷിയുടെ പിതാവ് രാജ്യത്തിന്റെ മന്ത്രിസഭയുടെ അധിപനായിരിക്കുമ്പോഴാണ് ഇതെല്ലാം നടന്നതെന്നത് മറ്റു രാജ്യങ്ങളിലുള്ളവരെ അതിശയിപ്പിക്കും.1976ൽ ചൗ എൻലായി മരിച്ചു. എന്നിട്ടും കലിയടങ്ങാതിരുന്ന ജിയാങ് ചൗവിന്റെ പേരിൽ യാതൊരുവിധ അനുസ്മരണപരിപാടികളും പാടില്ലെന്നു കർശന നിർദേശമിറക്കി.\n1976ൽ മാവോ സെതുങ്ങിന്റെ ആരോഗ്യസ്ഥിതി വഷളായി. ഹൃദയസ്തംഭനമുണ്ടായതിനെത്തുടർന്ന് അദ്ദേഹം ആശുപത്രിയിൽ പ്രവേശിപ്പിക്കപ്പെട്ടു. ഇതറിഞ്ഞ് യാത്രയിലായിരുന്ന ജിയാങ് മടങ്ങിയെത്തി. ഡോക്ടർമാരുടെ നിർദേശങ്ങൾ മറികടന്ന് മാവോയുടെ ദേഹത്ത് ഏതോ പൊടികൾ വിതറുകയും അദ്ദേഹം കിടക്കുന്ന രീതി മാറ്റിക്കുകയുമൊക്കെ ചെയ്തു. ഇതെത്തുടർന്ന് മാവോയുടെ ആരോഗ്യം അത്യാസന്നനിലയിലായി. ഡോക്ടർമാർ ഉടനടി പ്രവർത്തിച്ചതിനാൽ അദ്ദേഹം അന്നേരം രക്ഷപ്പെട്ടെങ്കിലും സെപ്റ്റംബർ ഒൻപതിനു മാവോ മരിച്ചു.\nമാവോയുടെ വിയോഗത്തിൽ പ്രത്യേകിച്ച് വലിയ ദുഖമൊന്നും ജിയാങ് കാണിച്ചിരുന്നില്ല. പിന്നീട് നടന്ന അധികാരവടംവലികളിലായിരുന്നു അവർക്ക് താൽപര്യം. തന്റെ ഭർത്താവ് അത്രനാൾ കൈയാളിയ ചൈനീസ് കമ്യൂണിസ്റ്റ് പാർട്ടിയുടെ ചെയർമാൻ എന്ന സ്ഥാനത്തേക്കു വരണമെന്നായിരുന്നു അവരുടെ ആഗ്രഹം. എന്നാൽ സ്ഥിതിഗതികൾ മാറിമറിഞ്ഞു.\nപിന്നീട് അധികാരത്തിലെത്തിയവർ, ജിയാങ്ങിനെ ഇനിയും കയറൂരിവിടുന്നത് നല്ലതല്ലെന്നു തീർച്ചപ്പെടുത്തി. ജിയാങ് ഉൾപ്പെടെ ഗ്യാങ് ഓഫ് ഫോറിലെ എല്ലാ അംഗങ്ങളും താമസിയാതെ അറസ്റ്റ് ചെയ്യപ്പെട്ടു. അപ്പോഴേക്കും ഡെങ്‌സിയാവോ ചൈനീസ് കമ്യൂണിസ്റ്റ് പാർട്ടിയുടെ അനിഷേധ്യ നേതാവായി മാറിയിരുന്നു. ജിയാങ്ങിനെതിരെ കേസെടുത്ത് കോടതി വാദം കേട്ടു തുടങ്ങി. ഇതിന്റെ വിഡിയോ ദൃശ്യങ്ങൾ രാജ്യമെങ്ങും പ്രചരിപ്പിക്കപ്പെട്ടു, ജിയാങ്ങിനെതിരെയുള്ള കേസിന്റെ വാദം കേൾക്കാൻ മുൻ പ്രസിഡന്റ് ല്യു ഷാഓഖിയുടെ വിധവ വാങ് ഗ്വാങ്‌മെ കോടതിയിൽ നേരിട്ടെത്തി. ജിയാങ്ങിന്റെ ക്രൂരത മൂലം നേരത്തെ 12 വർഷം ജയിലിൽ വാങ് കഴിയേണ്ടിവന്നിരുന്നു.\nഇരുപതിനായിരം വാക്കുകളുള്ള കുറ്റപത്രമാണു ജിയാങ്ങിനെതിരെ തയാറാക്കിയിരുന്നത്. ഏഴരലക്ഷത്തോളം പേരുടെ പലായനത്തിനും മുപ്പത്തയ്യായിരം പേരുടെ മരണത്തിനും സാംസ്‌കാരിക വിപ്ലവ കാലഘട്ടത്തിലെ ജിയാങ്ങിന്റെ നടപടികൾ വഴിയൊരുക്കിയെന്ന് കുറ്റപത്രം ആരോപിച്ചു. താമസിയാതെ വാദം അവസാനിച്ചു. ജിയാങ്ങിനെ കോടതി വധശിക്ഷയ്ക്കു വിധിച്ചു. തുടർന്ന് രണ്ടുവർഷത്തിനു ശേഷം ശിക്ഷ ജീവപര്യന്തമാക്കി മാറ്റി. തന്റെ തടവിന്റെ പത്താം വർഷത്തിൽ, 1991 മേയിൽ ജിയാങ് ആത്മഹത്യ ചെയ്തു. ഏറെ കൊട്ടിഘോഷിച്ചു ജിയാങ് നടത്തിയ സാസ്‌കാരിക വിപ്ലവത്തിന് രജതജൂബിലി തികയുന്നതിന് രണ്ടു ദിവസം മുൻപായിരുന്നു ആ തൂങ്ങിമരണം. തുടർന്ന് ബെയ്ജിങ്ങിലെ ഫൂട്യാനിൽ അവരെ അടക്കി.\nസ്ത്രീകളുടെ പേര് അത്രയ്‌ക്കൊന്നും ഉയർന്നുകേൾക്കാത്ത ചൈനീസ് രാഷ്ട്രീയത്തിലെ ഏറ്റവും വിവാദവ്യക്തിത്വമുള്ള വനിതയുടെ അവസാനം അങ്ങനെയായിരുന്നു.\nEnglish summary: The life and death of Jiang Qing or Madame Mao


'ചില ജീവിതാനുഭവക്കാഴ്ചകള്‍ക്ക് പിന്നില് കാഴ്ചക്കാരനായി മാറിനില്‍ക്കാന് കഴിയുന്നത് ഒരു സുഖമാണ്' | Dr.VP Gangadharan | Fight Cancer | Cancer Treatment\nഒരാള് ഇറങ്ങുകയും മറ്റൊരാള് കയറുകയും ചെയ്യുമ്പോള് കൈമാറ്റം ചെയ്യപ്പെടുന്ന ആ മോഹം, അല്ലെങ്കില് പ്രതീക്ഷ വലിയൊരു സിനിമാറ്റിക് അനുഭവമാണ്.\nPublished: Jan 24, 2018, 10:00 AM IST\nകോണ്‍കറേഴ്സ് ഓഫ് ദ ഗോള്‍ഡന് സിറ്റി എന്ന പേരില് മുമ്പ് ഒരു സിനിമയുണ്ടായിരുന്നു. പഠിക്കുന്ന സമയത്ത് കണ്ടതാണ്. മറക്കാനാവാത്ത ഒരനുഭവമാണാ സിനിമ. ടര്‍ക്കിയോ ഇറാനോ പോലൊരു രാജ്യത്തു നിന്നുള്ളതാണ് ആ ക്ലാസ്സിക്ക് സിനിമ. ഒരു ഗ്രാമത്തില് നിന്ന് അച്ഛനും അമ്മയും അവരുടെ ആണ്‍മക്കളും പെണ്‍മക്കളും ഒക്കെ അടങ്ങിയ ഒരു കുടുംബം വലിയ പ്രതീക്ഷകളോടെ നഗരത്തിലേക്ക് ചേക്കേറുന്നതാണ് കഥ.\nനഗരത്തിലെ അതിസങ്കീര്‍ണമായ ജീവിതാവസ്ഥകള് അവരുടെ സ്വപ്നങ്ങളെയാകെ തകിടം മറിക്കുന്നു. പെണ്‍കുട്ടിക്ക് കോള്‍ഗേളായി മാറേണ്ടി വന്നു. ഓരോരുത്തരെയും കാത്തിരുന്നത് നഗരത്തിന്റെ ജീവിതദുരിതങ്ങളായിരുന്നു. ആകെ നാശമായ ജീവിതം. ജീവനെങ്കിലും ബാക്കി വേണമെന്നു കരുതി അവര് തിരികെ പഴയ ഗ്രാമത്തിലേക്ക് വണ്ടി കയറുകയാണ്. അപ്പോള് ഇതേപോലെ മറ്റൊരു കുടുംബം നഗരത്തില് വണ്ടിയിറങ്ങുകയാണ്. ആദ്യത്തെ കുടുംബം നഗരത്തിലേക്കു വന്നപ്പോഴത്തെ അതേ സ്വപ്നങ്ങള് പങ്കുവെച്ചാണ് അവരുടെ നഗര പ്രവേശം.\nഒരാള് ഇറങ്ങുകയും മറ്റൊരാള് കയറുകയും ചെയ്യുമ്പോള് കൈമാറ്റം ചെയ്യപ്പെടുന്ന ആ മോഹം, അല്ലെങ്കില് പ്രതീക്ഷ വലിയൊരു സിനിമാറ്റിക് അനുഭവമാണ്. അതുവരെ നമ്മള് കണ്ടിരുന്ന ജീവിതാനുഭവങ്ങള്‍ക്കൊക്കെ അപ്പുറത്ത് ഒരു വിസ്മയാനുഭവമായി മാറുന്നതാണ് രണ്ടു കുടുംബങ്ങള്‍ക്കിടയില് അവരറിയാതെ നടക്കുന്ന മോഹങ്ങളുടെ ആ കൈമാറ്റം.\nവളരെ മുമ്പ് എപ്പൊഴോ കണ്ട് മറക്കാനാവാതെ കിടന്ന ആ സിനിമ വീണ്ടും ഓര്‍മയിലെത്തി കഴിഞ്ഞ ദിവസം.ആ സിനിമയോട് ഇതിലെ ജീവിതാനുഭവങ്ങളെ ചേര്‍ത്തു വെയ്ക്കാനാവില്ല. എന്നാല്, ചില ജീവിതക്കാഴ്ചകള് പെട്ടെന്ന് ആ സിനിമയെക്കുറിച്ചുള്ള ഓര്‍മ മനസ്സിലുണര്‍ത്തിയെന്നു മാത്രം.\nഏതാനും ദിവസങ്ങളേ ആയുള്ളൂ. ഒരു അച്ഛനും അമ്മയും മകളും വീട്ടില് വന്നു. കുറച്ച് പ്രായം തോന്നിക്കുന്നവരാണ് അച്ഛനുമമ്മയും. പെണ്‍കുട്ടി ഹൈസ്‌കൂളില് പഠിക്കുന്നു. ഓമനത്തമുള്ള കുട്ടി. ജീവിതഭാരം അവരെ നന്നായി ബുദ്ധിമുട്ടിക്കുന്നുണ്ടെന്ന് ആ അച്ഛന്റെയും അമ്മയുടെയും മുഖത്തെ തളര്‍ച്ച കണ്ടാലറിയാം. സംസാരിക്കാന് ശ്രമിക്കുമ്പോള് കരച്ചിലടക്കാനാവാതെ വിഷമിക്കുകയായിരുന്നു അവര്. കുറച്ചെങ്കിലും ആശ്വാസത്തോടെ സംസാരിച്ചത് മിടുക്കിയായ ആ കുട്ടിയാണ്.\nഅവള്‍ക്കാണ് കാന്‍സര്. നേരത്തേ നടത്തിയ ചില പരിശോധനകളുടെ റിസള്‍ട്ട് അവരുടെ കൈയിലുണ്ടായിരുന്നു. കുട്ടിയെ വീണ്ടും പരിശോധിച്ചു. ഗൗരവമുള്ളതാണെങ്കിലും ചികിത്സിച്ചു ഭേദമാക്കാവുന്ന രോഗമാണ്. അസുഖം അത്ര ഗുരുതരമായിട്ടുമില്ല. ചികിത്സിക്കാനവുമെന്ന് ഉറപ്പോടെ പറഞ്ഞപ്പോള് കുട്ടിയുടെ മുഖം കുറച്ചൊന്നു തെളിഞ്ഞു. ഇതേ അസുഖം വന്ന് ചികില്‍സിച്ച് ഭേദമായ ചിലയാളുകളുടെ ഫോണ് നമ്പര് കൊടുത്തു. രോഗത്തെ അതിജീവിച്ചവര്‍ക്ക് പകരാന് കഴിയുന്ന ആത്മവിശ്വാസം ഒന്നു വേറേയാണ്.\nഎന്നാല്, അച്ഛനമ്മമാരുടെ കരച്ചില് ഒന്നു കൂടി പതിഞ്ഞ് ശക്തമാവുകയായിരുന്നു. ചികിത്സിക്കണമെങ്കില് പക്ഷേ, ഡോക്ടര്..പണം വലിയ പ്രശ്‌നമാണ്. ഇതുവരെയുള്ള ചികിത്സയ്ക്ക് കുറേ പണം ചെലവായി. പലരുടെയും സഹായം കൈപ്പറ്റി. നിറയെ കടം വാങ്ങി. ഇനി എങ്ങനെ പണം കണ്ടെത്തുമെന്ന് അറിയില്ല. അച്ഛനമ്മമാര് കരച്ചില് ഒതുക്കിപ്പിടിക്കാന് ശ്രമിച്ചെങ്കിലും അത്ര ഫലിച്ചില്ല.ചികിത്സിക്കാന് നമുക്കു കഴിയും. അതിനുള്ള ചെലവ് കണ്ടെത്താന് നമുക്ക് ശ്രമിക്കാം.ഒന്നല്ലെങ്കില് മറ്റൊന്ന് എന്ന രീതിയില് വഴി തെളിയുക തന്നെ ചെയ്യുമെന്ന് അവരെ ആശ്വസിപ്പിച്ചു. ഫോണ് നമ്പറും മറ്റെല്ലാ വിവരങ്ങളും വാങ്ങി. അവര് പുറത്തേക്കിറങ്ങുകയായിരുന്നു.\nതൊട്ടു പിന്നാലെ കയറി വന്നവര് ഈ കുടുംബത്തെ നോക്കി ഒരിത്തിരി നേരം നിന്നുപോയി. ഏതാണ്ട് ഒരു വര്‍ഷം മുമ്പ് ഇതുപോലെ കരച്ചിലടക്കി വന്നതാണ് അവര്. ഭാര്യയും ഭര്‍ത്താവും. ഇരുവരും ഗള്‍ഫിലാണ്. അവര്‍ക്ക് മികച്ച ചികിത്സയായിരുന്നു ആവശ്യം. പണം വലിയ പ്രശ്‌നമായിരുന്നില്ല. രോഗം പൂര്‍ണമായി ഭേദമായി എന്ന് ഉറപ്പാക്കാനുള്ള പരിശോധന നടത്തി റിസല്‍റ്റ് അറിഞ്ഞ ശേഷമാണ് അവര് വരുന്നത്. അവരുടെ ഭയങ്ങളൊക്കെ മാറ്റുന്നതായിരുന്നു പരിശോധനാ ഫലങ്ങള്. അതിന്റെ സന്തോഷം അവര്‍ക്കുണ്ടായിരുന്നു.\nസന്തോഷം തുളുമ്പുന്ന നന്ദിവാക്കുകളുമായി അവരിരുന്നപ്പോള് ഞാന് പറഞ്ഞു- നമ്മള് ചികിത്സിക്കുക മാത്രമേ ചെയ്യുന്നുള്ളൂ. രോഗം ഭേദമാക്കുന്നത് നമ്മളല്ലല്ലോ.കുറച്ചു നേരം അവര് നിശ്ശബ്ദരായിരുന്നു. പിന്നെ പെട്ടെന്ന് അവര് ചോദിച്ചു- ഞങ്ങള് എന്താണ് ഡോക്ടര് ചെയ്യേണ്ടത്. അറിയാതെ ഒരു സന്തോഷം പകര്‍ന്ന, മനസ്സു നിറയ്ക്കുന്ന ചോദ്യമായിരുന്നു അത്.\nപെട്ടെന്ന് ഞാന് ചോദിച്ചു- ഇപ്പോള് പുറത്തേയ്ക്കു പോയ ആ ഫാമിലിയെ ശ്രദ്ധിച്ചിരുന്നോ.ഉവ്വ് ഡോക്ടര്. അവര് കരഞ്ഞുകൊണ്ട് പോകുന്നതു കണ്ടപ്പോള് വിഷമം തോന്നിയിരുന്നു.ആ കുട്ടിക്ക് കാന്‍സറാണ്. ചികിത്സിക്കാന് പണമില്ലാതെ വിഷമിക്കുകയാണ് അവര്. ആ കുട്ടിയുടെ ചികിത്സ ഏറ്റെടുക്കാന് നിങ്ങള്‍ക്കു കഴിയുമോ?അതിനെന്താ ഡോക്ടര്! ഒരു സംശയവും വേണ്ട. അങ്ങനെയൊരു കാര്യം ചെയ്യാന് അവസരം കിട്ടുന്നത് സന്തോഷമാണ്.\nഅവരുടെ മറുപടി നല്‍കിയ സന്തോഷം വളരെ വലുതായിരുന്നു. പെട്ടെന്ന് പ്രത്യേകിച്ച് ഒരു കാരണവുമില്ലാതെയാണ് ആ പഴയ സിനിമ പെട്ടെന്ന് മനസ്സിലേക്ക് ഓടിക്കയറിയത്. മനസ്സില് വിചാരങ്ങള് പൊട്ടിവിടരുന്നതിനും പൊഴിയുന്നതിനുമൊക്കെ പ്രത്യേകിച്ച് കാരണവും യുക്തിയുമൊന്നും ഉണ്ടാകണമെന്നില്ലല്ലോ. എന്നാലും ഞാന് ആലോചിച്ചു- ഇപ്പോള് എന്താണ് ആ പഴയ സിനിമാ ഓര്‍മയുടെ പ്രസക്തി.\nഒരു കുടുംബം പുറത്തേക്കും ഒരു കുടുംബം അകത്തേക്കും കയറുകയും ഇറങ്ങുകയും ചെയ്യുന്ന സമയത്ത് അവരുടെ അനുഭവങ്ങളും സ്വപ്നങ്ങളും കണ്ടിരിക്കുന്നയാളുടെ മനസ്സിലുണ്ടാക്കുന്ന ആ വിസ്മയാനുഭവം. പണ്ടെന്നോ കണ്ട ആ സിനിമ പകര്‍ന്ന ആ വിസ്മയാഹ്ലാദം അറിയാതെ മനസ്സിലുണര്‍ന്നതാണ്. ആ സിനിമയില് ജീവിതത്തിന്റെ ദുരന്താനുഭവങ്ങള് മാത്രമേ പറയുന്നുള്ളൂ. ഇവിടെയാകട്ടെ വലിയ ദുരിതങ്ങളില് നിന്നുള്ള മോചനവും മനസ്സു നിറഞ്ഞ ആഹ്ലാദവുമാണുള്ളത്.\nമഹത്തായ ചില ജീവിതാനുഭവക്കാഴ്ചകള്‍ക്കു പിന്നില് മാറിനിന്ന് ഒരു കാഴ്ചക്കാരനായി നില്‍ക്കാന് കഴിയുന്നത് വലിയൊരു സുഖമാണ്. ഹൃദയം നിറയ്ക്കുന്ന വലിയൊരു സുഖാനുഭവം.\n'മരണത്തിനു കീഴടങ്ങുമ്പോഴും അവർ പ്രകാശം പൊഴിക്കുന്നൊരു സഹോദരിയായിരുന്നു എനിക്ക്'


പുതിയ ഓഫറുമായി ജിയോ : 309 പാക്ക് റീചാര്‍ജ് ചെയ്യുന്നവര്‍ക്ക് ആറു മാസത്തേക്ക് ദിവസം 1 GB - Swale Online Malayalam News\nHome Exclusive Technology Top News പുതിയ ഓഫറുമായി ജിയോ : 309 പാക്ക് റീചാര്‍ജ് ചെയ്യുന്നവര്‍ക്ക് ആറു മാസത്തേക്ക് ദിവസം 1 GB\nപുതിയ ഓഫറുമായി ജിയോ : 309 പാക്ക് റീചാര്‍ജ് ചെയ്യുന്നവര്‍ക്ക് ആറു മാസത്തേക്ക് ദിവസം 1 GB\nat 7/04/2017 05:11:00 pm Exclusive, Technology, Top News,\nരണ്ടു ജിബി നിരക്കില് ഡേറ്റ ലഭിക്കും. അതായത് നാലു മാസത്തേക്ക് 224 ജിബി\nരാജ്യത്തെ ടെലികോം മേഖലയില് വന് തരംഗമായ ജിയോ മറ്റൊരു ഓഫറുമായി രംഗത്തെത്തി. ജിയോ അവതരിപ്പിച്ചതിനു ശേഷം പ്രഖ്യാപിച്ച ഏറ്റവും മികച്ച ഓഫര് കൂടിയാണിത്. ജിയോഫൈ വാങ്ങുന്നവര്‍ക്കാണ് 509 രൂപയ്ക്ക് 224 ജിബി ഡേറ്റ ലഭിക്കുക. ജൂണ് 30 ന് ഫ്രീ ഓഫറുകള് അവസാനിച്ചു. 309 രൂപ പാക്കേജിന്റെ കാലാവധി ജൂലൈ 31 നും അവസാനിക്കും. എന്നാല് വരിക്കാരെ പിടിച്ചു നിര്‍ത്താന് പുതിയ ഓഫറുകളുമായി ജിയോ വീണ്ടും എത്തിയിരിക്കുകയാണ്.\n2016 സെപ്റ്റംബറിലാണ് ജിയോ പ്രവര്‍ത്തനം തുടങ്ങിയത്. പിന്നീട് ജിയോ സമ്മര് സര്‍പ്രൈസ്, ജിയോ ധന് ധനാ ധന് എന്നിവ അവതരിപ്പിച്ചു വരിക്കാരെ പിടിച്ചുനിര്‍ത്തി. തുടര്‍ന്നും ബണ്ടില്‍ഡ് ഡേറ്റ, അണ്‍ലിമിറ്റഡ് കോളുകള്, എസ്എംഎസ്, ജിയോ ആപ്‌സ് സബ്‌സ്‌ക്രിപ്ഷന് എന്നിവ തുടര്‍ന്നും ലഭിക്കുന്നതിന് മാസം തോറും ഉപഭോക്താക്കള്‍ക്ക് റീച്ചാര്‍ജ് ചെയ്യേണ്ടി വരും. എന്നാല് ഉപഭോക്താക്കള്‍ക്ക് ഡേറ്റ ആനുകൂല്യങ്ങള് നല്‍കുന്ന പുതിയ ഓഫറാണ് റിലയന്‍സ് ജിയോ ഇപ്പോള് അവതരിപ്പിച്ചിരിക്കുന്നത്. എന്നാല്, ഈ പ്ലാന് ജിയോഫൈ ഉപഭോക്താക്കള്‍ക്ക് മാത്രം പരിമിതമാണ്.\nജിയോഫൈ ഡിവൈസ് വാങ്ങുന്നവര്‍ക്കാണ് പുതിയ ഓഫര് ലഭിക്കുക. ഡിവൈസിന്റെ കൂടെ പുതിയ ജിയോ സിം കാര്‍ഡും ലഭിക്കും. ഇതുവഴി 224ജിബി ഡേറ്റ വരെ ലഭിക്കും. ഈ ഓഫറിനും 99 രൂപയുടെ ജിയോ പ്രൈം സബ്‌സ്‌ക്രിപ്ഷന് എടുക്കേണ്ടതുണ്ട്. തുടര്‍ന്ന് ഓഫര് നല്‍കിയിരിക്കുന്ന റീചാര്‍ജ് പായ്ക്കുകള് തെരഞ്ഞെടുക്കുക. 149 രൂപയുടെ അടിസ്ഥാന പാക്കില് മാസം രണ്ടു ജിബി നിരക്കില് വര്‍ഷം 24 ജിബി ഡേറ്റ ലഭിക്കും. വര്‍ഷത്തില് ഒരിക്കല് റീചാര്‍ജ് ചെയ്താല് മതി.\nഅതുപോലെ, 309 പാക്ക് റീചാര്‍ജ് ചെയ്യുന്നവര്‍ക്ക് ആറു മാസത്തേക്ക് ദിവസം ഒരു ജിബി നിരക്കില് ഡേറ്റ ലഭിക്കും. അതായത് ആറു മാസത്തിനിടെ 168 ജിബി ഡേറ്റ ലഭിക്കും. 509 രൂപ റീചാര്‍ജ് പായ്ക്കില് നാലു മാസത്തേക്ക് പ്രതിദിനം രണ്ടു ജിബി നിരക്കില് ഡേറ്റ ലഭിക്കും. അതായത് നാലു മാസത്തേക്ക് 224 ജിബി ഡേറ്റ ഉപയോഗിക്കാം.


തിരിച്ചറിയണം ഈ മാറ്റങ്ങൾ | saudi\nFeb 12, 2018, 11:26 AM IST\nഗൾഫ്സ്വപ്നങ്ങൾക്ക് മങ്ങലേൽപ്പിക്കുന്ന വാർത്തകളാണ് അവയിൽ ഏറെയും. പു\nസൗദി അറേബ്യയിൽ ശക്തമാവുന്ന സ്വദേശിവത്‌കരണവും കുവൈത്തിലെ പൊതുമാപ്പുമാണ് കഴിഞ്ഞദിവസങ്ങളിൽ ഗൾഫ് നാടുകളിൽ നിന്നുള്ള പ്രധാന സംഭവവികാസങ്ങൾ. ഒമാനിൽ 87 തസ്തികകളിലേക്കുള്ള തൊഴിൽ വിസ ആറുമാസത്തേക്ക് നിർത്തിവെച്ചതും ഇതേ സമയത്താണ്. ഗൾഫ് നാടുകളിൽനിന്ന് ഈയിടെയായി വരുന്ന മിക്ക വാർത്തകളും അവിടെ നടക്കുന്ന സംഭവവികാസങ്ങളും പ്രവാസികൾക്കും കുടുംബങ്ങൾക്കുമെല്ലാം നിർണായകമായി മാറുന്ന കാലമാണിത്.\nഗൾഫ്സ്വപ്നങ്ങൾക്ക് മങ്ങലേൽപ്പിക്കുന്ന വാർത്തകളാണ് അവയിൽ ഏറെയും. പുതിയ നിബന്ധനകളും നിയമനിർമാണങ്ങളുമെല്ലാം ഓരോ വാതിലുകളായി കൊട്ടിയടയ്ക്കുന്നുവെന്ന തോന്നലാണ് സൃഷ്ടിക്കുന്നത്. നാലഞ്ച് വർഷമായി സൗദിയിൽ നടന്നുവരുന്ന നിതാഖാത്ത് പദ്ധതി അവിടത്തെ തൊഴിൽമേഖല ക്രമീകരിക്കാനുള്ളതായാണ് സർക്കാർ വിശേഷിപ്പിച്ചിരുന്നത്. ഒരർഥത്തിൽ നിയമലംഘകരെ ഇല്ലാതാക്കാനും ഈ പദ്ധതി കൊണ്ട് കഴിഞ്ഞു. 2013-ലാണ് സൗദി അറേബ്യ നിതാഖാത്ത് കൊണ്ടുവന്നത്.\nഘട്ടംഘട്ടമായി സ്വദേശിവത്‌കരണം ഓരോ മേഖലയിലേക്കും സൗദി അറേബ്യ വ്യാപിപ്പിക്കുകയാണ്. ആദ്യഘട്ടത്തിൽ മൊബൈൽഫോൺ വിൽപ്പനകേന്ദ്രങ്ങളായിരുന്നു സ്വദേശികൾക്കായി തിരഞ്ഞെടുത്തത്. ആയിരക്കണക്കിന് വിദേശികളാണ് തൊഴിൽരഹിതരായത്. വിദേശികൾക്ക് സംരക്ഷണം നൽകുന്ന സ്വദേശിപൗരന്മാർക്ക് വലിയ പിഴശിക്ഷ കൂടിയായതോടെ നിയമം ശക്തമായി നടപ്പാവുകയാണ്.\nസ്വദേശിവത്‌കരണം കൂടുതൽ മേഖലകളിലേക്ക്\nവരുംമാസങ്ങളിൽ പന്ത്രണ്ട് പുതിയ മേഖലകളാണ് സ്വദേശിവത്‌കരണത്തിനായി സൗദി അറേബ്യ കണ്ടെത്തിയിരിക്കുന്നത്. ഏറ്റവും ഒടുവിൽ ജൂവലറി ഷോറൂമുകളിലെ ജോലികളും പ്രവാസികൾക്ക് നഷ്ടമായി. അവിടെയെല്ലാം സൗദിപൗരന്മാരെ തന്നെ ജോലിക്ക് വെക്കണമെന്ന നിർദേശം കർശനമായി നടപ്പാക്കിക്കഴിഞ്ഞു. മലയാളികളുടെ ഉടമസ്ഥതയിലുള്ള ജൂവലറികൾ സൗദിയിൽ ഏറെയുണ്ട്. അവിടെയുള്ള ജീവനക്കാരെ മറ്റ് രാജ്യങ്ങളിലേക്ക് പറിച്ചുനട്ടുകഴിഞ്ഞു. കുറേപ്പേർ സൗദിയിൽതന്നെ പുതിയ മേച്ചിൽപ്പുറങ്ങൾ തേടുകയാണ്. ജൂണോടെ സ്ത്രീകൾക്ക് സൗദിയിൽ ഡ്രൈവിങ് ലൈസൻസ് നൽകിത്തുടങ്ങും. സൗദിയിലെ വനിതാ ടാക്സി മേഖല സ്വദേശികൾക്ക് മാത്രമായിരിക്കുമെന്നും പ്രഖ്യാപനം വന്നുകഴിഞ്ഞു. സ്ത്രീകൾ വണ്ടികൾ ഓടിച്ചുതുടങ്ങുന്നതോടെ ആയിരങ്ങൾക്ക് സ്വദേശികളുടെ വീടുകളിലെ ഡ്രൈവർപ്പണി നഷ്ടമാവുമെന്ന് ഇതിനകംതന്നെ ബോധ്യപ്പെട്ടുകഴിഞ്ഞു.\nലെവി എന്ന ഭാരം\nഇതിനിടയിലാണ് സൗദിയിൽ ആശ്രിതവിസയിൽ പാർട്‌ടൈം ജോലിചെയ്യാൻ അനുമതി നൽകുന്ന അജീർ പദ്ധതിപ്രകാരം ജോലിചെയ്യുന്ന വിദേശികൾക്ക് പുതിയ ലെവി ബാധകമാക്കിയത്. ആശ്രിതലെവിക്കു പുറമേ ഇവർ വർഷം 9,500 റിയാൽ അടയ്ക്കണമെന്നാണ് ധനമന്ത്രാലയത്തിന്റെ ഉത്തരവിൽ പറയുന്നത്. ഇന്റർനാഷണൽ ഇന്ത്യൻ സ്കൂൾ ഉൾപ്പെടെയുള്ള സ്ഥാപനങ്ങളിൽ ജോലിചെയ്യുന്നവർക്ക് പുതിയ ലെവി ബാധകമാണ്. ഇത് വലിയ സാമ്പത്തികബാധ്യത വരുത്തുമെന്നതിനുപുറമേ തൊഴിൽനഷ്ടവും ധാരാളമായി സംഭവിച്ചേക്കാവുന്ന പുതിയ നടപടികളാണ്. സൗദിയിലെ ഇന്റർനാഷണൽ ഇന്ത്യൻ സ്കൂളുകളിലെ വനിതാ ജീവനക്കാരിലേറെയും ആശ്രിത വിസയിലുള്ളവരാണ്.\nആശ്രിതവിസയിലുള്ളവർക്ക് ജോലിചെയ്യാൻ നേരത്തേ അനുമതിയുണ്ടായിരുന്നില്ല. എന്നാൽ, സ്വദേശിവത്‌കരണ പദ്ധതിയായ നിതാഖാത്ത് പ്രാബല്യത്തിൽ വന്നതിനുശേഷമാണ് പാർട്ട് ടൈം ജോലിക്ക് അനുമതിനൽകുന്ന അജീർ പദ്ധതി പ്രകാരം ആശ്രിതവിസയിലുള്ളവർക്ക് സ്കൂളുകളിൽ ജോലിചെയ്യാൻ അനുമതി നൽകിയത്. എന്നാൽ, അജീർ പുതുക്കുന്നതിന് ഇനി മുതൽ 9500 റിയാൽ നികുതി അടയ്ക്കണമെന്നാണ് ധനമന്ത്രാലയത്തിന്റെ ഉത്തരവ്.\nസൗദിയിലെ ഇന്ത്യൻ കമ്യൂണിറ്റി സ്കൂളുകളിൽ 40 മുതൽ 50 ശതമാനം വരെ മലയാളി വിദ്യാർഥികളും ജീവനക്കാരുമാണുള്ളത്. ആശ്രിത ലെവി പ്രാബല്യത്തിൽ വന്നതോടെ ഈ അധ്യയന വർഷം പത്തുശതമാനം വിദ്യാർഥികൾ കൊഴിഞ്ഞുപോയി. ഈ വർഷം മേയ് മുതൽ ആശ്രിത വിസയിലുള്ളവർ വർഷം 2400 റിയാൽ വീതമാണ് ലെവി അടയ്ക്കേണ്ടത്. അതുകൊണ്ടുതന്നെ അധ്യയനവർഷം അവസാനിക്കുന്നതോടെ കൂടുതൽ വിദ്യാർഥികൾ നാട്ടിലേക്ക് മടങ്ങാനാണ് സാധ്യത. അതിനിടെയാണ് ആശ്രിതവിസയിലുള്ള അധ്യാപകർക്കുകൂടി ലെവി ഏർപ്പെടുത്തുന്നത്. ഇത് ബാധ്യതകൾ കൂട്ടുകയാണ്.\nഅതിനിടെ അല്പം ആശ്വാസകരമായ വാർത്ത വിദേശതൊഴിലാളികൾക്കായി ഏർപ്പെടുത്തിയ ലെവി അടയ്ക്കാൻ ആറുമാസത്തെ സാവകാശം നൽകിക്കൊണ്ട് കഴിഞ്ഞദിവസം ഇറങ്ങിയ ഉത്തരവാണ്. ലെവി തുക അടച്ചുതീർക്കാൻ ആറ് മാസം നൽകുന്നതിനൊപ്പം ഇത് മൂന്ന് ഗഡുക്കളായി അടയ്ക്കാമെന്നും പുതിയ നിർദേശത്തിലുണ്ട്. 2018 ജനുവരി ഒന്നുമുതലാണ് സൗദി തൊഴിൽ മന്ത്രാലയം വിദേശ തൊഴിലാളികൾക്ക് ലെവി ഏർപ്പെടുത്തിയത്. ഓരോമാസവും 400 സൗദി റിയാലാണ് തൊഴിൽമന്ത്രാലയത്തിന് ലെവിയായി നൽകേണ്ടത്.\nഓരോ വിദേശ തൊഴിലാളിയും ഒരു വർഷത്തേക്കുള്ള ലെവിയായ 4800 റിയാൽ മുൻകൂറായി അടയ്ക്കണമെന്നായിരുന്നു ആദ്യത്തെ ഉത്തരവ്. ഇതിനാണ് ഇപ്പോൾ ആറുമാസത്തെ സാവകാശവും ഗഡുവായി അടയ്ക്കാനുള്ള സൗകര്യവും നൽകിയിരിക്കുന്നത്. ചെറുകിട സ്ഥാപനങ്ങൾക്ക് വിദേശജോലിക്കാരുടെ ഒരു വർഷത്തെ ലെവി മുൻകൂറായി അടയ്ക്കുക എന്നത് ഏറെ സാമ്പത്തിക പ്രയാസമുണ്ടാക്കുന്നുവെന്ന പരാതികളെത്തുടർന്നാണ് ആറുമാസത്തെ സാവകാശം. കഴിഞ്ഞവർഷമാണ് സൗദി അറേബ്യ വിദേശ തൊഴിലാളികൾക്ക് ലെവി ഏർപ്പെടുത്തിയത്. 2017 ജനുവരിയിൽ പ്രാബല്യത്തിൽ വന്ന ഈ നിയമപ്രകാരം ഓരോ മാസവും ഓരോ വിദേശിയും 200 റിയാൽ വീതം തൊഴിൽമന്ത്രാലയത്തിന് നൽകേണ്ടതുണ്ട്. എന്നാൽ, ഈ വർഷം ജനുവരിയിൽ 200 റിയാൽ എന്നത് 400 ആയി ഇരട്ടിപ്പിക്കുകയായിരുന്നു.\nപുതിയ സൗദി അറേബ്യ ലക്ഷ്യമിട്ടുള്ള സൗദി വിഷൻ 2030-ന്റെ ഭാഗമായാണ് ലെവി ഇരട്ടിയാക്കിയത്. ഇത് അടുത്തവർഷം അറനൂറും 2020-ൽ എണ്ണൂറും റിയാലായി ഉയരും. ഇത് തൊഴിലാളി വിരമിക്കുമ്പോഴോ സൗദി വിട്ടുപോകുമ്പോഴോ തിരിച്ചുകൊടുക്കുന്നതല്ലെന്നും ഉത്തരവിൽ പറയുന്നുണ്ട്. ഇത്തരത്തിൽ ഓരോ മാസവും കനത്ത ലെവി കൊടുത്ത് തൊഴിലാളികളെ ജോലിക്കുവെക്കാൻ ചെറുകിട സ്ഥാപനങ്ങൾക്ക് ഏറെ പ്രയാസമാണ്. ഇതുതന്നെയാണ് സൗദി ലക്ഷ്യമിടുന്നതും. ഇത്തരം സ്ഥലങ്ങളിലെല്ലാം ഭാവിയിൽ സ്വദേശികൾക്ക് തൊഴിലവസരം ലഭിക്കുമെന്നാണ് സൗദി തൊഴിൽമന്ത്രാലയം പ്രതീക്ഷിക്കുന്നത്.\nതിരികെ പോയത് നാലുലക്ഷം പേർ\nവിദേശതൊഴിലാളികൾക്കും ആശ്രിതവിസയിലുള്ള വിദേശികൾക്കും ലെവി ബാധകമാക്കിയതോടെ സ്വകാര്യ മേഖലയിൽനിന്ന് നാലുലക്ഷം വിദേശികളാണ് സൗദിഅറേബ്യ വിട്ടതെന്ന് രണ്ടാഴ്ച മുമ്പുള്ള കണക്കുകൾ പറയുന്നു. ഇത് സ്വദേശികൾക്ക് കൂടുതൽ തൊഴിൽ ലഭ്യമാക്കാൻ സഹായിക്കുന്നുണ്ടെന്ന് തൊഴിൽ മന്ത്രാലയം തന്നെ സാക്ഷ്യപ്പെടുത്തുന്നുണ്ട്. നിലവിൽ സൗദിയിലെ തൊഴിലില്ലായ്മ നിരക്ക് 12.8 ശതമാനമാണ്. പുരുഷന്മാരുടെ തൊഴിലില്ലായ്മ നിരക്ക് ഏഴ് ശതമാനമായി കുറയ്ക്കുകയാണ് ലക്ഷ്യം. ഇതിന്റെ ഭാഗമായി ദേശീയ പരിവർത്തന പദ്ധതി, വിഷൻ 2030 എന്നിവയിൽ ഉൾപ്പെടുത്തി ഒട്ടേെറ പരിപാടികളാണ് സ്വകാര്യമേഖലയിൽ നടപ്പാക്കുന്നത്. മൊബൈൽഫോൺ ഷോപ്പുകൾ, ജൂവലറികൾ എന്നിവിടങ്ങളിലെ സമ്പൂർണ സ്വദേശിവത്‌കരണം വിജയകരമാണ്. 12 മേഖലകളിലുള്ള ചെറുകിട വ്യാപാര സ്ഥാപനങ്ങളിൽ 2018 ജനുവരിയോടെ സ്വദേശിവത്‌കരണം നടപ്പാക്കുമെന്നും മന്ത്രാലയം മുന്നറിയിപ്പുനൽകുന്നുണ്ട്. ഇത് പ്രവാസികൾക്കും കേരളത്തിനുമുള്ള മുന്നറിയിപ്പുകൂടിയാണ്. അതേസമയംതന്നെ സാമൂഹികസുരക്ഷാ പദ്ധതി ഗുണഭോക്താക്കളായ കുടുംബങ്ങൾക്ക് ഹൗസ് ഡ്രൈവർ, വേലക്കാരി, ഹോംനഴ്‌സ് എന്നിവരെ വിദേശങ്ങളിൽനിന്ന് റിക്രൂട്ട് ചെയ്യുന്നതിന് വിസ അനുവദിക്കുമെന്നും തൊഴിൽ, സാമൂഹികവികസന കാര്യ മന്ത്രാലയം വ്യക്തമാക്കിയിട്ടുണ്ട്.\nഈവർഷം സെപ്‌റ്റംബർ മുതൽ ഒപ്റ്റിക്കൽസ്, മെഡിക്കൽ എക്യുപ്‌മെന്റ് ഷോപ്പുകൾ, ഇലക്‌ട്രിക്-ഇലക്‌ട്രോണിക്സ് വിതരണ സ്ഥാപനങ്ങൾ, സ്പെയർപാട്‌സ്, ഹാർഡ്‌വെയേഴ്‌സ്, കാർപ്പെറ്റ്ഷോറൂം, റെഡിമെയ്ഡ് ഷോപ്പുകൾ, സ്വീറ്റ്‌സ് ഷോപ്പുകൾ, ഫർണിച്ചർ ഷോറൂമുകൾ എന്നിവിടങ്ങളിൽ സമ്പൂർണ സ്വദേശിവത്‌കരണം നടപ്പാവുകയാണ്. ഇതോടെ ഈ മേഖലകളിൽ ജോലിചെയ്യുന്ന മലയാളികളടക്കം ആയിരക്കണക്കിന് വിദേശികൾ മറ്റു ജോലികൾ കണ്ടെത്തേണ്ടിവരും. അല്ലെങ്കിൽ അവർ നാട്ടിലേക്ക് മടങ്ങിയെത്തും. അടുത്തവർഷത്തോടെ ചെറുകിട വ്യാപാരമേഖലയിലെ 12 വിഭാഗം സ്ഥാപനങ്ങളിൽ സമ്പൂർണ സ്വദേശിവത്‌കരണം നടപ്പാക്കാനാണ് സൗദി തീരുമാനിച്ചിട്ടുള്ളത്. ഇതിന്റെ ഒന്നാംഘട്ടം സെപ്‌റ്റംബർ 11-നും രണ്ടാംഘട്ടം നവംബർ ഒമ്പതിനും മൂന്നാംഘട്ടം ജനുവരി ഏഴിനും നിലവിൽ വരും.\nകുവൈത്തിലെ പൊതുമാപ്പ് സൗകര്യം ഉപയോഗപ്പെടുത്താൻ ധാരാളം പേർ സന്നദ്ധരായിട്ടുണ്ട്. ഒമാനിൽ 87 തസ്തികകളിലേക്കുള്ള വിസാ നിരോധനവും പ്രവാസലോകത്ത് തൊഴിൽതേടുന്ന ആയിരങ്ങൾക്ക് തിരിച്ചടിയാണ്. യു.എ.ഇ.യും സൗദി അറേബ്യയും ജനുവരി ഒന്നുമുതൽ മൂല്യവർധിത നികുതി സമ്പ്രദായം കൊണ്ടുവന്നതോടെ വ്യാപാര വാണിജ്യ മേഖലയിൽ മാന്ദ്യം പ്രകടമാണ്. ഏറ്റവും പ്രകടം സ്വർണാഭരണ വിപണിയിലാണ്. വ്യാപാരികളും അത് സമ്മതിക്കുന്നു. വാറ്റ് മുന്നിൽക്കണ്ട് മിക്ക ജൂവലറി ഗ്രൂപ്പുകൾക്കും കഴിഞ്ഞ ഡിസംബറിൽ 200 ശതമാനത്തിന്റെ വരെ വിൽപ്പന വർധനയുണ്ടായിരുന്നു. അതുകൊണ്ടുതന്നെ ഇപ്പോഴത്തെ മാന്ദ്യം താത്‌കാലികമാണെന്നും ഏപ്രിലോടെ കാര്യങ്ങൾ സുഗമമാകുമെന്നുമുള്ള പ്രതീക്ഷയിലാണ് എല്ലാവരും. എന്നാൽ, ജീവിതച്ചെലവ് വർധിച്ചതിന്റെ ആഘാതത്തിലാണ് ജനം.\nഗൾഫിലെ യാഥാർഥ്യങ്ങൾ ഇങ്ങനെയൊക്കെയാണെങ്കിലും കേരളം ഇപ്പോഴും ഈ സ്ഥിതിയുടെ ഗൗരവം തിരിച്ചറിഞ്ഞിട്ടില്ല എന്നതാണ് സത്യം. സർക്കാർ മാത്രമല്ല, ഗൾഫുകാരനെ കാത്തിരിക്കുന്ന പ്രിയപ്പെട്ടവർക്കുപോലും ആ യാഥാർഥ്യത്തിന്റെ ഗൗരവം അറിയില്ലെന്നതാണ് പ്രവാസിയുടെ സങ്കടം. അവൻ തന്റെ പ്രാരബ്ധത്തിന്റെ ഭാണ്ഡക്കെട്ടിന് കനം കുറയുന്നില്ലെന്ന് പരിതപിക്കുന്നു.\nസൗദിക്ക് പുറത്ത് ജനിക്കുന്ന കുട്ടിയുടെ പേര് ചേര്‍ക്കാന് അവരവരുടെ രാജ്യത്തെ സൗദി എംബസിയെ സമീപിക്കണം


ബംഗാളില് രണ്ടാംഘട്ട വോട്ടെടുപ്പില് വ്യാപക തൃണമൂല്-ബിജെപി അക്രമം | National | Deshabhimani | Friday Apr 19, 2019\nബംഗാളില് രണ്ടാംഘട്ട വോട്ടെടുപ്പില് വ്യാപക തൃണമൂല്-ബിജെപി അക്രമം\nഗോപിUpdated: Friday Apr 19, 2019\nലോക‌്സഭാ തെരഞ്ഞെടുപ്പ‌ിന്റെ രണ്ടാംഘട്ടത്തിൽ പശ‌്ചിമബംഗാളിലെ മൂന്ന‌് മണ്ഡലത്തിൽ നടന്ന വോട്ടെടുപ്പിൽ തൃണമൂൽ കോൺഗ്രസ‌് നേതൃത്വത്തിൽ വ്യാപക ബൂത്തുപിടിത്തവും അക്രമവും. റായ‌്ഗഞ്ചിലെ ഇടതുമുന്നണി സ്ഥാനാർഥിയും സിപിഐ എം പൊളിറ്റ‌്ബ്യൂറോ അംഗവുമായ മുഹമ്മദ് സലിമിനെ തൃണമൂൽ ഗുണ്ടാസംഘം ആക്രമിച്ചു. നിലവിൽ റായ‌്ഗഞ്ച‌് എംപിയാണ‌് സലിം.\nപുരുളിയയിൽ ബിജെപി പ്രവർത്തകനെ ദുരൂഹസാഹചര്യത്തിൽ മരിച്ച നിലയിൽ കണ്ടെത്തി. തൃണമൂൽ പ്രവർത്തകർ വോട്ട‌് ചെയ്യാൻ അനുവദിക്കുന്നില്ലെന്ന‌് പരാതിപ്പെട്ട‌് റായ‌്ഗഞ്ചിലും ഡാർജിലിങ്ങിലും നാട്ടുകാർ ദേശീയപാത ഉപരോധിച്ചു. രണ്ടാംഘട്ടത്തിൽ റായ‌്ഗഞ്ചിനുപുറമേ ഡാർജിലിങ്ങിലും ജൽപായ‌്ഗുരിയിലുമാണ‌് വോട്ടെടുപ്പ‌് നടന്നത‌്. മൂന്ന‌് മണ്ഡലത്തിലും തൃണമൂൽ ഗുണ്ടാസംഘം തെരഞ്ഞെടുപ്പ‌് അട്ടിമറിക്കാൻ ആസൂത്രിതനീക്കം നടത്തി. പലസ്ഥലത്തും മാധ്യമപ്രവർത്തകർക്ക‌് നേരെ ആക്രമണമുണ്ടായി.\nവ്യാഴാഴ്ച പകൽ ഇസ്ലാംപുരിലെ പോളിങ് സ‌്റ്റേഷനുകൾ പിടിച്ചെടുക്കാൻ നീക്കം നടത്തുന്നതായി അറിഞ്ഞതിനെ തുടർന്നാണ‌് മുഹമ്മദ‌് സലിം പടഗരയിലെ ബൂത്തിൽ എത്തിയത‌്. ബൂത്തിന്റെ 100 മീറ്റർമാത്രം അകലെ തൃണമൂൽ ഗുണ്ടാസംഘം വോട്ടർമാരെ തടയുന്നത‌ുകണ്ട‌് സലിമും സഹപ്രവർത്തകരും അവിടെയെത്തി. എന്നാൽ, മറ്റൊരുസംഘം ഇവരെ തടഞ്ഞുവച്ചു. സലിമിന്റെ കാറിന‌ു നേരെ ശക്തമായ കല്ലേറുണ്ടായി. കല്ലേറിൽ കാറിന്റെ ചില്ലുകൾ പൂർണമായും തകർന്നു. അകമ്പടി വാഹനത്തിന‌ു നേരെ അക്രമികൾ വെടിയുതിർത്തു. ബൂത്തിന‌് മുന്നിൽ വലിയ സംഘർഷമുണ്ടായിട്ടും ബംഗാൾ പൊലീസ‌് കണ്ട ഭാവം നടിച്ചില്ല. സിപിഐ എം പ്രവർത്തകർ സലിമിനെ ഇസ്ലാംപുരിലെ പാർടി ഓഫീസിലേക്ക‌് മാറ്റി.\nസ്വതന്ത്രവും നീതിപൂർവവുമായ തെരഞ്ഞെടുപ്പ‌് ആവശ്യപ്പെട്ട‌് ഇടതുപക്ഷപ്രവർത്തകർ കൊൽക്കത്തയിൽ തെരഞ്ഞെടുപ്പ‌് കമീഷൻ ഓഫീസിന‌് മുന്നിൽ പ്രകടനം നടത്തി. പുരുളിയയിലെ സേനാബാന ഗ്രാമത്തിൽ യുവമോർച്ച പ്രവർത്തകൻ ശിശുപാൽസാഹിസ‌ിന്റെ (22) മൃതദേഹം മരത്തിൽ തൂങ്ങിയ നിലയിൽ കണ്ടെത്തി. ഇതേത്തുടർന്ന‌് പ്രദേശത്ത‌് സംഘർഷം നിലനിൽക്കുകയാണ‌്.\nതൃണമൂൽ ഗുണ്ടകൾ വോട്ട‌് ചെയ്യാൻ അനുവദിക്കുന്നില്ലെന്ന‌് ചൂണ്ടിക്കാണിച്ച‌് റായ‌്ഗഞ്ചിലെ ഗിർപാരിലും ഡാർജിലിങ്ങിലെ ചോപ്രയിലും നാട്ടുകാർ ദേശീയപാത ഉപരോധിച്ചു. അക്രമം ചിത്രീകരിച്ച മാധ്യമ പ്രവര്‍ത്തകരെ പലയിടങ്ങളിലും ഉപദ്രവിച്ചു. ആനന്ദബസാര്‍പത്രിക ചാനലിന്റെ ക്യാമറമാനും റിപ്പോര്‍ട്ടര്‍ക്കും ഗുരുതരപരിക്ക‌് പറ്റി.


നിരോധിക്കുമെന്ന അഭ്യൂഹത്തിനിടെ ചൈനയില് പട്ടിയിറച്ചി ഫെസ്റ്റിവല് ആരംഭിച്ചു -Yulin dog meat festival begins despite rumours of ban\nനായയുടെ കരളും മറ്റു ശരീഭാഗങ്ങളും ചൈനയിലെ ചന്തകളിൽ വില്‍പ്പനയ്ക്കായി പരസ്യമായി പ്രദര്‍ശിപ്പിക്കാറുണ്ട്\nUpdated: June 21, 2017 8:57:30 pm\nബീജിംഗ്: പട്ടിയറച്ചി നിരോധിക്കുമെന്ന അഭ്യൂഹം പടരുന്നതിനിടെ ചൈനയിലെ യൂലിന് നഗരത്തില് നടത്തിവരാറുളള വിവാദ പട്ടിയിറച്ചി ഫെസ്റ്റിവല് ആരംഭിച്ചു. പട്ടിയിറച്ചി വില്‍പ്പനക്കാരോട് ഇനി മുതല് വില്‍പ്പന നടത്തരുതെന്ന് ഈ വര്‍ഷം ആദ്യംതന്നെ അധികൃതര് നിര്‍ദേശിച്ചതായി റിപ്പോര്‍ട്ടുകളുണ്ടായിരുന്നു. മൃഗസ്നേഹികളുടെ കനത്ത പ്രതിഷേധത്തെ തുടർന്ന് സർക്കാർ പട്ടി ഇറച്ചി നിരോധിച്ചതായിരുന്നു റിപ്പോര്‍ട്ട്.\nഎന്നാല് തങ്ങള്‍ക്ക് സര്‍ക്കാരില് നിന്ന് യാതൊരു നിര്‍ദേശവും ലഭിച്ചിട്ടില്ലെന്നാണ് കച്ചവടക്കാരുടെ പക്ഷം. നായയുടെ കരളും മറ്റു ശരീഭാഗങ്ങളും ചൈനയിലെ ചന്തകളിൽ വില്‍പ്പനയ്ക്കായി പരസ്യമായി പ്രദര്‍ശിപ്പിക്കാറുണ്ട്. കഴിഞ്ഞ വര്‍ഷം ഡോങ്കു മാര്ക്കറ്റില് മൃഗസ്നേഹികളും കച്ചവടക്കാരും തമ്മില് ഇതിനെചൊല്ലി സംഘര്‍ഷമുണ്ടായിരുന്നു. കശാപ്പിനായി വെച്ച നായ്ക്കളെ രക്ഷിക്കാന് ശ്രമിക്കുന്നതിനിടെയാണ് അന്ന് പ്രശ്നമുണ്ടായത്.\n2010നു മുൻപ് വരെ ചെറിയ തോതിൽ മാത്രമാണ് പട്ടികളെ കൊല്ലുന്നതും പട്ടിയിറച്ചിയുടെ വിപണനവും യൂലിന് ഫെസ്റ്റിവലിന്റെ ഭാഗമായി നടത്തിയിരുന്നത്. എന്നാൽ 2010 മുതൽ വ്യാപാര താൽപര്യം മുൻനിർത്തി കച്ചവടക്കാർ നടത്തിയ പ്രചരണമാണ് പട്ടിയിറച്ചിയുടെ വിൽപ്പനയിൽ ഇത്രയധികം വളർച്ചയുണ്ടാക്കിയത്.\nചൈനയില് ഏറ്റവും കൂടുതല് പട്ടിയിറച്ചി വില്‍പ്പന നടക്കുന്നത് യൂലിനില് അല്ലെങ്കിലും 10 വര്‍ഷം മുമ്പ് ഇവിടെ ആരംഭിച്ച ഫെസ്റ്റിവലിലേക്ക് നിരവധി പേരാണ് എത്താറുളളത്. ദേശീയ- അന്താരാഷ്ട്ര ശ്രദ്ധ ആകര്‍ഷിച്ച ഫെസ്റ്റിവല് മൃഗസ്നേഹികളുടെ പ്രതിഷേധത്തെ തുടര്‍ന്ന് ഈ വര്‍ഷവും വാര്‍ത്തകളില് നിറയും.\nRead More : ഇതല്ല ഞാന് ഓര്‍ഡര് ചെയ്തത്! വിദ്യാര്‍ത്ഥിനിക്ക് ന്യൂഡില്‍സില് നിന്ന് ലഭിച്ചത് പാമ്പിനെ\nWeb Title: Yulin dog meat festival begins despite rumours of ban


സെക്രട്ടേരിയറ്റിലെ തീയണയ്ക്കാന് വൈകിയതില് ദുരൂഹത - Keralabhooshanam Daily സെക്രട്ടേരിയറ്റിലെ തീയണയ്ക്കാന് വൈകിയതില് ദുരൂഹത\nHome/NEWS/BREAKING NEWS/സെക്രട്ടേരിയറ്റിലെ തീയണയ്ക്കാന് വൈകിയതില് ദുരൂഹത\nസെക്രട്ടേരിയറ്റിലെ തീയണയ്ക്കാന് വൈകിയതില് ദുരൂഹത\nതിരുവനന്തപുരം: സെക്രട്ടേറിയറ്റിലുണ്ടായ തീപ്പിടത്തില് തീയണയ്ക്കാന് വൈകിയതിലും ദുരൂഹത. ഒരു സ്റ്റേഷന് ഓഫറീസര് ഉള്‍പ്പെടെ ആറ് ഫയര്‍ഫോഴ്‌സ് ഉദ്യോഗസ്ഥര് സെക്രട്ടേറിയറ്റ് ഡ്യൂട്ടിയിലുണ്ടെന്നിരിക്കെ പുറത്തുനിന്ന് ഫയര്‍ഫോഴ്‌സ് യൂണിറ്റെത്തിയാണ് കഴിഞ്ഞ ദിവസം തീയണച്ചത്. ഈ നടപടിയാണിപ്പോള് സംഭവത്തിന്റെ ദുരൂഹത വര്‍ധിപ്പിക്കുന്നത്.\nചൊവ്വാഴ്ച വൈകീട്ട് തീപ്പിടിത്തമുണ്ടായ ഉടന് തീയണയ്ക്കാന് സെക്രട്ടേറിയറ്റിലുണ്ടായിരുന്ന ഫയര് എക്സ്റ്റിംഗ്വിഷര് ഉപയോഗിച്ചിരുന്നില്ല. മുറിയുടെ വാതില് തുറക്കാന് കഴിയാത്തതുകൊണ്ടാണ് തീയണയ്ക്കാന് പുറത്തുനിന്ന് ഫയര്‍ഫോഴ്‌സിനെ വിളിച്ചതെന്ന് വിശദീകരണം.\nതീപ്പിടിത്തത്തില് ദുരന്തനിവാരണ കമ്മിഷണര് ഡോ. കൗശികന്റെ നേതൃത്വത്തിലുള്ള വിദഗ്ധസംഘവും എ.ഡി.ജി.പി. മനോജ് എബ്രഹാമിന്റെ നേതൃത്വത്തിലുള്ള പ്രത്യേക പോലീസ് സംഘത്തിന്റെയും അന്വേഷണം പുരോഗമിക്കുകയാണ്. അന്വേഷണ സംഘം ഉടന് സര്‍ക്കാരിന് റിപ്പോര്‍ട്ട് സമര്‍പ്പിക്കുമെന്നാണ് സൂചന.\nprotocol officer secretarit fire thiruvananthappuram fire\nലതികാ സുഭാഷ് ഏറ്റുമാനൂരിൽ സ്വതന്ത്രസ്ഥാനാർത്ഥിയായി മത്സരിക്കും


ഇന്ധന വില വർധനവ്: മോദിയെ ട്രോളുന്ന കാർട്ടൂൺ പങ്കുവെച്ച്; നടൻ മുരളി ഗോപി - News truth\nഇന്ധന വില വർധനവ്: മോദിയെ ട്രോളുന്ന കാർട്ടൂൺ പങ്കുവെച്ച്; നടൻ മുരളി ഗോപി\nതിരുവനന്തപുരം: പെട്രോൾ വില വർധനവ് റെക്കോർഡ് ഉയരത്തിൽ എത്തിയ പശ്ചാത്തലത്തിൽ പ്രധാനമന്ത്രി മോദിയെ രൂക്ഷമായി പരിഹസിക്കുന്ന കാർട്ടൂൺ ചിത്രം പങ്കുവെച്ച് സംവിധായകനും നടനുമായ മുരളി ഗോപി.\nകാർട്ടൂണിസ്‌റ്റായ ദിനേശ് വരച്ച കാർട്ടൂണാണ് മുരളി ഗോപി ഫേസ്ബുക്കിൽ പോസ്റ്റ് ചെയ്തത്. ബൈക്കിനെ തലകീഴായി മറിച്ചുവെച്ച് രണ്ട് ചക്രങ്ങളെ ചർക്കയാക്കി മോദി കറക്കുന്നതാണ് ചിത്രം. അത് കണ്ട് കണ്ണുതള്ളിയ മഹാത്മാഗാന്ധിയും കാർട്ടൂണിലുണ്ട്.\nഅതേസമയം മുരളി ഗോപിയെ രൂക്ഷമായി ചീത്ത വിളിച്ച് ഒരു വിഭാഗം സംഘപരിവാർ പ്രവർത്തകരും രംഗത്ത് എത്തിയിട്ടുണ്ട്.


കര്‍ണാടകയില് നടന്ന ഉപ തെരഞ്ഞെടുപ്പിന്റെ ആദ്യ ഫല സൂചനകളില് 11 സീറ്റില് ബിജെപി മുന്നേറുന്നു – Tip of India News\nബംഗലുരു: കര്‍ണാടകയില് നടന്ന ഉപ തെരഞ്ഞെടുപ്പിന്റെ ആദ്യ ഫല സൂചനകളില് 15 ല് 11 സീറ്റിലും ബിജെപി മുന്നേറുന്നു. രണ്ടിടങ്ങളില് കോണ്‍ഗ്രസും ഒരോ സീറ്റുകളില് ജെഡിഎസും മറ്റുള്ളവരുമാണ് നില്‍ക്കുന്നത്. അതാനി, കാഗ്വാഡ്, യെല്ലാപ്പുര, റാണി ബെന്നൂര്, വിജയനഗര, കെ ആര് പുര, യശ്വന്ത് പുര, മഹാലക്ഷ്മി ലേയൗട്ട്, ശിവാജി നഗര, ചിക്ക്ബല്ലാപ്പൂര്, ഗോകക്, ഹിരേക്കെരുര്, ഹോസാകോട്ടേ, ഹന്‍സര്, കൃഷ്ണരാജ്പേട്ട് എന്നിവിടങ്ങളിലാണ് തെരഞ്ഞെടുപ്പ് നടക്കുന്നത്.\nഇതില് ആദ്യ റിപ്പോര്‍ട്ടുകള് പുറത്തു വരുമ്പോള് അതാനി, ചിക്ക്ബല്ലാപ്പൂര്, ഗോകക്, ഹിരേക്കെരുര്, ഹോസാകോട്ടേ, ഹന്‍സര്, കൃഷ്ണരാജ്പേട്ട് എന്നിവിടങ്ങളിലാണ് ബിജെപിയാണ് മുന്നില്. കുമാരസ്വാമി സര്‍ക്കാരിനെ അട്ടിമറിക്കാന് ബി.ജെ.പിക്കൊപ്പം നിന്നതിന്റെ പേരില് അയോഗ്യരാക്കപ്പെട്ട എം.എല്.എമാരുടെ മണ്ഡലങ്ങളിലാണു വോട്ടെടുപ്പ് നടക്കുന്നത്. ഹോസകോട്ടെയിലായിരുന്നു ഏറ്റവും കൂടുതല് പോളിംഗ് നടന്നത്. 90.90 ആയിരുന്നു പോളിംഗ്.\nഏറ്റവും കുറവ് 75.37 ശതമാനം രേഖപ്പെടുത്തിയ അതാനിയിലായിരുന്നു. കോണ്‍ഗ്രസ് – ജെഡിഎസ് സര്‍ക്കാരിനെ മറിച്ചിടാന് വിമതരായി പ്രവര്‍ത്തിച്ച 16 ല് 13 പേര്‍ക്കും ബിജെപി സീറ്റു നല്‍കിയിരുന്നു. നിലവില് 105 സീറ്റുകളുള്ള ബിജെപിയ്ക്ക് ഭരണം നിലനിര്‍ത്താനായി ആറു സീറ്റിലെങ്കിലും വിജയിക്കണം. എന്നാല് കര്‍ണാടകയില് ബി.എസ്. യെദിയൂരപ്പ സര്‍ക്കാരിന്റെ നിലനില്‍പ്പ് നിശ്ചയിക്കുന്ന ഉപതെരഞ്ഞെടുപ്പില് 15 മണ്ഡലങ്ങളില് ആറെണ്ണമെങ്കിലും നേടാനായില്ലെങ്കില് സര്‍ക്കാരിനു നിയമസഭയിലെ ഭൂരിപക്ഷം നഷ്ടമാവുന്നതാണ്.\nഅതേസമയം കേസുകള് ഹൈക്കോടതിയുടെ പരിഗണനയിലായതിനാല് രണ്ടു മണ്ഡലങ്ങളിലെ വോട്ടെടുപ്പ് മാറ്റിവച്ചു. കഴിഞ്ഞ തെരഞ്ഞെടുപ്പില് കോണ്‍ഗ്രസും ജെ.ഡി.എസും വിജയിച്ച മണ്ഡലങ്ങള് തിരിച്ചുപിടിക്കുക എന്ന വെല്ലുവിളിയാണു ബി.ജെ.പിക്ക് നേരിടേണ്ടി വരുന്നത്.\nമഹാരാഷ്ട്രയല് അഞ്ചു വയസുകാരി ബലാത്സംഗ ശ്രമത്തിനിടെ കൊല്ലപ്പെട്ടു


ലോകത്തെ കൊവിഡ് ബാധിതര് രണ്ടരക്കോടിയിലേക്ക്, ഇന്ത്യയിലും വര്‍ധനവ് | Covid 19: Total number nearly touches 2.5 crore\nലോകത്തെ കൊവിഡ് ബാധിതര് രണ്ടരക്കോടിയിലേക്ക്, ഇന്ത്യയിലും വര്‍ധനവ്\nഇന്ത്യയിലെ കൊവിഡ് ബാധിതരുടെ എണ്ണം മുപ്പത്തി നാലു ലക്ഷത്തിലേക്കടുത്തു. പ്രതിദിന വര്‍ധന ഇന്നലെയും അറുപതിനായിരത്തിന് മുകളിലെന്നാണ് സംസ്ഥാനങ്ങള് പുറത്തുവിട്ട കണക്കുകള് സൂചിപ്പിക്കുന്നത്.\nNew Delhi, First Published Aug 28, 2020, 7:44 AM IST\nദില്ലി: ലോകത്ത് കൊവിഡ് ബാധിച്ചവരുടെ എണ്ണം രണ്ടരക്കോടിയിലേക്ക്. വേള്‍ഡോമീറ്ററിന്റെ കണക്കനുസരിച്ച് ഇതുവരെ 2.46 കോടി പേര്‍ക്ക് കൊവിഡ് ബാധിച്ചു. രോഗം ബാധിച്ച് 8.35 ലക്ഷം ആളുകള് മരിക്കുകയും ചെയ്തു. 60 ലക്ഷം കൊവിഡ് രോഗികള് പിന്നിട്ട അമേരിക്കയിലാണ് ഇപ്പോഴും രോഗവ്യാപനം രൂക്ഷം. 37 ലക്ഷം രോഗികളുമായി ബ്രസീലും 34 ലക്ഷം രോഗികളുമായി ഇന്ത്യയും രണ്ടും മൂന്നും സ്ഥാനങ്ങളിലുണ്ട്.\nഇന്ത്യയിലെ കൊവിഡ് ബാധിതരുടെ എണ്ണം മുപ്പത്തി നാലു ലക്ഷത്തിലേക്കടുത്തു. പ്രതിദിന വര്‍ധന ഇന്നലെയും അറുപതിനായിരത്തിന് മുകളിലെന്നാണ് സംസ്ഥാനങ്ങള് പുറത്തുവിട്ട കണക്കുകള് സൂചിപ്പിക്കുന്നത്. മഹാരാഷ്ട്രയിലും ആന്ധ്രയിലും ഉയര്‍ന്ന പ്രതിദിന വര്‍ധന തുടരുകയാണ്. മഹാരാഷ്ട്രയ 14,718 , ആന്ധ്ര 10621, തമിഴ് നാട് 5870, കര്‍ണാടക 9386, പശ്ചിമ ബംഗാള് 2997, എന്നിങ്ങനെയാണ് രോഗികളുടെ എണ്ണം കൂടുതലുള്ള സംസ്ഥാനങ്ങളിലെ പ്രതിദിന വര്‍ധന.\nപഞ്ചാബില് ഇന്ന് ഏകദിന നിയമസഭാ സമ്മേളനം നടക്കാനിരിക്കേ ഇന്നലെ ആറ് എംഎല്‍എമാര്‍ക്ക് കൂടി രോഗം സ്ഥിരീകരിച്ചതോടെ രോഗ ബാധിതരായ എംഎല്‍എമാരുടെ എണ്ണം 29 ആയി. ഇവരുടെ സമ്പര്‍ക്കപ്പട്ടികയിലുള്ളവര് സഭാ സമ്മേളനത്തില് നിന്ന് വിട്ടു നില്‍ക്കണമെന്ന് മുഖ്യമന്ത്രി ക്യാപ്റ്റന് അമരീന്ദര് സിങ്ങ് അഭ്യര്‍ഥിച്ചിരുന്നു. ഇന്നലെ 1746 പേരാണ് പഞ്ചാബില് രോഗബാധിതര് ആയത്. ദില്ലിയിലും രോഗികളുടെ എണ്ണം ഉയരുകയാണ്. ഇന്നലെ 1840 പേര് രോഗബാധിതരായി.\nLast Updated Aug 28, 2020, 7:44 AM IST


A Priest about Beef issue | ഇന്ത്യയിൽ ബീഫല്ല നിരോധിച്ചിരിക്കുന്നത്; ബീഫ് വിപണിയിലെ സാധാരണക്കാരെയും പാവപ്പെട്ടവരെയുമാണ് നിരോധിച്ചിരിക്കുന്നത്; പകരം നമുക്ക് മക് ഡൊനാൾഡ് ബീഫ് ആകാം; റിലയൻസ് ബീഫ് ആകാം; അദാനി ബ്രാന്റഡ് ബീഫ് ആകാം; പതഞ്ജലി ബീഫുമാകാം: ബീഫ് വിവാദത്തെ കുറിച്ച് ഒരു വൈദികൻ പറയുന്നത് - MarunadanMalayali.com\nMay 28, 2017 | 01:13 PM IST | Permalink\nആരു പറഞ്ഞു ബീഫ് നിരോധിച്ചെന്ന്? ഇന്ത്യയിൽ ബീഫല്ല നിരോധിച്ചിരിക്കുന്നത്. ബീഫ് വിപണിയിലെ സാധാരണക്കാരെയും പാവപ്പെട്ടവരെയുമാണ് നിരോധിച്ചിരിക്കുന്നത്. ബീഫ് നാട്ടിൻ പുറത്തും ചന്തകളിലും ലഭ്യമായിക്കൊണ്ടിരുന്ന അവസ്ഥയെയാണ് നിരോധിച്ചിരിക്കുന്നത്. ഇന്ത്യയിൽ സുലഭമായ നല്ല മാട്ടിറച്ചിയെയാണ് നിരോധിച്ചിരിക്കുന്നത്.\nപകരം നമുക്ക് മക് ഡൊനാൾഡ് ബീഫ് ആകാം. റിലയൻസ് ബീഫ് ആകാം. അദാനി ബ്രാന്റഡ് ബീഫ് ആകാം. പതഞ്ജലി ബീഫുമാകാം! ഇത് മനസിലാക്കാൻ ബഹുദൂരം ചിന്തിക്കേണ്ടതില്ല. സാമാന്യബുദ്ധി കൊണ്ട് ഈ വിവാദത്തിനകത്തെ വസ്തുതകളെ ഒന്നു പരിശോധിച്ചാൽ മതി.\nകേന്ദ്ര സർക്കാരിന്റെ മൃഗക്ഷേമ വകുപ്പ് പുറത്തിക്കിയതായി പറയുന്ന ഉത്തരവിൽ അറവിനായി കാലികളെ വില്ക്കുന്നതിനേ നിരോധനമുള്ളൂ. അറവിന് നിരോധനമില്ല. അറവിനായി കാലികളെ വളർത്തുന്നതിനും നിരോധനമില്ല. വളർത്തിയ കാലികളെ ഇറച്ചിയായി വില്ക്കുന്നതിനും നിരോധനമില്ല; ഇറച്ചി ഭക്ഷിക്കുന്നതിനും നിരോധനമില്ല.\nചുരുക്കത്തിൽ ഇറച്ചിക്കായി കോഴികളെ ഫാമിൽ വളർത്തി കശാപ്പുചെയ്ത് കോഴിയിറച്ചി വില്ക്കുന്നതു പോലെ ഇറച്ചിക്കായി മാടുകളെ വളർത്തി കശാപ്പുചെയ്ത് ബീഫ് വില്ക്കാം. കോഴി വളർത്തൽ സാധാരണക്കാർക്ക് കഴിയുമെങ്കിൽ ബീഫ് വിപണിയിൽ കൈവയ്ക്കാൻ ആഗോള ഭീമൻ കോർപ്പറേറ്റുകൾക്കേ കഴിയൂ.\nഅമേരിക്കയിലും യൂറോപ്പിലും നിലവിൽ ബീഫ് നല്കുന്നത് കോർപ്പറേറ്റുകൾ തന്നെയാണ്. ഏറ്റവുമധികം കന്നുകാലികളുള്ള ഇന്ത്യാ രാജ്യത്തെ ബീഫ് ലഭ്യതയെ ഇല്ലാതാക്കി കോർപ്പറേറ്റുകൾക്ക് ആ വിപണിയെ തീറെഴുതി കൊടുക്കണമെങ്കിൽ മോദി സർക്കാർ മറ്റെന്താണ് ചെയ്യേണ്ടത്?\nആഭ്യന്തരമായി ബീഫ് ഇത്രയേറെ ലഭ്യമായ രാജ്യത്തെ ബീഫ് കയറ്റുമതിയിൽ നിന്ന് ഇറക്കുമതി ചെയ്യുന്ന രാജ്യമാക്കി ബഹുരാഷ്ട്ര ഭീമന്മാരെ സഹായിക്കാൻ 'അച്ഛെ ദിൻ' സർക്കാരിന് ഈ ഉത്തരവിനപ്പുറം എന്താണ് ചെയ്യാനാവുക? പാർലമെന്റിലവതരിപ്പിച്ചാൽ ചോദ്യങ്ങളുണ്ടാകും; സംസ്ഥാനങ്ങളോടു ആരാഞ്ഞാൽ വിയോജിപ്പുകളുണ്ടാകും; സംസ്ഥാനങ്ങൾക്കു സ്വാതന്ത്ര്യം നല്കിയാൽ ഇക്കാര്യം നടപ്പിലാക്കാൻ തടസ്സങ്ങളുണ്ടാകും.\nഅതിനാൽ ഡീമോണിറ്റൈസേഷൻ വഴി കോർപ്പറേറ്റുകൾക്കും ബാങ്കുകൾക്കും അളവറ്റ കൊള്ളവഴികൾ തുറന്നുകൊടുത്തതുപോലെ ബീഫ് വിപണിയെ ആഭ്യന്തരമായി തകർത്തു കൊണ്ട് കോർപ്പറേറ്റുകളെ അതേല്പിച്ചു കൊടുക്കുന്ന മോദി സർക്കാരിന്റെ നിലവിലുള്ള 'അച്ഛേദിൻ' നയങ്ങളേ ഇതിലും പിന്തുടർന്നിട്ടുള്ളൂ.\nഹിന്ദുത്വ വാദികളും പശു സംരക്ഷകരും അവർക്കനുകൂലമായി വാദിച്ചുകൊള്ളും. തെരുവിൽ യുദ്ധവും ചെയ്തുകൊള്ളും. മൃഗസ്‌നേഹികൾ അവരുടെ പങ്കും നിർവഹിച്ച് തെരുവിൽ നേരിട്ടു കൊള്ളും. ആർ എസ് എസും സംഘികളും ഹിന്ദു വത്ക്കരണത്തിൽ സന്തുഷ്ടരായി വാളും വടിയുമായി രംഗം സംരക്ഷിച്ചു കൊള്ളും.\nഅതിന്റെയെല്ലാം മറവിൽ ഇവിടെ ഒരു ബീഫ് മാർക്കറ്റ് രൂപം കൊള്ളുകയും ചെയ്തുകൊള്ളും. നല്ല കാലം മോദി ഭരണത്തിൽ നാട്ടുകാർക്കല്ലല്ലോ, അംബാനിമാർക്കല്ലേ, അദാനിമാർക്കല്ലേ. ഇനി ഇത് മക് ഡൊനാൾഡിനും മറ്റു ഭീമന്മാർക്കും കിട്ടും. മാളുകളിൽ നിന്ന് ടിന്നിലടച്ചും ബ്രാന്റഡ് പായ്ക്കുകളിലും ബീഫ് നമുക്കു കിട്ടും. ബീഫ് വില്ക്കുന്നതോ ആഹരിക്കുന്നതോ മോദി സർക്കാർ വിലക്കിയിട്ടില്ലല്ലോ...\n(സമകാലീന വിഷയങ്ങളിൽ പ്രതികരിക്കുന്ന ഫാ. വിൻസെന്റ് പെരേപ്പാടൻ ഫേസ്‌ബുക്കിൽ കുറിച്ചത്)\n'രതിയുടെ പാരമ്യതയിൽ നേരും നെറിവും ഒന്നും മനസ്സിൽ കൊണ്ട് വരാൻ പെണ്ണും മെനക്കെടാറില്ല... മനസ്സ് കൊണ്ട് വ്യഭിചാരിക്കാത്തവർ ആരുമില്ല എന്നത് പരസ്പരം എല്ലാവർക്കും അറിയാം.. നീ അല്ല എന്റെ മനസ്സിൽ എന്ന് പങ്കാളി അറിയണം എന്ന സാഡിസ്റ്റിക് ചിന്താഗതി പക്ഷെ ക്രൂരമാണ്'; മനുഷ്യമനസ്സിലെ രതിചിന്തകളെ കുറിച്ച് സൈക്കോളജിസ്റ്റ് കല എഴുതുന്നു


ലഡാക്കില് ചൈന നടത്തുന്ന അതിക്രമങ്ങള്‍ക്കെതിരെ ഇന്ത്യയ്ക്ക് പിന്തുണയുണയുമായി ആഗോള ടിബറ്റന് സമൂഹം രംഗത്ത് – East Coast Daily Malayalam\nജാതിയോ മതമോ ലിംഗ ഭേദമോ ഒന്നും തന്നെയില്ലാത്ത പേരാണത്!!\nബിജെപിയുടെ ‘സൗജന്യ കോവിഡ് വാക്‌സിന്’ വാഗ്ദാനം ലംഘനമല്ലെന്ന് തെരഞ്ഞെടുപ്പ് കമ്മീഷന്\nബിനീഷ് തെറ്റ് ചെയ്‌തിട്ടുണ്ടെങ്കിൽ അയാൾ ഉത്തരം പറയണം., കമ്മ്യൂണിസ്റ്റ് പാർട്ടി തെറ്റ് ചെയ്‌ത ആരേയും സംരക്ഷിക്കില്ല; പ്രതികരണവുമായി എസ് രാമചന്ദ്രൻപിളള\nമകളുടെ കരച്ചില് നിര്‍ത്താന് കഴിഞ്ഞില്ല; നാല് വയസ്സുള്ള കുഞ്ഞിനെ പിതാവ് ശ്വാസംമുട്ടിച്ച് കൊന്നു\nകഞ്ചാവുമായി സിപിഎം ബ്രാഞ്ച് സെക്രട്ടറിയെ തമിഴ്നാട് പോലീസ് പിടികൂടി\nലഡാക്കില് ചൈന നടത്തുന്ന അതിക്രമങ്ങള്‍ക്കെതിരെ ഇന്ത്യയ്ക്ക് പിന്തുണയുണയുമായി ആഗോള ടിബറ്റന് സമൂഹം രംഗത്ത്\nJun 30, 2020, 10:15 am IST\nന്യൂയോര്‍ക്ക്: ചൈനീസ് ചതി തിരിച്ചറിഞ്ഞിരിക്കുകയാണ് ടിബറ്റന് ജനത. ലഡാക്കില് ചൈന നടത്തുന്ന അതിക്രമങ്ങള്‍ക്കെതിരെ ഇന്ത്യയ്ക്ക് പിന്തുണയുണയുമായി ആഗോള ടിബറ്റന് സമൂഹം രംഗത്ത് വന്നു. യു എസിലെ ചൈനീസ് എംബസിക്ക് മുന്നില് ടിബറ്റന് സമൂഹം പതാകകളുമേന്തിയാണ് പ്രതിഷേധിച്ചത്. അമേരിക്കയിലെ ന്യൂജേഴ്‌സി നഗരത്തിലാണ് ടിബറ്റന് സമൂഹം ഇന്ത്യാ അനുകൂല മുദ്രാവാക്യങ്ങളുമായി ചൈനക്കെതിരെ പ്രതിഷേധിച്ചത്.\nഇന്ത്യയെ ആക്രമിക്കാന് ടിബറ്റിന്റെ മണ്ണ് ഉപയോഗിക്കുന്നതും പ്രതിഷേധക്കാര് ചൂണ്ടിക്കാട്ടി. ഇന്ത്യയുടെ ഭൂവിഭാഗങ്ങളിലേക്ക് ചൈനയുടെ അനധികൃത കൈകടത്തലിനെ ഞങ്ങള് ശക്തമായി അപലപിക്കുന്നു. ടിബറ്റിന് സ്വാതന്ത്ര്യം വേണ്ടത് ഇന്ത്യയുടെ സുരക്ഷയ്ക്ക് അത്യന്താപേക്ഷിതമാണ്. ജയ് ഭാരത് ജയ് ടിബറ്റ്’ പ്രതിഷേധക്കാര് ചൈനീസ് എംബസിക്ക് മുന്നില് വന് പ്രതിഷേധത്തിനിടെ വിളിച്ചു പറഞ്ഞു.\nചൈനീസ് കമ്യൂണിസ്റ്റ് ഭരണകൂടത്തിന്റെ ഭീകര നടപടിയാണ് ടിബറ്റിന് മേല് നടക്കുന്നത്. ടിബറ്റ് സ്വതന്ത്രമാക്കാന് ലോക സമൂഹം ഇടപെടണം. നിലവില് ഇന്ത്യക്കെതിരെ ആക്രമണം നടത്താന് ടിബറ്റിന്റെ മണ്ണ് വിട്ടുകൊടുക്കില്ലെന്നും പ്രതിഷേധക്കാര് പറഞ്ഞു. ടിബറ്റിനെ കയ്യടക്കാന് ബുദ്ധസന്യാസി സമൂഹത്തെ ചൈന പീഡിപ്പിക്കുകയാണ്.\nALSO READ: നിങ്ങളുടെ വാഹനം അപകടത്തിൽ പെട്ടെന്നിരിക്കട്ടെ, എന്തു ചെയ്യും ? രക്ഷകനായി എത്തും പോൾ ആപ്പ്; പോൾ ആപ്പിനെക്കുറിച്ച് കൂടുതൽ അറിയാം\nഇന്ത്യക്കായി ലോകരാഷ്ട്രങ്ങളെല്ലാം ഒന്നിക്കുന്നതിന്റെ ആത്മവിശ്വാസം ടിബറ്റിനും രക്ഷയാകുമെന്നും പ്രതിഷേധിക്കാര് ചൂണ്ടിക്കാട്ടി. ടിബറ്റിന്റെ ദേശീയ പതാകകളും ചൈനാ വിരുദ്ധ വാചകങ്ങളെഴുതിയ പ്ലക്കാര്‍ഡു കളുമായിട്ടാണ് അമേരിക്കയിലെ ചൈനാ എംബസിക്ക് മുന്നില് ടിബറ്റന് ജനസമൂഹം പ്രതിഷേധിച്ചത്.\nChina India PROTEST supports FEATURED Tibat\nലോക സോഷ്യൽ മീഡിയ ദിനത്തെക്കുറിച്ചുള്ള രസകരമായ വസ്തുതകൾ\nകേന്ദ്രം നിരോധനം ഏര്‍പ്പെടുത്തിയ ചൈനീസ് ആപ്പായ പബ്ജി ഒക്ടോബര് 30 മുതല് ഇന്ത്യയില് നിന്ന് പൂര്‍ണമായും ഇല്ലാതാകുന്നു\nOct 30, 2020, 08:02 pm IST\nപ്രധാനമന്ത്രി നരേന്ദ്ര മോദിയെ പാകിസ്ഥാന് ഭയം : പത്ത് വര്‍ഷം മുമ്പുള്ള ഇന്ത്യയല്ല നരേന്ദ്രമോദിയുടെ കാലത്തെ ഇന്ത്യയെന്ന് പാകിസ്ഥാനും ഇമ്രാന് ഖാനും മനസിലായി\nOct 30, 2020, 06:28 pm IST\nപാകിസ്താനെതിരെ ഇന്ത്യ അന്താരാഷ്ട്ര നീതിന്യായ കോടതിയിലേയ്ക്ക്…. ഇമ്രാന് ഖാനെ നിയമത്തിന്റെ വഴിയിലൂടെ പാഠം പഠിപ്പിയ്ക്കാനൊരുങ്ങി പ്രധാനമന്ത്രി നരേന്ദ്ര മോദി\nOct 30, 2020, 05:18 pm IST\nOct 31, 2020, 04:14 pm IST\nOct 31, 2020, 04:08 pm IST\nOct 31, 2020, 04:03 pm IST\nOct 31, 2020, 04:02 pm IST\nOct 31, 2020, 03:37 pm IST


RR retain Sanju: സഞ്ജു റോയൽസിൽ തുടരും, 14 കോടിക്ക് നിലനിർത്തിയതായി റിപ്പോർട്ട്\nHOME/ SPORTS/ CRICKET/IPL 2022 RAJASTHAN ROYALS RETAIN SANJU SAMSON\nRR retain Sanju Samson: സഞ്ജു സാംസണ് പുറമേ ജോസ് ബട്‌ലർ, ജോഫ്ര ആർച്ചർ, ലിയാം ലിവിങ്സ്റ്റണ്, യശ്വസി ജയ്‌സ്വാൾ എന്നിവരിൽ മൂന്ന് പേരെ ടീം നിലനിർത്തുമെന്നും റിപ്പോർട്ട്.\nജയ്‌പൂർ: ഇന്ത്യൻ പ്രീമിയർ ലീഗിൽ(IPL) രാജസ്ഥാൻ റോയൽസ് നായകൻ സഞ്ജു സാംസണ് ടീം വിടുമെന്ന അഭ്യൂഹങ്ങൾക്ക് വിരാമമിട്ട് താരം ടീമിൽ തന്നെ തുടർന്നേക്കുമെന്ന് റിപ്പോർട്ട്. അടുത്ത മാസം നടക്കുന്ന മെഗാ ലേലത്തിന് മുന്നോടിയായി രാജസ്ഥാൻ നിലനിർത്തുന്ന ആദ്യ താരമാണ് സഞ്ജു. 14 കോടി രൂപ പ്രതിഫലം നൽകിയാണ് താരത്തെ ടീം നിലനിർത്തെയതെന്നാണ് റിപ്പോർട്ട്.\nതാരലേലത്തിന് മുന്നോടിയായി ഒരു ടീമിന് നാല് താരങ്ങളെയാണ് നിലനിർത്താനാകുക. താരങ്ങളുടെ പട്ടിക അധികൃതർക്ക് കൈമാറേണ്ട അവസാന തീയതി നംവബർ 30 ആണ്. ജോസ് ബട്‌ലർ, ജോഫ്ര ആർച്ചർ, ലിയാം ലിവിങ്സ്റ്റണ്, യശ്വസി ജയ്‌സ്വാൾ എന്നീതാരങ്ങളിൽ മൂന്ന് പേരെ ശേഷിക്കുന്ന സ്ഥാനങ്ങളിലേക്കും ടീം പരിഗണിക്കുന്നുണ്ട്.\nരാജസ്ഥാന്‍റെ പ്രധാന താരങ്ങളിലൊരാളായ സഞ്ജു കഴിഞ്ഞ സീസണ് അവസാനിച്ചതിന് പിന്നലെ തന്‍റെ സോഷ്യൽ മീഡിയ അക്കൗണ്ടുകളിൽ നിന്ന് രാജസ്ഥാന്‍റെ പേജ് അണ്‍ഫോളോ ചെയ്‌തിരുന്നു. പിന്നാലെ താരം ചെന്നൈ സൂപ്പർ കിങ്സിനെ(CSK) ഫോളോ ചെയ്യുകയും ചെയ്തിരുന്നു. ഇതോടെ താരം റോയൽസ് വിടുമെന്നുള്ള രീതിയിൽ ചർച്ചകൾ സജ്ജീവമായിരുന്നു.\n2018 ലെ ഐപിഎൽ സീസണിലാണ് സഞ്ജു രാജസ്ഥാനിലേക്ക് എത്തുന്നത്. അന്ന് എട്ട് കോടി രൂപയായിരുന്നു താരത്തിന്‍റെ പ്രതിഫലം. തുടർന്ന് കഴിഞ്ഞ സീസണിൽ സഞ്ജുവിനെ ടീമിന്‍റെ നായകനാക്കിയിരുന്നു. ടീമിനെ സെമിയിലെത്തിക്കാൻ സാധിച്ചില്ലെങ്കിലും ബാറ്റിങിൽ സഞ്ജു തിളങ്ങിയിരുന്നു. 484 റണ്‍സാണ് ടൂർണമെന്‍റിൽ താരം അടിച്ച് കൂട്ടിയത്.\nALSO READ: CSK To Retain Dhoni : 'തല തുടരും', ധോണിയെ ചെന്നൈ നിലനിർത്തുമെന്ന് റിപ്പോർട്ട്\nഅതേസമയം ടീമിന്‍റെ സൂപ്പർ ഓൾറൗണ്ടർ ബെൻസ്റ്റോക്‌സിന്‍റെ കാര്യത്തിൽ ടീം തീരുമാനമെടുത്തിട്ടില്ല എന്നാണ് റിപ്പോട്ടുകൾ. കഴിഞ്ഞ വർഷം മാനസിക വിശ്രമത്തിനായി കളിക്കളത്തിൽ നിന്ന് വിട്ടുനിന്ന് സ്റ്റോക്‌സ് തന്‍റെ പരിശീലനം പുനരാരംഭിച്ചിട്ടുണ്ട്. എന്നാൽ നാല് താരങ്ങളെ നിലനിർത്താൻ ഒരു ടീമിന് പരമാവധി 42 കോടി രൂപയാണ് ചിലവഴിക്കാൻ സാധിക്കുക. അതിനാൽ തന്നെ സ്റ്റോക്‌സിനെ റോയൽസ് സ്വന്തമാക്കുമോ എന്നത് കാത്തിരുന്ന് കാണണം.